
Despre suferinţele cumplite îndurate de români în 


temniţele comuniste nu s-a scris suficient şi nu se poate 

scrie niciodată prea mult. 

Lucrarea de faţă îşi propune să cerceteze psihologia 
umană în funcţie de influenţele şi condiţionările sociale, şi 
anume cele ale spaţiului concentraţionar românesc. Mai 
exact, modul cum regimul de detenţie comunist dorea să 
distrugă interiorul omului, să-i destructureze valorile 
sufleteşti ale credinţei în Dumnezeu, ale dragostei de 
semeni şi de ţară, şi cum mulţi deţinuţi au reuşit să reziste 
acestor acţiuni demolatoare care erau dirijate politic şi 
programate de conducerea Partidului Comunist Român sub 
conducerea Moscovei. 

Fenomenul rezistenţei duhovniceşti în temniţele 
comuniste, după cum afirmă unul dintre supraviețuitorii 
experimentului Piteşti, medicul psihiatru Nicu Ioniță, „este 
de cea mai mare importanţă şi merită o atenţie deosebită. 
Un studiu făcut cu rigoare ştiinţifică şi cu detaşare, va 
putea elucida procesul de destrămare psihică obținut prin 
teroare şi va ridica o nouă problemă: regândirea omului”. 
7 

Totodată, tema tratată în această lucrare, prin 
dimensiunea ei analitică, îşi doreşte să intervină în câmpul 
social favorizând întoarcerea în timp prin rememorarea 
unor amintiri sau trăiri mai vechi, prin care căpătăm 
accesul la universul interior al deţinuţilor şi putem 
identifica pilonii rezistenţei duhovniceşti pe care aceştia 
au manifestat-o împotriva torţionarilor regimului ateist, 
ştiut fiind că amintirile şi trăirile trecutului sunt 
componente esenţiale ale identităţii noastre şi ne dau 
acces la devenire. 

Metoda de lucru în realizarea acestei lucrări este 
aplicarea studiilor de psihosociologie şi psihologie socială 
la literatura memorialistică şi a mărturiilor 
supravieţuitorilor Gulagului românesc, şi prin aceasta să 
arăt cum evoluează psihologia individuală şi colectivă, care 
sunt tiparele psihosociale generate de regimul de detenţie, 
deportare şi muncă forţată, şi care este 
dinamicagrupurilor în acest mediu social sau cum se 

modifică relaţiile interumane în aceste condiţii. 

Acest demers este destul de temerar din două 
motive: 

În primul rând, în condiţiile în care psihosociologia 
cunoaşte o dezvoltare fără precedent în ultimele decenii, 
iar aria sa de lucru este din ce în ce mai vastă. Este 
unanim recunoscut de către psihologii sociali că psihologia 
socială este o disciplină ce sondează omul aflat în 
contextual său social, în interacţiunile generate de 
situaţiile concrete de viaţă, dar este tot atât de adevărat că 
psihosociologia a evoluat de la studiul grupurilor şi a 
dinamicii acestora, la articularea între conduite în viaţa 
publică atât a grupurilor şi organizaţiilor, cât şi la analiza 
manifestării actorilor sociali. In acest sens, psihosociologul 
analizează şi conceptualizează interacţiunile 
interpersonale în câmpul social, precum şi consecinţele 
acestora, cum ar fi reprezentările sociale, credinţele 
dogmatice, modurile de alienare, etc. Astfel, abordarea 
cuplului individ-societate nu se mai face separat, ci în 
contextul confruntării credințelor şi valorilor, al reglărilor 
sociale. 

Potrivit lui Adrian Neculau, interacţiunea subiectului 
(individual sau colectiv) cu obiectul, fie el social sau nu, 
real sau imaginar, determină trei nivele de analiză: 
subiectul individual (Ego), subiectul social (Alter) şi 
obiectul, care poate fi fizic, social, real sau imaginar.! 
Adică eul individual interacționează cu ceilalţi membri ai 
societăţii, dar şi cu împrejurări şi situaţii concrete de viaţă, 
cu instituţii, ideologii sau regimuri politice. 

In acest sens, scopul psihologiei sociale este de a 
analiza cum credinţele, valorile umane şi reprezentările 
sociale structurate pe ele determină tensiuni şi conflicte în 
interacţiunea lor şi cum ele reglează interacţiunile sociale. 
Unul din cele mai intense conflicte sociale între subiect, 
individual sau colectiv şi obiect (regimul torţionar al 

Gulagului comunist) s-a desfăşurat în spaţiul temniţelor 
comuniste, al lagărelor de muncă forţată şi al satelor unde 
deportații îşi aveau domiciliu obligatoriu şi erau nevoiţi să 
supravieţuiască în condiţii atroce. 

Psihologia socială este situată la graniţa dintre 
psihologie şi sociologie şi, conform lui Serge Moscovici, 
câmpul de lucru al psihosociologici nu este doar individul 
sau grupul uman, ci dinamica conflictuală dintre individ şi 
societate, depăşindu-se astfel orientarea clasică spre 
individ a lui Floyd Allport şi Gordon Allport şi adoptând 
teoria agregatului a lui Kurt Lewin.? Astfel, câmpul de 
investigaţie al studiilor psihosociale merge chiar mai 
departe şi depăşește sfera de interes generată de individ 
sau grup şi studiază conflictul dintre individ şi societate, 
conflict care presupune şi pacificarea, dar şi schimbarea 
unor situaţii critice prin acţiune asupra câmpului social, 
prin formula lui Lewin - „cercetare-acţiune”.* 

Chiar dacă specialiştii fac unele delimitări sau 
diferențieri între noţiunea de psihosociologie şi cea de 
psihologie socială, Petru Iluţ consideră că suprapunerile 
sunt substanţiale“, unele dicționare redându-le ca 
sinonime, apărând şi termenul de socio-psihologie. Prin 
urmare, lucrarea de faţă nu va ţine cont de delimitările 
termenilor prezentaţi şi-i va utiliza nediferenţiat. 

Având în vedere aceste abordări teoretice, tema de 
faţă porneşte de la premisele acceptate ştiinţific că, pe de 
o parte, colectivităţile umane sunt produse ale activităţilor 
individuale, omul fiind subiect activ care contribuie la viaţa 
socială şi, pe de altă parte, că nimic din ceea ce există în 
societate nu se poate să nu aibă corespondențe şi 
implicaţii psihologice. 

Dorim să abordăm modul în care stimulii sociali ai 

regimului de detenţie influenţează experienţa şi conduita 
indivizilor, precum şi interacţiunile umane şi felul cum 
gândirea, sentimentele şi comportamentul sunt influențate 
de prezenţa reală sau imaginară a altor actori sociali, 
aparţinători ai temniţelor comuniste, lagărelor de muncă 
forţată şi coloniilor de deportaţi cu domiciliu obligatoriu. 
Şi în acest domeniu al psihologiei grupurilor şi a influenţei 
sociale avem două tendinţe majore de cercetare, potrivit 
lui S. Moscovici”. Una bazată pe psihologia majorităţii şi a 
structurii de putere care o reprezintă, descrisă ca 
generatoare de control social asupra indivizilor şi 
uniformizare colectivă, iar alta care pune în centru 
psihologia minorităţilor ca surse de inovaţie socială. Voi 
aborda ambele curente de gândire, urmărind cu 
preponderență linia de gândire psihosocială care se 
încadrează cel mai bine temei de faţă. 

Lucrarea urmăreşte studiul influenţei detenției 
asupra particularităţilor psihice ale omului ca fiinţă 
socială, dar şi ale comportamentului în cadrul grupului de 
referinţă şi al colectivului. 

Cercetarea are în vedere atât analiza nivelului 
intraindividual - adică analiza mecanismelor proprii de 
organizare a informaţiei şi a proceselor intra-psihice, 
cogniţia în izolare şi singurătate, prin care oamenii îşi 
reglează şi îşi evaluează ambianța socială, răspunzând la 
stimulii sociali, cât şi la nivelul interindividual şi situaţional 
- care urmăreşte procesele interindividuale determinate 
de relaţiile sociale aşa cum au ele loc în grupul aflat în 
regimul  concentraţionar, ceea ce determină imitaţia, 
conformarea, inovația, conflictele  intergrupuri şi 
reprezentările sociale. 

De asemenea, este avut în vedere pentru studiu 
nivelul socio-poziţional presupus de relaţiile de putere şi 
statut - care se focalizează pe poziţia ocupată de individ în 
grup şi colectiv şi nivelul ideologic/al convingerilor sociale 

- al reprezentărilor sociale, al normelor produse de 
societate şi grupuri, pe care individul le poartă cu el şi le 
manifestă într-o situaţie anume. 

În al doilea rând, întreprinderea acestei lucrări este 
dificilă datorită puţinului material bibliografic legat de 
psihosociologia Gulagului, literatura de specialitate privind 
spaţiul concentraţionar românesc fiind limitată în marea ei 
parte la memorialistică şi mai puţin la analize sau studii 
psihologice. O parte din mărturisirile despre experienţa 
Gulagului a fost scrisă înainte de 1989, în străinătate, cele 
mai cunoscute dintre acestea fiind cele ale lui Dumitru 
Bacu apărută la Madrid, despre experimentul Piteşti, 
Richard Wurmbrand-Cu Dumnezeu în subterană apărut la 
Londra, Paul Goma despre Gherla, scrisă la Paris, Nicole 
Valery cu Benit sois tu prison, tot la Paris, sau lucrări 
apărute în Germania, ale lui Aurel State-Drumul crucii, la 
Freiburg şi Ion Pantazi-zn trecut prin iad, apărută la 
Munchen, fie au fost scrise în România, dar ascunse de 
privirile Securităţii, literatură numită şi „de sertar”, scrisă 
cu caracter didactic, educativ, pentru generaţiile care vor 
veni. 

După 1989 putem vorbi despre un avânt al literaturii 
de detenţie, însă interesul pentru acest segment literar, 
acela al confesiunilor, al redării spaţiului public a unor 
segmente de viaţă trăită în condiţiile extreme ale 
Gulagului românesc, s-a limitat în cea mai mare parte la 
aspectul său pur literar, pe care cercetătorii au încercat 
să-l încadreze într-un anume gen, vorbind despre 
„literatură de frontieră”, „paraliteratură” sau „literatură 
secundă”. 

Pe lângă numărul destul de bogat al cărţilor despre 
universul  concentraţionar, o încercare valoroasă de 
centralizare şi receptare a literaturii de detenţie şi 
plasarea ei într-o terminologie specifică genului o 
realizează Maria Hulber în lucrarea sa Memorialistică 
detenţiilor postbelice româneşti, unde, pe lângă 
inventarierea lucrărilor memorialistice ale detenției, 

propune un excurs în lumea acestor valoroase producţii 
literare, dar mai mult din punctul de vedere al criticului 
literar. Printre exegeţii memorialisticii evocaţi de autoare 
se numără astfel nume de marcă ale literaturii şi criticii 
literare precum Eugen Simion, Dan C. Mihăilescu, Mihai 
Rădulescu, Ruxandra Cesereanu, Mircea Anghelescu, 
Monica Lovinescu sau Ion Pop. 

Ruxandra Cesereanu, prin Călătorie spre centrul 
infernului, după cum personal mărturiseşte, încearcă o 
exorcizare a terorii comuniste din România şi din secolul 
XX, pe care îl numeşte al ororilor, depăşeşte spaţiul 
criticii literare, fiind preocupată şi de aspectele etice ale 
spaţiului concentraţionar, nu doar de o abordare estetică 
(autoarea încearcă şi o ierarhizare valorică a acestui gen 
de literatură), prezentând şi aspecte legate de 
comportamente şi mentalități, pe care le consider 
binevenite şi de mare folos pentru realizarea lucrării de 
față. 

Prezenta lucrare este structurată în trei capitole. 

Primul capitol, referitor la individ ca actor social, îşi 
propune să prezinte construcția eului individual şi modul 
cum aceasta intră în interacțiune cu mediul social 
determinând eul social, precum şi să răspundă la 
întrebările: „Cum regimul  concentraţionar modifică 
psihologia individuală?”, „Cum un individ 
încearcă/reuşește să îşi impună vederile asupra altui 
individ?” şi „De ce şi cum acceptă/rezistă un individ la 
presiunile de a-şi însuşi vederile unui grup sau ale celor 
care-l reprezintă?”. Am inclus aici psihologia torţionarului 
şi a victimei. 

Al doilea capitol analizează grupurile şi dinamica lor, 
prezentând influenţele sociale şi controlul social în lumina 
cercetărilor sociologice aplicate universului 
concentraţionar, căutând să răspund la întrebările „Cum 

evoluează/se modifică relaţiile dintre membrii unui grup în 
condiţiile de teroare existente în lagăre?” şi „Cum încearcă 
un grup să-şi impună vederile asupra altui grup şi cum/de 
ce sunt acceptate aceste vederi de grupul receptor?”, aici 
fiind importantă analiza majorităţilor şi a minorităţilor şi 
conceptelor de  devianţă, conformism, complianţă şi 
obedienţă. Spre exemplificare am efectuat un studiu de 
caz, experimentul Piteşti. 

Capitolul al treilea tratează reprezentările sociale şi 
memoria socială, în care caut să surprind aspecte privind 
conştiinţa colectivă, prejudecățile sociale, modul cum 
suferinţele deţinuţilor politici sunt percepute în spaţiul 
social şi ce impact au avut pentru mentalul colectiv, pentru 
ca aceste orori să nu se mai poată repeta. 

Constatarea făcută în realizarea acestei cercetări 
este că atât spaţiul literaturii de detenţie, dar mai ales 
cercetările sociologice şi evoluţia psihosociologici se 
aseamănă unui munte foarte înalt, cu numeroşi versanţi, 
dificil de escaladat, condiţii în care prezenta lucrare apare 
ca fiind cu totul modestă. Ea se constituie într-o încercare 
de deschidere a unui drum care, cu siguranţă, va fi lărgit şi 
făcut mult mai accesibil de cercetări ulterioare ale celor 
care doresc să sondeze adâncimile sufletului uman aflat în 
condiţii limită. 

Chiar dacă, poate, în epoca pe care o traversăm, 
realităţile detenţiei comuniste par rămase undeva în siajul 
istoriei, cercetări de acest gen sunt necesare şi utile 
deoarece trăim într-o vreme în care ideile sunt dirijate şi 
manipulate cu mare uşurinţă, făcând ca mase mari de 
oameni să-şi schimbe atitudinile şi comportamentul cu o 
viteză altă dată de neconceput, ceea ce arată că în 
interiorul spaţiului social există forţe care, aşa cum 
remarca Serge Moscovici, „exercită presiuni uriaşe pentru 
a ne uniformiza gândirea. „ 

CAP I INDIVIDUALITATE ÎN SPAȚIUL 

CONCENTRAŢIONAR 

LI EUL INDIVIDUAL ŞI EUL SOCIAL. 

Psihologii şi sociologii arată că fiecare individ îşi 
construieşte propriul eu prin relaţiile pe care le are cu 
eurile celorlalţi actori sociali. Astfel, şinele propriu fiecărui 
individ conştient de propria  individualitate, prin 
confruntarea şi comparaţia cu reprezentările pe care 
ceilalţi le au despre el, se edifică împreună cu ceilalţi euê. 
Psihologia socială clasică” defineşte şinele ca fiind un 
construct social, în care persoana este înţeleasă în 
contextul social din care face parte, întocmai ca o piesă 
dintr-un amplu puzzle. 

În ultimele decenii, în studiul eului individual, un 
progres important l-a făcut cognitivismul, sau psihologia 
cognitivă,!” care structurează eul în jurul conceptului de 
sine (self-concept), care reprezintă componenta cognitivă a 
sinelui şi cuprinde totalitatea informaţiilor, credințelor şi 
atitudinilor unui individ cu privire la propria-i persoană. 
Acest concept de sine este alcătuit din scheme ale sinelui 
(seifschemas), ca structuri cognitive răspunzătoare de 
modul cum un individ îşi organizează mental lumea, 
ipoteza de lucru fiind aceea că omul realizează o 
construcţie activă despre lumea înconjurătoare. 

Nicolae Purcărea, unul din supraviețuitorii regimului 
de detenţie, exprimă clar şi concis această realitate 
psihosocială: „Omul este un produs al spaţiului şi al 
timpului în care s-a născut, a trăit, a dat roade şi apoi s-a 
dus. Altfel spus, este un fruct al tiparului natal, al 
„matricei stilistice” în care a trăit, după cum spune Blaga. 

În raport cu lumea înconjurătoare, conceptul de sine 
apare ca un tot al cunoştinţelor despre propriul eu care 
sunt utilizate pentru a identifica şi interpreta stimuli 
semnificativi pentru individ. Informaţia astfel procesată va 
conţine date despre eu şi va fi activată în situaţii sociale 
care presupun informaţii ce implică propria persoană. 
Repetarea acestor situaţii sociale va duce la organizarea şi 
stabilizarea informației, rezultând o  subschemă în 
interiorul sistemului cognitiv al persoanei. Cognitivismul 
pune în lumină criteriile potrivit cărora stimulii din mediu 
sunt selectaţi de individ şi caută să explice cum aceşti 
stimuli sunt stocaţi în memorie şi folosiţi apoi în acţiuni 
ulterioare. 

Schemele sunt responsabile de structurarea 
informațiilor în funcție de clasa de stimuli, stimuli pe care-i 
selectează şi-i codează, apoi îi actualizează în memorie. În 
psihologia cognitivă se deosebesc trei categorii de scheme: 
scheme ale persoanei, care includ şi schemele despre sine, 
scheme ale rolului şi scheme de evenimente. 

Schemele despre sine cuprind aspecte ale 
comportamentelor care sunt relevante pentru individ şi 
structurează cunoaşterea de sine pe care acesta o poate 
folosi în anumite contexte sociale. În măsura în care omul 
procesează la nivel mental aceste informații, ele se 
transformă într-o ierarhie a cunoştinţelor despre sine, care 
se activează apoi în situații sociale relevante pentru 
individ, individ care se angajează apoi în relații sociale ce 
reprezintă de fapt comportamente ce corespund cu 
reprezentarea la nivel intern a informației. Astfel, sistemul 
de prelucrare a informației duce la stocarea acesteia, 
urmând ca individul să se folosească de ele, fiind în felul 
acesta conştient de sine (self-aware). Potrivit acestui 
atribut, individul îşi organizează mental lumea interioară şi 
o imagine proprie despre lumea înconjurătoare. 

S-a constatat că indivizii care şi-au format scheme cu 
care să se descrie pe sine ca având o independență 

ridicată, sunt capabili să descrie mai multe comportamente 
care le dovedesc independenţa, şi au capacitatea de 
rezistenţă mai mare la stimulii care le infirmă schema de 
independenţă!?. 

Acest fel de conflict este des întâlnit în regimul de 
detenţie comunist unde torţionarii, prin stimulii pe care-i 
induceau deţinuţilor-bătaie, tortură, jigniri, asociate cu 
foame şi  frigurmăreau să  destructureze aceste 
selfschemas, pentru ca informaţiile cu privire la sine ale 
deţinutului să nu mai fie ghidate pentru a susţine un 
concept de sine care să-i permită rezistenţa la presiunile 
torţionarilor care vizau reeducarea. Este ştiut că mulţi 
dintre deţinuţii politici aveau o schemă cognitivă a sinelui 
caracterizată de un sistem de cunoştinţe despre sine şi 
lumea înconjurătoare foarte solid, bazat pe valori ca 
familia, credinţa în Dumnezeu, dragostea de ţară, 
respectul valorilor tradiţionale cum sunt cinstea, onoarea, 
demnitatea umană sau un statut intelectual înalt. Toate 
acestea ofereau deţinutului puterea să reziste acţiunilor 
distructive ale regimului de detenţie. 

Aici apare conflictul între eul individual şi eul social. 
Eul social este definit ca „un ansamblu organizat de 
atitudini ale celorlalți şi pe care ni le asumăm'15. Dacă eul 
individual structurat în jurul schemelor despre sine era 
mai puternic decât eul social structurat în jurul părerilor 
emise de ceilalţi asupra lui, atunci deţinutul reuşea să 
reziste presiunilor. 

Astfel, în multe situaţii, schemele despre sine ale 
deţinuţilor politici conţineau valori solide care le-au permis 
rezistenţa în faţa tăvălugului comunist, cum ar fi exemplul 
lui Virgil Maxim care descrie în mărturia lui „câteva idei şi 
norme de pedagogie creştină enunțate în îndreptarul 
Frăţiilor de Cruce: „... ascultarea, curajul, puterea de 
împrietenire, exemplul, capacitatea de jertfă, dragostea... 


12 Adrian Neculau l-ldem, p. 

grupurilor, Ed. Universitară, București, 2014, p.202 

făcând din fiecare un prilej de  biruinţă asupra 
adversarului“ 5. De asemenea, Cristina  Anisescu 
precizează: „Cei care au avut noroc de prieteni, au rezistat 
mai bine la umilinţă”.!+ Despre acest ajutor nepreţuit 
căpătat de la prietenii şi tovarăşii de suferinţă vorbeşte 
părintele Iustin Pârvu în una din mărturiile sale: „Din 
punct de vedere spiritual, închisoarea a fost un noroc 
pentru noi. Am găsit adunaţi la un loc atâţia oameni 
duhovniceşti cum nu puteam întâlni în libertate. La Aiud, 
unde am ajuns după proces prin 1949, şi apoi prin alte 
părți, i-am cunoscut pe cei arestaţi după 1941, care de 
acum erau vechi în închisoare. Unii dintre ei ajunseseră la 
o mare înălțime duhovnicească. Pentru noi, cei arestaţi în 
1948 şi mai târziu, aceşti deţinuţi au fost salvatori. 
Derutaţi de anchetele lungi şi dese din care ieşisem, prin 
contactul cu ei ne-am limpezit. Ei ne-au făcut să ne dăm 
seama de sensul creştin al luptei noastre, de faptul că ne 
aflăm angajaţi pe un front creştin împotriva fiarelor 
apocaliptice. Ne gândeam şi noi că suferim pentru 
păcatele noastre, dar prin ei ne-am limpezit, ne-am dat 
seama că am fost chemaţi de Hristos pe baricade în 
numele poporului român. Înţelegând aceasta, pentru noi a 
fost o bucurie că ne aflam în închisoare. De asta spun că ei 
ne-au salvat, ne-au arătat calea de supravieţuire. Este 
interesant cum, după 7 - 8 ani de închisoare, arestaţi de 
foarte tineri, la 17 - 18 ani, îşi păstraseră nevinovăția şi 
puritatea, trăsăturile lor de copii, de parcă vremea trecută 
peste ei nu lăsase nicio urmă. Arătau parcă mai tineri 
decât aceia dintre noi care aveau acum 17 - 18 ani. Erau 
foarte luminoşi, foarte vioi, foarte maturi şi foarte înţelepţi. 
Foarte bogați din punct de vedere spiritual. Erau o lumină 
pentru noi. (...) Numai simplă prezența lor, 
comportamentul lor, îi schimba pe deținuți. „!5 


14 Virgil Maxim- Imn pentru crucea purtată, Ed. Babei, Bacău, 2012, 

Regimul de detenţie din închisorile comuniste căuta 
să distrugă aceste valori. Astfel, demascarea internă de la 
Piteşti, de exemplu, avea ca scop destructurarea acestor 
scheme şi expunerea deţinuţilor rămaşi fără apărare la 
reeducarea şi mutilarea ideologică. Nicolae Purcărea 
povesteşte: „De altfel, după demascarea exterioară şi cea 
interioară, scopul comuniştilor acesta era, să nimicească 
elementele care constituiau universul nostru spiritual. 
Trebuia distrusă încrederea în camarazi şi în special în 
şefi, trebuia distrus mitul legionar, cu virtuțile şi valorile 
lui morale şi intelectuale, cu calitățile eroului 
legionarcurajul, capacitatea de jertfă, dăruirea pentru 
crezul legionar, credința în Dumnezeu. Toate acestea 
trebuiau nimicite. Noi eram legați între noi prin principiile 
Mişcării Legionare, prin dragostea față de 

Dumnezeu şi jertfa pentru neam. Dar mai eram legați 
şi printr-o mare şi sfântă frăţietate. Eram legaţi prin 
momentul prieteniei, acea baie sufletească ce unea 
sufletele copiilor, apoi ale fraţilor de cruce, care dădea 
coeziune, formând verigile unui lanţ uman călit în tabere 
de muncă, în acţiuni, în închisori. Or, această legătură 
trebuia distrusă, destrămată. Cu asta s-a început acțiunea 
de reeducare încă din prima zi. „16 

Această distrugere internă prin demascare se 
producea datorită violenţelor fizice şi psihice, a torturilor, 
schingiuirilor, mutilărilor care aveau efect traumatic, 
traumatizarea fiind definită psihologic ca „un eveniment 
de o deosebită intensitate din viața unui individ, ce 
depăşește posibilităţile de adaptare ale acestuia şi de a 
răspunde sau reacţiona în mod adecvat". Trauma are ca 
efect psihologic dezorganizarea vieţii psihice şi produce 
răsturnarea de planuri existențiale, urmată de o 
discontinuitate a personalităţii, cu anularea sentimentului 


16 Nicolae Purcărea- Urlă haita, Fundaţia Sfinţii închisorilor, București, 

de coeziune umană...” trăită ca o abandonare a destinului, 
ca o apăsare copleşitoare ce sugrumă orice gând, orice 
imbold de  împotrivire.'"! De asemenea, teoriile 
psihanalitice arată că un eveniment traumatic 
destabilizează ordinea interioară a individului şi produce 
pierderea certitudinii, dacă această traumă e trăită ca un 
eveniment arbitrar," care nu are un sens, o logică. 

Dr. Nicu Ioniță, supravieţuitor al experimentului 
Piteşti, arată că  „Retraumatizările repetate reuşesc să 
producă un dezechilibru total al funcțiilor psihice, urmat 
de tulburări grave ale percepției, reprezentărilor şi 
gândirii şi, mai ales, o alterare a conceptului de sine, ceea 
ce conduce în multe cazuri la o devalorizare a noțiunii de 
sine, la scăderea stimei de sine, stadiu în care un individ 
este extrem de vulnerabil pentru că, în lipsa unei mâini 
întinse, victima, complet neajutorată, preia imaginile 
alterate despre lume ale făptaşilor, se îndreaptă către ei şi 
caută ajutorul şi protecţia lor. 

Relaţia victimă făptaş cunoaşte o evoluţie bizară: 
victima, încercând să se identifice cu acesta, îşi însuşește 
vocabularul şi comportamentul acestuia, devenind astfel 
dependent de torționar. Experienţa prin care am trecut la 
Piteşti m-a ajutat să înţeleg acest mecanism psihologic de 
renunțare la propria identitate şi adoptare a unei noi 
identități. „20 

Când însă deţinutul avea o ancoră sufletească 
puternică în crezul său anticomunist, în credinţa în 
Dumnezeu sau în convingerea că suferinţa are un sens, 
aceste evenimente traumatice erau percepute în 
consecinţă (adică nu ca fiind ceva arbitrar) şi capacitatea 
de rezistenţă a schemelor personale era mult mai mare. 
„Puterile fizice ne-au părăsit, este adevărat! Dar nu şi cele 

sufleteşti! Până vom fi conştienţi şi luciditatea minţii nu ne 
va părăsi, vom striga... Vei suferi, dar vei învinge! Căci nu 
sunt vrednice suferințele din veacul acesta de acum, de a 
sta alături de Slava Vieţii Viitoare (Sfântul Apostol Pavel) 
21 

În această luptă rugăciunea era de cea mai mare 
importanță. Nichifor Crainic, care declarase greva foamei 
pentru a fi scos la muncă, a experimentat ajutorul venit 
prin rugăciune: „M-au izolat singur într-o cameră cu apă 
de băut. Era sfârşit de aprilie şi înfloriseră stânjenei sub 
fereastră. Au un miros fin şi suav, deşi floarea albastră, de 
o formă foarte fragedă, e otrăvitoare. Nu-i vedeam, dar le 
simţeam parfumul. În fiecare zi şi în fiecare ceas mi se 
schimba gamela cu mâncare pe prag, rămânând în cameră 
peste noapte. Era o gamelă plină, în vârf cu o bucată mare 
de carne, cum deţinuţii n-aveau niciodată. Mă ispiteau 
diabolic. Foamea din primele trei-patru zile mă ustura în 
toate măruntaiele, mă ardea, mă frigea. Dacă ai tăria să 
stai nemişcat în pat, n-o simţi atât de violent. In acea 
imobilitate de coşciug, repetam necontenit, zi şi noapte, O 
rugăciune ascetică de la Muntele Athos, care de altfel nu 
m-a părăsit nicio clipă în cei cincisprezece ani de martiraj. 
Foamea a început să dispară. Nu mă mai durea nimic. Deşi 
nu mă mişcam, simţeam că am un trup aşa de uşor de 
parcă era imaterial. În a şaptea zi eram într-o stare de 
euforie spiritual, care mă minuna pe mine însumi. Părea că 
n-am rămas decât spirit şi aş putea să zbor. În această 
euforie am făcut două * *» 24 

poezii... 

Mulţi au găsit reazemul pentru a rezista, în credinţa 
în Dumnezeu, iar pe alţii suferinţele i-au condus la această 
credinţă. „Deţinuţții au ajuns, în asupriri şi mari cazne, în 
marile lor trăiri interioare, să înlăture îndoielile şi să 
capete pas cu pas certitudinea existenţei lui Dumnezeu. In 
condiții extreme de distrugere, ei au rezistat zeci şi zeci de 
ani, deşi toată ştiinţa lumii arată că într-un astfel de regim 

nu se poate rezista mai mult de un an. Cum au putut 
rezista atât? Prin puterile lor? Nu! Ci prin ajutorul pe care 
l-au primit de la Dumnezeu. Prin harul Sfântului Duh. Ei 
au trăit sub scutul lui Dumnezeu şi au ajuns la convingerea 
deplină, desăvârşită, că Dumnezeu este. Dar nu numai Că 
El este, ci şi că EI ajută, apără, sprijină pe cei ce-L iubesc. 
Și stă de vorbă cu ei, căci L-au adus pe Dumnezeu în inima 
lor. „”? 

Mai mult, nu doar traumatismul în sine, ci şi 
reamintirea acestuia cu amănuntele lui produce efecte ca: 
„angoasa aşteptării altor evenimente traumatizante, 
retrăirea amintirilor şi a experiențelor afective care se 
referă la prejudiciul creat'?5. Acesta este motivul pentru 
care  torţionarii căutau să menţină vie, prin 
permanentizare, în conştiinţa deținuților, amintirea 
traumei, pentru ca aceştia să nu-şi mai revină şi să nu-şi 
poată actualiza schemele personale şi astfel conştiinţa de 
sine (self-awarness) să fie diminuată până la anulare şi să 
nu le mai permită rezistenţa la ideologia comunistă. Pentru 
aceasta nici somnul nu le era îngăduit deţinuţilor. Nicu 
Ioniță relatează: „Somnul, atât cât era, era chinuit şi 
bântuit de coşmaruri. Ne culcam numai la ordin, 
întotdeauna după miezul nopții şi după reguli bine 
stabilite; întinşi cu faţa în sus şi cu mâinile pe pătură, 
drept pernă aveam gamela. Orice încercare de a modifica 
poziţia din cauza durerilor musculare şi osoase era 
amendată pe loc cu o lovitură de ciomag, Chiar şi mişcările 
involuntare din timpul somnului, din cauza coşmarurilor ce 
le aveam, erau sancţionate tot cu lovitura de ciomag din 
partea celor ce ne supravegheau somnul. (...) Astfel, cu 
insultele, înjurăturile, umilinţele, torturile şi schingiuirile 
din timpul zilei, ziua murea în toiul nopţii prohodită de 
slujbele de înmormântare pe care eram obligaţi să ni le 

facem în fiecare seară. „2 

Referitor la teroarea declanşată de amintirea 
traumei, este sugestivă reacţia unui fost student la 
Filosofie la Iaşi, care trecuse prin reeducarea de la Piteşti, 
atunci când a auzit că se organizează o nouă reeducare la 
Aiud, în decembrie 196 l-ianuarie 1962. „Acesta, când a 
auzit de reeducare, s-a îngălbenit literalmente la faţă şi 
timp de vreo trei zile nu a mai scos un cuvânt. După ce să 
mai liniştit, prinzând un moment prielnic, m-a tras într-un 
colț şi mi-a spus: „Dacă începe reeducarea şi se reeditează 
ceea ce s-a întâmplat la Piteşti, eu mă sinucid” Omul era 
perfect lucid, dar extrem de înspăimântat" .25 

Radu Gyr exprima foarte sugestiv aceeaşi spaimă 
exercitată de amintiri asupra psihicului traumatizat al 
deţinutului, în poezia Rugăciune din celulă: 

„Doamne, păzeşte-mă, Doamne, ai milă... /Sunt ca o 
scorbură veche-ntr-un tei. |/în noaptea mea şi-a lăsat 
Amintirea prăsilă/ Toate năpârcile ei. 

Nu mai pot s-o îndur, dezmăţata. /lese de peste tot, 
din pereți, /şi-mi zvârle-n culcuş cu lopatalurzici şi cărbuni 
şi scaieţi./ 

Doamne, nici pieptul, nici ochii, nici gura/nu vor să-i 
mai rabde pojarul. /Mă zvârcolesc ca pe plită tiparul, /atât 
de cumplită-i arsura./ 

Seacă-mă, Doamne, de-aduceri aminte, |aşa cum seci 
vara, puhoaiele, /Și nopţile mele despoaie-le, /cum, 
toamna, o despoi de veşminte./ 

Fii şi tu, Doamne, o singură dată, /ucigaş și tâlhar la 
răscruci, |jefuieşte-mi rădvanul meu cu aprinse năluci/ şi 
strânge-mi trecutul de beregată... „/25 

Nicolae Purcărea, retrăieşte amintiri dureroase: „Mai 

târziu am aflat că plecarea de la Canal avea ca destinaţie 
Craiova cu popas la Piteşti. Când am fost dat jos din dubă 
la Piteşti, sângele mi-a îngheţat în vine. Ce groază am 
trăit! Figura lui Ţurcanu pusese stăpânire pe mine. În 
trauma psihică în care trăiam, orice mişcare, orice uşă 
trântită, orice țipăt mi se părea că sunt ale lui. Un duşman 
înfipt în sufletul meu, cu puteri malefice. Nu cred că pot 
scăpa de el în viaţa aceasta. „2 

Cu toate acestea, ei au reuşit să uite şi să ierte. 
„Acum la încheiere repet: am depăşit ura; sunt liniştit aşa 
cum sunt şi nu urmăresc pe nimeni pentru orice faptă 
îndreptată împotriva mea; nu doresc răzbunare şi îi iert pe 
toți cei ce m-au lovit în timpul guvernării comuniste sau 
înainte (...) De fapt nu Îi iert acum, ci ei au fost iertaţi de 
mult. Mulţumesc lui Dumnezeu pentru toate. In veci fie El 
slăvit! „28 

1.2 PSIHOLOGIA TORŢIONARULUI. 

Este ştiut că anchetatorii, paznicii închisorilor, 
torţionarii şi multe dintre cadrele Securităţii erau selectaţi 
în mare parte din categoriile sociale marginale, oameni 
fără studii, din anumite minorităţi etnice, dintre cei 
marginalizaţi sau nerealizaţi profesional. La aceasta se 
adaugă o înzestrare intelectuală care în cele mai multe 
cazuri era sub minimă la cei mai mulţi componenți ai 
aparatului de represiune. „Gardienii care îi păzeau pe 
deținuții politic de la Jilava erau, în mare parte, persoane 
de etnie romă din satele din jurul închisorii. Săraci şi cu o 
educaţie precară, pentru aceştia slujba pe care o aveau la 
Fortul 13 aducea nu numai un nivel mai bun de trai, dar şi 
o îmbunătăţire a poziţiei sociale. Loialitatea față de 
puterea comunistă era câştigată astfel prin oferirea 
avantajelor materiale dar şi printr-o puternică propagandă 
care îi convingea de faptul că cei pe care îi păzesc sunt 
„duşmani ai poporului”, deosebit de periculoşi. Acestea 
sunt unele dintre motivele care explică predispoziția spre 

violenţă şi zelul de care gardienii dădeau de multe ori 
dovadă în relaţiile cu cei din celule. Sadismul unora căpăta 
uneori aspecte macabre... „2 

Acest aspect este magistral subliniat şi de Florin 
Constantin Pavlovici, fost deţinut politic în mai multe 
închisori comuniste, care descrie cu umor şi geniu literar 
această condiţie intelectuală mizeră a slujbaşilor regimului 
şi priveşte retrospectiv evenimentele cu incredibile ironii 
şi sarcasm şi cu talent de veritabil pamfletar. Astfel, 
descriindu-l pe locotenentul major Voicu Constantin, cel 
care-l ancheta şi-l tortura, autorul, un fin intelectual, 
povesteşte: „Zile, săptămâni în şir, locotenentul major 
Constantin Voicu, a depus eforturi impresionante, slujindu- 
se bărbăteşte de pumn, baston de cauciuc şi picioare, spre 
a mă convinge că sunt vinovat de propagandă antistatală. 
Eu spuneam una, el scria alta. Literatura pe care o 
producea bătându-mă, era de slabă calitate, minată de 
minciuni sfruntate, plină de repetiţii şi formule absurde, 
aproape delirantă. Refuzam să semnez, se înfuria, mă lua 
din nou la bătaie, rupea procesul verbal şi se apuca de 
altul. O perioadă am crezut că am de a face cu un dement. 
Altfel nu-mi puteam explica apetitul lui pentru violență 
doar pentru că imi plăcea sau imi displăcea o anumită 
carte, un anumit curent artistic, o anumită literatură. Apoi 
am înţeles că anchetatorul Constantin Voicu şi ceilalţi de 
teapa lui erau mult mai periculoşi decât nebunii, erau 
gunoaie organizate ca organ de represiune... Chiar în timp 
ce scria, vorbele urâte se revărsau în încăpere ca apele 
unuifluviu ieşit din matcă. Injurându-mă, Constantin Voicu 
limita valoarea limbajului la o funcţie strict biologică, mai 
exact fiziologică, de pură eliminare a unor toxine îndelung 
suportate...  Dezacordurile gramaticale şi expresia 
scremută mă deranjau la fel de tare ca izbucnirile 
violentej...). Orgoliul lui, de securist student la Drept, nu 


29 Marcel Petrişor- Cumplite încercări, Doamne! Din Casimca Jilavei în 
zarea Aiudului, în Studiu introductiv de Lucian Vasile, Ed. Manuscris, 
Piteşti, 2017, p.l 1 


tolera altă redactare decât cea deprinsă de el în câmpul 
muncii (...); orice ar fi făcut, îi ieşea un unic proces verbal. 

Îşi multiplica opera cu răbdare de copist mănăstiresc, 
nu înainte de a se elibera nervos (...). Pe parcursul acestui 
lung proces de creaţie m-a bătut pentru multe lucruri care 
îmi displăceau, pentru virgule între subiect şi predicat, 
pentru cacofonii (...), pentru numele stălcite ale scriitorilor 
mei reacţionari, pe care el le scria aşa cum le pronunţa."3 

Judecătorul care l-a condamnat este descris de Florin 
Constantin Pavlovici în aceiaşi termeni: „/udecătorul... 
punea întrebări, lansa observaţii maliţioase, după care 
dicta grefierului răspunsurile primite, întorcând vorbele pe 
dos, modificându-le înţelesul, potrivit cu nevoile justiţiei 
populare. Acest împărțitor de dreptate era căpitan şi se 
numea Liviu Prună. Creierul lui funcţiona după principiul 
aparatului digestiv al unei păsări de curte, înghițea boabe 
şi producea găinaţ (...), deturna sensul unei mărturii şi o 
împingea către opusul ei ţintind să transforme un om 
cinstit într-un bandit, cu talentul de a face dintr-un enunţ 
simplu şi cuminte o monstruozitate gramaticală... „5! 

Nici martorul acuzării nu scapă de verbul acid şi 
necruţător al lui Florin Constantin Pavlovici, care descrie 
cu geniu această categorie umană din care erau selectaţi 
torţionarii şi din care se desprinde foarte bine sursa 
psihologiei lor. Astfel, martorul acuzării, Dumitru Ganciu, 
venise la tribunal voluntar. „Ganciu depăşise bine vârsta 
studenției, avea peste treizeci de ani, ceea ce s-ar fi 
potrivit unui student la Heidelberg, Padova ori Salamanca, 
în plină Renaştere, dar nu unuia la Ziaristica din Bucureşti. 
De fapt, ajunsese acolo doar cu câteva clase primare şi o 
şcoală de doi ani, aşa numita Facultate Muncitorească, de 
inspirație sovietică, înfiinţată pentru clănţăii din fabrici, 
numai buni să devină propagandişti de partid. În sufletul 
lui se credea onest: ajunsese informator al Securității, nu 

şantajat... nu urmărind să urce pe scară social, ci pentru 
că avea delaţțiunea în sânge. Trăia în abjecţie, cum trăiesc 
sfinții în asceză. 

Deşeul acesta uman, plin de energie şi ură, venise la 
tribunal ca martor al acuzării colegilor săi de an. „*? 

Acest statut social era pentru toate aceste categorii 
umane o sursă majoră de frustrare. Frustrarea şi lipsa 
resurselor intelectuale erau adesea sursă de agresivitate: 
„Cu mintea lor de ţărani refuzaţi de sat, fugiţi de la vatră 
şi primiţi cu brațele deschise de Securitate, gardienii 
inventau munci noi pentru bandiți. „**Cercetătorii arată că 
frustrarea este o condiţie pentru declanşarea agresivităţii. 

Psihosociologii au căutat să explice cauzele şi 
mecanismele agresivităţii. O definiţie scurtă a acesteia ar 
fi caracteristica unui comportament care are scop 
distructiv, orientat spre producerea de daune materiale, 
morale, psihologice.’ 

Instigarea la agresiune are rolul de a suprima cauza 
frustrării şi, în cazul nostru, agentul cauzal erau 
intelectualii, membrii partidelor politice, ofițerii, 
proprietarii de bunuri, întreprinderi, terenuri, etc. numiţi 
burghezi sau „elemente duşmănoase”. Aceştia deveneau 
tinta agresivităţii celor care experimentau frustrări, fiind 
un fel de „tapi ispăşitor F. Această expresie este atât o 
teorie psihosocială, numită aț apului ispăşitor, cât şi o 
practică biblică menţionată la Levitic 16, unde Marele 
Preot Aaron aduce ca jertfă un ţap, iar pe altul îl lasă cu 
viaţă dar îl alungă în pustiu, urmând ca acesta să preia 
păcatele poporului Israel. 

Frustrarea se manifesta la slugile regimului şi faţă de 
cei cu merite pe care ei nu le puteau atinge. Astfel, 
anchetatorul lui Aurel State (fost comandant de pluton în 
luptele din Crimeea, decorat cu ordinul Mihai Viteazul), un 

anume It. major Dumitrescu, descris ca fiind o brută cu 
obsesii de birocrat model, decis să smulgă interogatului 
întocmai răspunsurile aşteptate, este prezentat ca plin de 
invidie faţă de meritele militare ale lui Aurel State. „De 
altfel, decorația militară acordată lui Aurel State pe frontul 
antisovietic îi provoacă anchetatorului său complexe de 
inferioritate, acesta amenințându-l: „lar dacă nu te 
hotărăşti să vorbeşti, iți scoatem noi ordinul „Mihai 
Viteazul” din cap!"355 

Ideologii partidului unic au indus în mentalul 
slujitorilor sistemului, prin propagandă, un profund 
sentiment al inechităţii, prezentând burghezia ca o clasă 
exploatatoare care îi priva de drepturi, de bunăstare şi de 
toate beneficiile care, chipurile, li s-ar fi cuvenit lor. Acest 
sentiment a generat un disconfort psihologic aşa de intens, 
o nemulţumire şi frustrate aşa mare, încât indivizii 
angrenaţi în acţiuni represive, în bătaia şi torturarea 
opozanților regimului, s-au simţit îndreptăţiţi să facă acest 
lucru, potrivit „teoriei privării relative” care arată că 
oamenii nu se revoltă dacă sunt privaţi pe drept, ci când se 
„simt privați”. Aşa se explică convingerea cu care 
deţinuţii erau numiţi bandiți, duşmani ai poporului şi 
trataţi cu o bestialitate corespunzătoare. 

Nicu Ioniță, în Experimentul Piteşti, descrie agenţii 
represiunii din temniţele comuniste astfel: „Conducerea 
acestui spațiu de recluziune a fost încredințați unor 
indivizi lipsiţi de aura de umanitate, fanatici şi răi pe 
măsura ignoranței lor, obsedaţi numai de setea de 
răzbunare şi ură faţă de tot ce nu înțelegeau, nu puteau şi 
nu aveau. „?” 

Deţinuţii politici sau victimele detenţiei în Gulagul 
comunist erau etichetaţi de regim ca bandiți, elemente 
duşmănoase, gunoaie ale societăţii, etc. Dezumanizarea 

deţinuţilor face, potrivit psihologiei sociale, ca sentimentul 
responsabilităţii să se diminueze considerabil, astfel încât 
cei implicaţi în interacţiunea cu victimele îşi suprimă mult 
mai uşor principiile morale dedându-se la acţiuni agresive 
şi inumane.“ Urmează în acest caz o creştere a 
agresivităţii ca o reacţie în lanţ a situaţiei de dominanţă în 
care se aflau torţionarii, o consolidare a comportamentului 
violent, amplificat de sentimentul de control şi deținerea 
puterii. 

Psihosociologii arată că mecanismele de autoinhibare 
a comportamentului violent nu sunt fixe, adică dependente 
rigid de standardele morale ale individului, ci dinamice, 
ele putând fi activate sau dezactivate de individ. Atunci 
când violenţa se exercită pe fondul dezumanizării victimei, 
apare justificarea comportamentului şi absolvirea 
torţionarilor în propriii lor ochi pentru acest 
comportament. Violenţa, adesea dusă până la demenţă, a 
torţionarilor faţă de deţinuţi, este astfel redefinită ca fiind 
corectă, având în vedere standardele morale 
aplicateapărarea democraţiei populare, a cuceririlor 
revoluţionare ale clasei muncitoare, eliberarea celor 
oprimaţi de exploatatori etc, în aceste situaţii victimele 
meritându-şi pedeapsa. Astfel, teoria psihosocială arată că 
agresivitatea nu depinde doar de tensiunea nervoasă 
existentă în individ, ci şi de convingerile sale, agresiunea 
aducând cu ea o nevoie de justificare deoarece, în 
desfăşurarea agresivităţii şi provocarea de durere unei 
persoane, se activează procesul cognitiv de justificare a 
agresivităţii pentru a diminua disonanţa (sau nepotrivirea) 
existentă între părerea agresorului că el este un om bun şi 
durerea pricinuită celuilalt.** Soluţia este perceperea 
individului agresat ca unul care merită acest tratament şi 
că există motive întemeiate pentru aplicarea violenţei. De 

altfel, propaganda s-a demonstrat că este cea care 
realizează  condiţionarea cognitivă a agresiunii, prin 
etichetarea celorlalţi ca duşmani, bandiți, conspiratori 
împotriva ordinii sociale. 

Violenţele extreme la care se dedau torţionarii în 
spaţiul de detenţie românesc au fost posibile şi pe fondul 
dezindividualizării. Cunoscutul psihosociolog Zimbardo 
(autorul celebrului experiment Stanford) a arătat că 
dezindividualizarea (anonimatul) în care este plasat un 
individ pentru a aplica şocuri electrice altor persoane 
dezindividualizate (plasate în spatele unor oglinzi, 
ecranate, cu glugă pe cap şi cu legitimaţii cu numere) 
produce o schimbare dramatică în mentalitatea celui care 
are ocazia să facă rău şi se simte în control şi dominație 
asupra semenilor. Anonimatul reducea sentimentul de 
responsabilitate şi creştea potenţialul violent, participantul 
la cercetare administrând şocurile electrice cu atât mai 
mult cu cât victima se chircea şi gemea în faţa sa.“ 
Experimentul Stanford ilustrează perfect aceste teorii”. 

În temniţele comuniste, dezindividualizarea se făcea 
la victime prin faptul că ideologia comunistă asocia tuturor 
deţinuţilor politici o identitate unică, aceea de duşmani ai 
regimului, de uneltitori şi elemente periculoase pentru 
noua democraţie populară. Deşi nu erau reduşi la nivelul 
unui simplu număr ca în lagărele naziste, şi aici funcţiona 
o uniformizare a deţinuţilor, o depersonalizare, toţi fiind 
asimilați cu nişte bandiți. 

Această atitudine, consecinţă a dezindividualizării 
slugilor regimului, trebuia să ducă la o dezumanizare 
generală, la realizarea unei mase umane amorfe. „Deci 
scopul lor acesta a fost: să obţină monstrul, omul care să 
lupte împotriva lui însuşi, robotul mutilat sufleteşte, fără 
voință, fără gândire, fără personalitate, omul dezumanizat, 
transformat în unealtă a Securităţii şi la dispoziţia ei, fără 

etnie, fără cultură, omul universal din care avea să se 
nască proletariatul de mâine, omul globalizării. „*Este 
sugestivă în acest sens şi descrierea modului în care 
deţinuţii erau transportaţi cu şlepul la coloniile de muncă 
din Deltă: „Stăteam aşezaţi pe fundul şlepului, strâns lipiţi 
unul de altul, atât de înghesuiți şi amorţiţi încât nu ne mai 
deosebeam propria spinare de spinarea vecinului; cu 
identitatea anulată, formam mai degrabă un singur trup 
monstruos, cu sute de capete înălțate spre cer şi cu 
măruntaiele strivite în căldarea de metal a vasului. „** 

Portrete mai ample sau mai succinte al torţionarului 
sunt realizate adesea de memorialistica detenţiei, din care 
selectăm figura prezentată de D. Andronescu, în persoana 
căpitanului Enoiu, care în anumite circumstanţe „era 
manierat, făcea pe domnul“, iar în timpul anchetelor, 
desfăşurate cu preponderență noaptea, devenea o brută, o 
bestie, care-l bătea până obosea. „Când Enoiu a obosit, 
considerând că işi făcuse partea lui de treabă, întinse 
gârbaciul celorlalţi, zicând: „Na, mă, scoateţi-i pantofii şi 
continuaţi voi!” Această situaţie aparent paradoxală, de a 
fi în anumite momente plini de compasiune şi în altele 
extrem de cruzi, este explicată de Albert Bandura prin 
capacitatea umană de a cupla şi decupla selectiv 
standardele morale.“ 

În viziunea lui Florin Constantin Pavlovici există o 
categorie de slujbaşi ai regimului comunist care nu are 
nicio scuză: „În sistemul de represiune care a stăpânit 
România mai mult de patruzeci de ani, există o categorie 
de slujbaşi ce s-a acoperit de-a pururi de ruşine. În ea să 
întâlnit corupția magistratului civil cu brutalitatea 
soldatului. Din această acuplare morbidă s-a născut 
mercenarul de tip nou: judecătorul militar. Dacă securistul 

de rând urmăreşte, păzeşte şi, la nevoie, ucide oameni 
nevinovați, dacă anchetatorul smulge prin tortură mărturii 
mincinoase, dacă procurorul (şi el militar) lansează 
acuzaţii delirante, poţi avea sentimental că îşi fac datoria. 
Însă judecătorul nu are scuză. Ținut să împartă dreptatea, 
el a dat cele mai aberante sentinţe din istoria justiţiei 
române. Potrivit statisticilor, pierderile României în Cel 
De-al Doilea Război Mondial au depăşit 300.000 morți: 
147.000 pe frontul de răsărit, 167.000 pe cel din apus. Pe 
timp de pace, au avut de suferit, din motive politice, peste 
2.000.000 persoane: reţinuţi, anchetați, condamnaţi prin 
sentinţe judecătoreşti, condamnaţi administrativ, internaţi 
în colonii de muncă sau în clinici psihiatrice, deportați. 
Dintre acestea, au pierit în celule sau în lagăre de 
exterminare cam 300.000. Dacă aşa stau lucrurile, prin ce 
a fost pacea mai bună decât războiul? Să facem o 
socoteală. Pedepsele aplicate deținuților variază între 3 şi 
25 ani. Pentru simplificare, lăsăm deoparte condamnările 
la muncă silnică pe viaţă sau la moarte. Ele nu depăşesc 
semnificativ cruzimea Inchiziției spaniole care, timp de 
trei secole, a ucis 3.000 - 5.000 de eretici. Tot pentru 
simplificare să zicem că media pedepselor a fost de 10 ani. 
Dacă înmulțim aceşti zece ani cu cele două milioane de 
victime, obținem 20.000.000 de ani pentru totalul 
deținuților politici, înfricoşător. Cifră geologică. Vârsta 
glaciaţiunilor, multiplicată cu opt. Sau, la scara evoluţiei 
umane, de patruzeci de ori mai mult decât paleoliticul, 
mezoliticul şi neoliticul împreună. lar performanţa aceasta 
halucinantă apartine judecătorilor militari. Grupului 
restrâns de activişti de partid care, în locul şepcii şi 
salopetei proletare, au ales să poarte caschetă şi uniformă 
cu însemne şi stele sovietice pe epoleţi. Săracă, zestrea lor 
culturală nu-i ajuta să gândească. „18 

Totodată, autorul citat face un rechizitoriu foarte 
aspru torţionarului, chiar dacă acesta adesea provenea din 
rândurile deţinuţilor: „Puţini, foarte puţini torționari şi-au 

mărturisit căderea şi încă şi mai puţini şi-au cerut iertare. 
Ei întreţin legenda că nimeni nu are dreptul să-i judece, 
dacă nu a trecut prin ce au trecut ei. Este un punct de 
vedere mai apropiat de mistică decât de justiţie şi ar putea 
fi invocat cu aroganță de orice criminal. Cred că toată 
lumea ar trebui să le cunoască faptele şi că, mai ales, 
inocenţii au dreptul să-i judece, chiar dacă torționarii, cei 
mai mulţi, au fost bătuţi fără milă înainte de a accepta să-i 
tortureze pe alţii'49 

1.3 PSIHOLOGIA VICTIMEI. 

REZISTENŢA LA GULAG. PĂSTRAREA CONŞTIINŢEI 
DE SINE. INTROSPECŢIA. 

Spaţiul carceral a produs traume şi drame interioare 
cu anevoie de cuantificat. Mediul de detenţie comunist, 
caracterizat prin condiţii de viaţă cumplite, cum ar fi 
mijloacele de existenţă reduse la un nivel sub minimal, 
singurătatea apăsătoare a regimului de izolare la care erau 
supuşi adesea deţinuţii, lipsa comunicării, ruptura faţă de 
mediul de afară, tortura, teama de un permanent 
necunoscut care aducea noi şi mereu mai rafinate chinuri, 
brutalitatea şi chiar bestialitatea agenţilor puterii, precum 
şi lupta disperată şi uneori deznădăjduită nu doar pentru a 
supravieţui ci şi pentru a rezista moral şi psihic, au 
conturat în literatura memorialistică portrete originale, 
memorabile, care permit construirea unor tipologii de 
referinţă, una a deţinuţilor politici, alta a reprezentanţilor 
sistemului represiv. 

Maria Hulber identifică între victime, trei tipuri 
fundamentale: supraviețuitorii, cei înfrânți sau resemnaţii 
şi turnătorii sau trădătorii.50 

a) Un prim tip de personaje care se desprinde din 
memorialistica gulagului românesc sunt supraviețuitorii 
sistemului de detenţie politică. Ei sunt victimele unui 
regim antiuman, nihilist, menit să mutileze şi să distrugă 

lumea interioară a adversarilor sistemului, dar 
supraviețuitorii represiunii sau cei care au reuşit să-şi 
păstreze verticalitatea şi nu au făcut cedări ruşinoase, au 
rezistat, refuzând complicitatea cu sistemul opresiv 
comunist. 

Între victimele universului concentraţionar, 
supraviețuitorii au un rol aparte, care îi plasează pe 
aceştia în mai multe ipostaze şi cărora vom încerca să le 
creionăm lumea interioară, aşa cum se desprinde ea din 
scrierile lor, o lume care i-a ajutat să reziste, în care s-au 
plămădit descoperirea sinelui şi experienţele spirituale 
care le-au permis să evadeze din realitatea sumbră în care 
se aflau. 

Cel mai bine au rezistat în spaţiul şi regimul de 
detenţie cei care au găsit sensul suferinţei. Aceştia au 
căpătat convingerea, prin meditaţie şi introspecţie, că 
suferinţele prin care trec sunt o etapă necesară în viaţa 
lor, etapă ce îşi va da rodul în vremea care va urma. Şi-au 
regăsit astfel echilibrul interior şi au putut să depăşească 
tortura şi tentativele de demolare a conştiinţei de sine la 
care erau supuşi. Maria Hulber”! constată: „Lui Valeriu 
Anania, perioadele succesive de detenţie îi oferă şansa 
regăsirii sinelui’.  |Întemniţatul însuşi receptează cu 
bucurie suferinţa trăită: „Există o bucurie a suferinței, şi 
ea e suprema dovadă că suferinţa ta are un sens, sau dacă 
nu-l are, ori nu-i destul de limpede, i-l dai, ţi-o faci 
accesibilă. „5? 

Prin introspecţie, văzută ca o retragere într-o 
fortăreață inexpugnabilă, unde torţionarii nu aveau acces, 
deţinutul putea să plămădească versuri, cântece sau opera 
care urmau să supravieţuiască prin memorare. Potrivit lui 
Septimiu  Chelcea, alături de  cogniţie, izolarea şi 
singurătatea sunt tot procese intra-psihice, care constituie 
unul din câmpurile de interes ale psihologiei sociale.” 

Astfel, Valeriu Anania, experimentează adevărate stări de 
revelaţie spirituală în universul său lăuntric: „Trăiam în 
universul meu interior; creşteam şi mă împlineam cu 
fiecare vers; anchetatorii şi prietenii mei mă credeau 
torturat de întrebări şi incertitudini, în timp ce eu trăiam 
bucuriile inefabile ale creației”. 51 

Această retragere într-un univers interior al credinţei 
nu afecta deloc capacităţile cognitive ale deţinuţilor şi nici 
nu îi proiectau într-o stare de transă sau semiconştienţă 
ruptă de realitate, dimpotrivă, parcă simţurile lor 
interioare se ascuţeau şi, nu doar că reuşeau să rămână 
lucizi, dar căpătau resurse să se ridice deasupra terorii 
exercitate de opresori, care căutau să-i cufunde în 
„mlaştina disperării”. Astfel, citim despre Ioan lanolide că: 
„Deţinutul îşi trăieşte viaţa ca şi cum s-ar afla în faţa lui 
Dumnezeu. Stă ore în şir, ziua şi noaptea, în stare de 
trezvie, ca pe un scaun şi aşteaptă, rugându-se şi chemând 
mângâierea şi descoperirea Duhului Sfânt. Nu tinde către 
miracole, ci spre o atentă dreaptă judecată. 

Stie că reflectarea luminii divine este în funcţie de 
condițiile şi structurile ființei sale, de aceea nu se 
hazardează în absolut. Deşi în clipa unei iluminări are 
simțământul Adevărului, el rămâne rezervat, căci numai 
verificarea ulterioară va dovedi în ce măsură a fost adevăr. 
Misiunea omului e de a cugeta necontenit, în 
complexitatea şi taina vieţii, sensul şi rostul său pe lume. 
„ƏS 

Tocmai pentru distrugerea valorilor credinței în 
Dumnezeu, care dădeau deţinuţilor posibilitatea să reziste 
demonizării comuniste, se dădeau adevărate bătălii 
spirituale în urma cărora unii cădeau învinşi. Nicu Ioniță 
mărturiseşte: „7 n săptămâna Patimilor am fost supuşi 
unui tratament special. „Să suferiţi alături de Hristosul 
vostru!” urlau torționarii şi debitau cele mai abjecte 
insulte la adresa divinității, ei, care mai înainte de 
demascare, se rugau cu lacrimi fierbinţi lui Hristos să-i 
ajute să reziste şi să se întoarcă în libertate. Torturile în 

această săptămână nu iîncetau nici zi, nici noaptea, iar cu 
ocazia învierii s-au spus cele mai abjecte sacrilegii şi 
triviale expresii la adresa Celui înviat. „5+ 

Evadarea din spaţiul carceral se făcea prin plonjarea 
în universul lăuntric, experienţă descrisă de Lena 
Constante în numeroase locuri din memoriile sale. Un prim 
moment de acest fel este descris de autoare, atunci când a 
tradus câteva versuri în franceză, astfel: „Părăsesc 
carcera. A treia celulă. Mai mică. Dar cu pat, cearşaf. 
pătură. Am noroc. Pe unul din pătratele de ziar de la closet 
găsesc în ziua aceea un fragment de poezie. Pentru mine, 
o comoară. Începutul unui poem aparţinând unuia din cei 
mai mari clasici ai noştri. 11 învăţ pe dinafară. Prea 
repede. Atunci, vers după vers, mă strădui să-l traduc. In 
franceză. Fra, în Sfârşit, o ieşire. Prima, îmi amintesc încă 
primele două versuri traduse... Astfel, pentru prima oară, 
mi-am părăsit celula şi am pătruns în codrul de argint... 
„>> Nichifor Crainic relatează modul în care el reuşea să 
se refugieze în lumea lăuntrică astfel: „Asprimea absolută 
a închisorii putea să-ți anuleze văzul, auzul, să-ţi mortifice 
gustul şi să-ți interzică pipăitul. Un singur lucru rămâne 
intact, cugetul tău, eul tău, spiritul tău. E singurul loc 
unde rămâi stăpân absolut tu însuţi. Anulat pentru lumea 
de afară, te refugiezi în spirit şi trăieşti mai intens ca 
oricând (...), ajungeai la o pace interioară, la o concentrare 
şi la o reculegere esenţială, care dădeau spiritului o 
dispoziție pentru activităţi înalte. La mine, în trei moduri 
se manifestau aceste activităţi, în rugăciune, în cântec 
popular şi în poezie... „5 

Ajunşi la acest punct al expunerii, se impun ca 
necesare câteva precizări privind memoria autobiografică, 
relatările despre sine şi influenţa eului în modul cum este 

perceput celălalt. Aceste aspecte sunt importante privind 
demersul lucrării de faţă, deoarece este recunoscut în 
literatura de specialitate că modul în care individul îşi 
concepe propriul eu vă determina imaginea de sine pe care 
el va încerca să o construiască în mintea altuia. 

Memoria autobiografică este definită prin experienţe 
şi întâmplări trăite de individ şi care au generat gânduri şi 
emoţii legate de experienţele personale. Accesul la gânduri 
şi sentimente se realizează prin introspecţie. Introspecţia 
este benefică, fiindcă analiza amintirilor autobiografice 
scoate la iveală o parte importantă a memoriei individului. 
Astfel, evenimentele trăite de cineva constituie episoade 
care se relaţionează între ele şi formează o reţea 
organizată secvențial. Din perspectiva cognitivă se 
presupune însă că memoria autobiografică nu e organizată 
doar secvențial, ci şi într-o structură ierarhică determinată 
de timp sau chiar de relaţia dintre stările persoanei legate 
de acele amintiri (Kihlstrom et al. 1986). 

Alte cercetări, abordează memoria autobiografică 
îndeosebi ca pe un proces de reconstrucţie, prin care 
individul îşi vede trecutul prin prisma concepţiei despre 
sine din prezent, pentru a realiza o permanentă adaptare a 
trecutului (eul trecut) la eul actual (Ross, 1989) 7. 
Memoria autobiografică funcţionează în acest sens ca o 
metodă intuitivă de realizare a stabilităţii şi consistenţei 
imaginii despre sine. Povestirea propriei vieţi, această self- 
narrative, se face atât pentru sine cât şi pentru ceilalţi 
pentru a conferi unitate şi sens propriei existenţe (Gergen 
K şi Gergen M.M., 1989) 58. Memoria dezvăluită are o 
funcţie vindecătoare, ce poate elibera şinele de spaimele şi 
traumele trecutului, relatarea propriei poveşti vindecând 
rana identitară. Alin Gavreliuc face o conexiune între 
memorie şi identitate, care devin prin comunicare o 
„Adevărată diadă ce însoţeşte orice proces de reaşezare a 

societăţii (...); memoria şi identitatea sunt, înainte de 
toate, construcții sociale... „5 

Aceste abordări atrag după sine posibilitatea 
producerii unor erori sau distorsiuni. Pe de o parte, 
căutarea unui sens al vieţii prin metoda narativă are 
meritul de a pune în valoare componenta eului social, dar 
este mai greu de analizat cu metode empirice de 
cercetare, înscriindu-se mai mult în zona criticii literare 
sau istoriografiei. Pe de altă parte, căutarea stabilităţii 
sinelui prin activarea memoriei autobiografice poate duce 
la erori sau bias-uri cognitiveS, aşa cum sunt ele denumite 
în literatura de specialitate!. Greenwald sintetizează 
aceste erori în trei categorii: egocentrarea, beneficienţa şi 
conservatorismul cognitiv.62 

Egocentrarea se referă la faptul că eul este perceput 
în centrul evenimentelor mai mult decât se află el în 
realitate, fapt care afectează organizarea memoriei. 
Aceasta va plasa individul în centrul fiecărei amintiri, 
determinând astfel un principiu dominant de cauzalitate. 
După cum arăta Maria Hulber (2015), memorialiştii se 
constituie în instanţe narative şi reflectă în mod personal, 
subiectiv, amintirile care li s-au întipărit în conştiinţă, 
capacitatea de autoanaliză şi de conturare a unor 
psihologii umane nefiind foarte des întâlnite. Cu multă 
înţelepciune şi modestie, Virgil Maxim redă această 
realitate: „Aceste Memorii nu pot constitui un document 
„Oficial' istoric de care să se folosească cercetătorii pentru 
a-şi susține argumentaţiile, afirmaţiile sau tezele de 
doctorat, ci un document psihologic pentru că, mai înainte 
de toate şi în afară de orice considerații, el prezintă 
procese de viaţă spirituală, stări şi stadii de conştiinţă. Cel 

ce va voi să se folosească de ele, să intre mai întâi în 
„cămara „sufletului său şi să se roage adânc Tatălui, Care 
vede toate din ascuns, ca să poată înțelege lucrurile cele 
ascunse. Cronologic, relatarea poate lasă de dorit. Aceasta 
s-a întâmplat datorită imposibilității de a mai păstra cu 
fidelitate în memorie datele. De aceea, oricine e de bună 
credință poate interveni cu precizări sau completări 
asupra datelor. „6S 

Beneficienţa este tendinţa eului de a se vedea drept 
cauză a efectelor pozitive şi de a-şi atribui reuşitele, 
atribuind celorlalţi cauzele eşecurilor sau ale consecinţelor 
negative. 

Conservatorismul cognitiv constă în faptul că 
amintirile sunt reconstruite astfel încât acestea să 
confirme judecăţile anterioare ale individului.6% 

Desigur, prin prezentarea acestor aspecte privind 
memoria autobiografică şi bias-urile cognitive care o 
însoțesc, nu dorim să scădem valoarea mărturiilor celor 
care au suferit ororile din temniţele şi lagărele comuniste, 
ci doar să încadrăm memorialistica gulagului românesc 
într-un demers cât mai aproape de cercetarea ştiinţifică, 
respectiv cea a psihosociologici sau a psihologiei sociale. 

De altfel, numeroşi autori de scrieri memorialistice 
au precizat aceste aspect, deşi nu au făcuto din 
considerente ştiinţifice ci din bun simţ, din smerenie şi 
modestie. Este cazul lui Nicolae Purcărea care spune 
despre memoriile sale: „Cuvintele mele sunt sărace, nu pot 
reda pe de-a-ntregul trăirile, zbaterile şi mai ales teroarea 
psihică, mult mai grea decât cea fizică. Transformarea 
omului în contrariul lui, spălarea creierului nu sunt 
elemente senzaţionale, înfăţişate aici pentru a da lucrării 
efecte gazetăreşti, ci sunt realităţi dureroase, pe care toți 
cei trecuţi prin moara comunistă au trebuit să le îndure. 

La fel şi Popa Nicolai (1998) precizează în lucrarea sa 
Coborârea în iad: „... eu nu am urmărit să descriu viaţa 
din inchisorile comuniste, ci am căutat să prezint doar 
unele momente care mi s-au părut mai deosebite din 
timpul şederii mele în aceste temnițe. Eventualii cititori se 
vor aştepta poate să găsească în aceste amintiri descrieri 
amănunțite, analize psihologice ale unor indivizi, ale unor 
grupuri de oameni sau ale unor întâmplări, încât să fie mai 
bine şi mai uşor cunoscută şi înțeleasă viaţa trăită în 
închisorile comuniste (...) Eu nu am fost preocupat de 
acest lucru, scopul meu fiind de a evoca unele momente 
trăite de mine mai intens, aşa cum le trăiam eu atunci, 
cum le vedeam, ce simţeam şi cum le suportam, „(aici se 
evidenţiază  egocentrismul). Totodată, autorul citat 
precizează că evenimentele relatate, prin absurditatea lor, 
scapă de sub controlul unei minţi normale şi pot fi greu 
înţelese sau evaluate cu metode cognitive normale. „Cine 
din lumea de azi ar putea să înțeleagă apariția unor stări 
anormale, ajungând uneori chiar până la momente de 
nebunie colectivă, datorită unei terori diabolic gândite şi 
aplicate? câți îşi pot închipui că un om preferă să accepte 
să fie torturat şi să-şi mănânce propriile fecale, decât să-şi 
lovească camaradul de suferinţă sau decât să afirme că nu 
mai crede în Dumnezeu? Va putea înțelege cineva care nu 
a trecut prin iadul închisorilor comuniste cum poate fi 
transformat un om în torționar sau cum este posibil ca un 
om să ajungă insensibil când vede cum torţionarul îşi 
Chinuieşte victima, ajungând până acolo încât să nu mai 
facă nicio diferenţă între ei, dimpotrivă-părându-i-se ceva 
obişnuit? Dacă aceste stări sunt de neînțeles pentru 
cititorul de azi, pentru noi atunci păreau normale, 
deoarece noi nu mai gândeam normal, devenind şi noi 
anormali. „66 

Dar tocmai cercetarea acestor condiţii de viaţă 

anormală, precum şi reacţia eului la ele, constituie efortul 
lucrării de faţă. 

Revenind la supraviețuitori, rezistenţa la gulag a 
acestei categorii de deţinuţi trebuie căutată în ceea ce 
psihologia socială numeşte „formarea, menţinerea şi 
măsurarea atitudinilor”? 2 

Specialiştii în psihologie socială consideră că 
atitudinea reprezintă evaluarea unei persoane, a unui 
lucru, idee sau eveniment, ea putând fi pozitivă sau 
negativă. Această evaluare, pe lângă componenta 
cognitivă, care defineşte opinia, se manifestă şi printr-o 
componentă emoţională, exprimată prin expresii ca iubesc, 
urăsc, îmi place, îmi displace, etc. Psihologii sociali 
estimează că rolul atitudinii este acela de „a oferi 
prescripţii normative şi de a regla ansamblul 
manifestărilor unui subiect”S” Atitudinile se formează ca 
urmare a contactului cu diferite mesaje şi informaţii şi are 
un rol important în adaptarea socială şi evaluarea mediului 
social şi ele pot fi atât pozitive cât şi negative. S-a 
constatat că atitudinile sunt mai greu de schimbat decât 
opiniile, iar atitudinile negative sunt cele mai rezistente la 
schimbare (aspect asupra căruia vom reveni). 

Cercetările arată că există o relaţie între atitudine şi 
comportament, atitudinea fiind unul dintre factorii care 
determină comportamentul. Cu cât atitudinea e mai 
puternică, cu atât ea va influenţa mai sigur 
comportamentul. David Boninger (1995) arată că puterea 
unei atitudini rezistente la schimbare este dată de aspecte 
care vizează direct interesele personale, care se regăsesc 
în valori psihologice, politice sau religioase ori afectează 
direct familia sau prietenii. O atitudine puternică (ce 
determină mai sigur un comportament) este dată de gradul 
de informare privind un subiect, de experienţele personale 
care stabilizează atitudinea mult mai bine decât 
experienţele indirecte şi de modul în care atitudinea este 
accesibilă conştiinţei. 

Rolul cel mai important în evaluarea situaţiei şi în 
comportamentul adoptat îl are atitudinea accesibilă. 
Accesibilitatea atitudinii (attitude accesibility) se referă la 
puterea de asociere dintre o persoană sau un obiect şi 
evaluarea sa subiectivăS5. De exemplu, vocea torţionarului 
era asociată cu spaima şi durerea provocate de tortură, iar 
un spațiu de detenţie cum era zarea era asociat cu 
teroarea generată de întuneric şi singurătate. Acest tip de 
atitudine devine accesibilă conştiinţei, adică se „strecoară” 
în conştiinţa persoanei şi e mai puternică şi mai rezistentă 
la schimbare. Totodată, cu cât atitudinea este mai 
accesibilă cu atât ea are un rol mai important în evaluarea 
situaţiei şi în comportamentul adoptat, până acolo încât 
dacă ea este adusă în conştiinţă, va avea un rol definitoriu 
în declanşarea spontană a comportamentului 
corespunzător ei. 

Aceste aspecte ne dau exact cheia înţelegerii modului 
în care unii deţinuţi au reuşit să reziste regimului de 
detenţie iar alţii nu. Atitudinea luptătorilor care au rămas 
neclintiţi în temniţele comuniste era accesibilă mult mai 
mult realităţilor interioare care le guvernau fiinţa decât 
celor exterioare create de mediul de detenţie. Astfel, 
credinţa în Dumnezeu era cea care apăra mintea lor 
pentru ca în ea să nu intre informaţiile şi amenințările 
repetate la nesfârşit de torţionari, ci în mintea lor să 
rămână nealterate valorile credinţei, moştenite din familie 
şi din societatea sănătoasă din care proveneau. Acest lucru 
se realiza prin evadarea în rugăciune, după cum 
mărturiseşte Virgil Maxim care descrie această luptă care 
se dădea în mintea şi în sufletul Jor: „Începe bătălia cu 
fiarele pădurii. Toate tabără, toate intră hoțeşte în lumina 
atenţiei tale să te hărțuiască, să te obosească. O, cum nu 
stă moara minţii Cum tot macină vedenii plăcute, 
satisfacţii uşoare, bucurii perverse, ambiţii lumeşti, poziții 
măreţe şi închipuiri sublime de triumf şi stăpânire 
orgolioasă. Toate patimile de altă dată, tăcute în carne, 

ținute in zăbala postului, ţi se fac acum draci în cuget, în 
minte. Altă dată le gustai în trup. Acum vin să te terorizeze 
în gând. Unde fugi? Cum scapi? Cine iţi poate apăra 
mintea? Cine îţi poate da linişte? Zi şi noapte, sătul sau 
flămând, vorbind sau chiar în rugăciune fiind, iţi fuge 
gândul în altă parte, departe de ceea ce rosteşte gura. 
Altul parcă-ţi umblă-n suflet şi-n cuget şi răscoleşte 
pulbere de scântei şi jăratec încins, cu chipuri şi 
întâmplări care îți mută atenţia, îţi frig ochii, îți ard limba, 
îți înțeapă urechile cu strigări obraznice, îţi siluiesc 
simţirile minţii şi ard pe dinăuntru ca un foc ascuns, 
neştiut, împotriva căruia nu ai armă de apărare şi loc de 
scăpare... Apa! Apa stinge focul! Apa rugăciunii stinge 
focul patimilor, domolite în înfrânările trupeşti, dar libere 
în cuget. Râul de apă continuă al rugăciunii neîncetate. 
Râul rugăciunii adus de vadul minţii curăţă şi spală moara 
de necurăţia neghinei, de moara neagră a patimilor. Cine 
ține râul rugăciunii permanente, izvorâte din muntele 
Dumnezeârii mereu în sine, să curgă zi şi noapte, 
purificator, prin inimă şi minte? Cât trăim în trup cugetul 
nu se poate limpezi definitiv de dorinţe, oricât le-am 
sublima să lucreze mereu numai binele. Atunci să 
deznădăjduim? Nu! Nu vom renunţa! Oricât am risipi 
energia spirituală, atât vom fi: cât vom aduna în noi 
energiile dumnezeieşti. Se vede un mal. E departe dar se 
vede. Tot ce mă desparte e această apă stătută, ca o 
mlaştină împuţită prin care trebuie să trec. Nu există cale 
pe ocolite, nici pod făcut de altul pentru mine! Fiecare 
trece cum poate! Cum ştie! De dincolo, braţe de lumină te 
Cheamă. Îndrăzneşte! împotriva îndoielii, a deznădejdii!... 
Nu renunța la speranţă, că vei birui! Faptul că te-ai 
aruncat în mlaştină e dovada încrederii că vei birui. Abia 
acum începi să fii conştient de tine, de valoarea ta 
spirituală. „69 

Marin Naidin, un deţinut de o rară delicateţe 
sufletească, aflat la Aiud, relatează modul cum Valeriu 

Gafencu reuşea să sfideze spaţiul carceral şi să trăiască la 
nivel lăuntric într-o lume care îl menținea deasupra 
bestialităţii regimului de reeducare: „Fra un tip de visător 
incorigibil. Un fel de Don Quijote. L-am auzit adeseori 
citând un paradox din Cervantes: „Alerg prin temniţi după 
libertate” (...) Cânta. Fredona des Serenada de Schubert 
sau diverse imnuri religioase: La râul Babilonului, Cu noi 
este Dumnezeu, Doamne al puterilor etc. dar toate erau 
într-o tonalitate minoră. Cântece lumeşti nu l-am auzit 
cântând, parcă nu făcea parte din lumea aceasta”. 16 

Spre deosebire de cei din a doua categorie, de cei 
înfrânți şi resemnaţi, supraviețuitorii au fost conştienţi de 
lupta care se dădea pentru a le fi acaparată mintea, 
captate emoţiile şi paralizată voinţa. Ei au conştientizat că 
au în faţă un adversar neînduplecat, activând astfel 
atitudinea negativă faţă de sistemul de detenţie şi valorile 
lui şi totodată deschizând conştiinţa pentru a facilita 
accesibilitatea atitudinii, reuşind să evalueze mereu 
corect” 

situaţia în care se aflau şi să adopte un 
comportament adecvat atitudinii de respingere a 
reeducării. În acest sens Ion Ioanid relatează: „Nici nu 
puteam bănui la acea vreme că abia peste câţiva ani voi 
începe ucenicia adevărată, nu a unei lupte active, deschise, 
fățişe şi eroice, ci a unei lupte pasive, de rezistenţă fizică 
şi morală, nespectaculoasă şi lipsită de glorie, dusă în 
întunericul temniţelor. „”! 

Conştientizarea faptului că au în faţă un adversar 
neînduplecat, care urmărea distrugerea lor fizică şi 
morală, i-a ajutat pe supraviețuitori să activeze procesul de 
atribuire, prin care înțelegeau corect realitatea şi puteau 
să o controleze. Acest lucru contribuia decisiv la regăsirea 
sinelui sau la refacerea acelei lumi lăuntrice determinate 

de acele self-schemas despre care vorbeam în debutul 
lucrării. Altfel spus, deţinutul politic pornea pe drumul 
sisific al redescoperirii sinelui. Condiţiile de singurătate şi 
izolare determină o coborâre în sine, un prilej de reflecţie 
şi cercetare a propriilor gânduri şi stări sufleteşti care 
adesea erau de deznădejde, disperare, dezrădăcinare, 
dezumanizare. Toate acestea erau provocate conştient de 
agenţii represiunii, cu scopul de a eroda forţa morală a 
deţinuţilor şi de a-i prăvăli într-un hău sufletesc unde 
reeducarea să fie mai uşor de realizat. Observarea 
propriului comportament este o prelungire a teoriei 
atribuirii (pe care o vom prezenta mai jos), numită auto- 
atribuire, când subiectul atribuie sensuri evenimentelor 
pornind de la propriul comportament. Un exemplu 
edificator este cel al Lenei Constante: „Ocolesc banca din 
pricina escarelor (răni ale pielii datorate statului în pat-o. 
a). Dar de atâta mers obosesc şi mă simt frântă. Visez 
mult. De cele mai multe ori vise foarte frumoase. Sunt 
mulțumită că mă trezesc de mai multe ori în cursul nopții. 
Caut la fiecare trezire să-mi imprim în memorie frânturile 
de vise şi, astfel, să le păstrez vii pentru a doua zi. Îi visez 
pe părinţii mei, casaacum foarte des reuşesc să ajung şi 
Chiar să  întrupeisaje, monumente imaginare, dar 
întotdeauna fantastice şi frumoase, oraşe necunoscute (...) 
În general mă purtam cu mine cu prudenţă şi răbdare. În 
primele zile am admis disperarea. Era pe de-a-ntregul 
justificată. Dar trebuia să reacţionez. Din timp în timp, mă 
examinam cu precauţie. Îmi pipăiam moralul. Disperarea 
era tot acolo. Neliniştea pentru familia mea. Puncte 
nevralgice. A nu se insista. Dar într-o altă direcţie se 
confirma o îmbunătăţire. Zi după zi simt cum îmi dispare 
frica. Nu îmi mai este delocfrică. De ce ar mai putea să îmi 
fiefrică pe lumea asta? Mi-a fost frică de proces, pe drept 
cuvânt. Acest punct crucial a fost depăşit. Să-mi fie frică 
de foame? A şi venit. De singurătate? Sunt singură. Ce alt 
infern viitor mă mai poate înspăimânta? Ceea ce forma 
centrul fricii mele era aşteptarea. Nu mai am nimic de 

aşteptat. Nu mai există nimic de care să-mi fie frică. „7S 

Cealaltă prelungire a teoriei atribuirii este 
heteroatribuirea, când atribuirea se face pornind de la 
atribuirile făcute de _ un observator asupra 
comportamentului actorului. In termeni de detenție putem 
spune că deţinutul putea să atribuie evenimentelor pe care 
le trăia sensuri pornind de la propriile comportamente sau 
de la comportamentele celorlalți. Un exemplu sugestiv în 
acest sens este mărturia lui Nicolae Istrate la eliberarea 
din Siberia: „Dacă mă uit în urmă pot să spun că 
închisoarea m-a ajutat mult să mă apropii de Dumnezeu. 
Toate torturile astea, atrocitățile prin care am trecut m-au 
făcut să înțeleg că nu am altă scăpare decât la Dumnezeu. 
Cât au vrut atuncea la anchetă să mă nimicească, să mă 
omoare. Dar Dumnezeu m-a ajutat şi am rezistat. Și am 
trecut de asta şi m-am eliberat din închisoare. Cine m-a 
ajutat pe mine? Nu m-a ajutat nimeni la lagăr. Dumnezeu 
m-a ajutat. Aşa că nu-mi pare rău că am trecut prin 
experiența asta a închisorii. Dacă nu treceam pe aicea, 
poate că aş fi fost cu totul alt om. Poate că aş fi ajuns 
comunist sau cine ştie ce alte lucruri aş fi putut să fac... 
Cine ştie ce se întâmpla cu mine dacă nu făceam 
închisoare? Cum eram atuncea, înainte de prima 
închisoare, că eram director de scoală, poate mă 
căsătoream, poate intram în partid... Colegii mei care au 
fost la fel ca mine, învăţători, profesori, cei de-o seamă cu 
mine care n-au făcut închisoare, când m-am întors eu i-am 
găsit pe toți şefi, erau deja eroi ai muncii socialiste, aveau 
maşini şi una, alta. Poate că şi eu aş firost aşa dacă n-aş fi 
făcut închisoare. Aşa că uite, mi-a ajutat Dumnezeu, sunt 
sănătos şi pot să ajut şi pe altul. li mulțumesc lui 
Dumnezeu pentru ajutorul pe care mi l-a dat. In fiecare 
seară, înainte de a mă culca, mă rog la Dumnezeu şi-l cer 
iertare pentru tot ce-am făcut rău şi îi 

-m 7Q 

Iert pe toți cei care mi-au greşit. 

Prima variantă, a  auto-atribuirii, corespundea 

redescoperirii sinelui în situaţii de izolare. Aceasta 
corespunde unor cercetări de psihosociologie referitoare la 
auto-reglare. Teoria auto-reglării se bazează pe un proces 
de feed-back, care presupune că comportamentele 
indivizilor se raportează continuu la scopurile spre care 
aceştia tind. Carver şi Scheier arată că auto-reglarea mai 
eficientă are loc atunci când individul are atenţia 
concentrată asupra lui însuşi.”? în aceste condiţii extreme, 
evadarea din realul temniţei în lumea interioară a 
credinţei, sau în imaginar şi creaţie s-au dovedit salutare. 
În general oamenii sunt în stare să emită atribuiri 
pentru diverse evenimente şi să urmeze o logică în acest 
sens. Totuşi, datorită unor factori, apar bias-urile de 
atribuire sau erorile de atribuire. O modalitate eficientă de 
a produce aceste bias-uri este de a acţiona în mod opus 
propriilor convingeri. Astfel, torţionarii căutau să-i 
determine pe deţinuţi să acţioneze altfel decât credeau. Un 
exemplu este dat de Salomea Popoviciu în lucrarea sa 
Psihologie socială. „Chinezii au experimentat acest lucru 
în lagărele de prizonieri, unde un mod de a le stimula 
reacția era scrisul. Nu era suficient să consimtă verbal, ci 
erau forţaţi să scrie întrebările şi răspunsurile comuniste 
(metodă folosită şi în experimentul Piteşti-n. a). Dacă un 
prizonier refuza să scrie de bunăvoie, i se cerea să 
transcrie după un model. Aceste declarații scrise prezintă 
mai multe avantaje, în primul rând, odată ce există o 
mărturie scrisă, prizonierul nu-şi mai poate nega fapta, în 
consecinţă, dată fiind disonanța cognitivă, ar putea fi 
determinat să-şi schimbe imaginea de sine, astfel încât să 
fie consistentă cu acţiunea sa; în al doilea rând, o mărturie 
scrisă poate fi arătată altora pentru a-i convinge să-şi 
schimbe propriile atitudini; iar în al treilea rând, ceilalți 
pot fi convinşi că autorul crede cu adevărat în ceea ce a 

scris”?’ În aceste situaţii apare eroarea fundamentală de 
atribuire, adică atribuirea comportamentelor dispoziţiilor 
umane, fără a lua în considerare contextual situaţional 
(sau să pui comportamentul unei persoane doar pe seama 
ei, fără să ai în vedere împrejurările care l-au favorizat), 
aspect pe care îl vom relua mai jos. 

Rezistenţa la alienare se realiza şi prin activităţi 
menite să păstreze echilibrul cognitiv, cum ar fi 
monologuri, recitarea sau crearea de poezii, rememorarea 
unor întâmplări din trecut. Adesea spaţiul carceral 
devenea loc al experienţelor mistice şi al transfigurărilor 
profunde, adevărate ascensiuni sufleteşti ale fiinţei. 
Richard Wurmbrand mărturiseşte în Cu Dumnezeu în 
subterană despre viziuni cereşti, lumini deosebite sau 
glasuri de îngeri care-i inundau celula, alteori fiind vizitat 
chiar de arătări demonice: „Singur în celulă, acum îi 
simțeam iarăşi prezenţa. Era întuneric şi frig şi el îşi bătea 
joc de mine. Celula mea devenise un loc unde jucau 
stafiile””1 „Ín altă noapte, mi-am dat seama că o mare 
ceată venea încet din întuneric spre patul meu. Se 
apropiau cântând un imn de iubire... Nu-mi venea să cred 
că gardienii nu auzeau şi ei această minunată, pasionantă 
muzică, atât de reală pentru mine."”5 

_ _ Lena Constante mărturiseşte în Evadarea tăcută că: 
„În primăvara aceea mi-a apărut în celulă o femeie tânără 
şi foarte frumoasă, îmbrăcată într-o rochie de un alb 
scânteietor. Stătea în fața mea, dreaptă, pe fundalul 
întunecat al uşii, dar, din păcate, am clipit din ochi şi am 
pierdut-o. „"“Autoarea nu o consideră o experienţă mistică, 
la fel ca şi Wurmbrand, care le considera reverberaţii ale 
vieţii sufleteşti, care izvorăsc din instinctul de 
supravieţuire. Nicole Valéry Grossu, ca şi Nicolae 


73 Salomea Popoviciu- Op. Cit, p.140-141 

74 Richard Wurmbrand- Cu Dumnezeu în subterană, Ed. Stephanus, 
București, p.70 

75 Idem, p.58 

76 Lena Constante- Op. cit., p. 


Steinhardt, consideră că suferinţa are un sens şi e menită 
să-i mărească credinţa, experienţă prin care lisus îi dă 
prilejul purificării. 

Un exemplu de o rară frumuseţe simbolică a luptei 
pentru evadare din spaţiul temniţei este poezia Penitenciar 
a lui Radu Gyr, unde elementele ce constituie mediul 
carceral se amestecă cu cele cosmice, astrale, unde poetul- 
deţinut încerca să evadeze, ambele revendicându-şi parcă 
întâietatea asupra universului său interior şi încercând să 
acapareze mintea deţinutului: 

„Ciorba pute-a mormânt. Uneori, un chip de 
madonă| Pluteşte în zeama din blid. 

Gardienii bombănesc, înjură, ordonă, |Creşte umbra 
Domnului Prim proiectată pe zid. 

Speriaţi de  tăceri, trec sfioşi condamnații/ochii 
aleargă pe jos după mucuri fumate/ 

Și după-o coajă uscată de libertate. /Paşii lor nu se 
aud, calcă prin spații. 

Lin traversează  nemărginirea,  /$chioapătă-ncel, 
urmăriți de gardianul sever 

Parcă de glezne trag amintirea, /sau, poate, 
eternitatea de fier... 

La 5, mămăliga. La 6, ca-ntotdeauna, /inchiderea. 
Lacătul. După zăbrele. 

Hoţii sparg case de bani, sus, în stele, [pumnii toţi 
asasinează luna... 

Târziu, tâmpla unuia numai jind, numai dor-/stă de 
vorbă cu Dumnezeu, sus, la gratii... 

În visul osândiţilor e joi, şi e vorbitor, /şi vin cu ţigări 
nevestele şi-odraslele tatii... „/P 

b) Înfrânţii sunt categoria cea mai numeroasă a 
spaţiului concentraţionar. Ei sunt descrişi în 
memorialistica detenţiei cu o compasiune asociată cu 
repulsie, iar starea lor lăuntrică, de descurajare şi 
prăbuşire sufletească este foarte des asociată cu aspectul 
lor jalnic. „Palizi, slabi, temători şi îngroziţi, un cerc de 
trupuri, se mişcau la soare în poziții caraghioase, 

neîndrăznind să ridice capul către zidul sumbru... 
„""Deţinuţii din această categorie sunt prezentaţi ca fiind 
depersonalizaţi, epuizați, supuşi şi înspăimântați, cu voinţa 
frântă. „Cunoşteam şi eu câteva victime ale acelor 
grozăvii, oameni traumatizaţi definitiv şi care, acu, la 
peste zece ani de la experimentul organizat de Securitate, 
erau incapabili să descrie coerent ceea ce păţiseră, dacă 
nu cumva se baricadau în muţenie. Unul dintre ei se 
numea Timofei Mândru. Arestat pe când era elev de liceu 
la Tulcea şi condamnat într-unul din numeroasele loturi 
legate de rezistenta anticomunistă din pădurile 
Babadagului, Mândru trăise în penitenciarul de la Piteşti 
sau de la Gherla lucruri de netrăit. Pentru că nicio tortură 
nu-l putuse face să participe la torturarea altora, adică să 
se reeduce, fusese silit să mănânce douăzeci şi şase de 
gamele de fecale. - Eram fericit în ziua în care mă lăsau 
să-mi mănânc propriile fecale”, mi-a spus el, îngrozit de 
ceea ce îndrăznea să-mi spună. Visase cândva să ajungă 
pictor, însă acum, la vârsta de treizeci de ani, singura 
dorinţă care-i mai rămăsese era să se retragă undeva, într- 
un loc pustiu şi să moară în linişte. „— Să nu mai văd 
niciodată oameni, mi-a zis Mândru. „""£ La acest portret 
psihologic contribuie aspectul exterior al victimelor, care 
corespunde atât cu cel interior, cât şi cu spaţiul carceral, 
alcătuind parcă un tot inseparabil. Lena Constante are 
unele din cele mai plastice şi sugestive imagini în acest 
sens: „Cenuşie este şi celula şi lumina, cenuşii femeile, 
cum cenuşiu este totul în jurul meu. Chipurile lor nu par 
Chinuite. Ele nu par nenorocite, ci cu mult mai rău. Par 
nesimţitoare, încremenite, par stafiile unorfemei care au 
trăit acum foarte mulți ani şi, de foarte mult timp au 
murit...” data 

Degradarea fizică merge în paralel cu cea sufletească 
şi chiar supraviețuitorii îşi dau seama că spaţiul carceral 
îşi pune amprenta lui hidoasă şi asupra lor: „Și eu sunt 
jalnică.  Murdară,  nepieptănată, tremurând toată şi 
înfometată (...) Să părăsesc trupul acesta care nu-mi era 
decât durere. Această carne mizerabilă, îndurerată şi 
înfometată” 99 „Timpul însă avea să ne aducă la acelaşi 
numitor şi pe noi. Cu toate că şi noi eram palizi, nu aveam 
aceeaşi piele uscată şi de culoare pământie ca a celor din 
jur’ sau „Şi aşa, încetul cu încetul, căpătasem aspectul 
deținutului mai mult sau mai puţin zdrenţăros, tuns, slab, 
palid şi cu acel miros specific care era şi al celularului, aş 
putea spune fetid” ®. Aceste caracteristici ale deţinutului 
sunt catalogate de Hannah Arendt drept mecanisme de 
distrugere a fiinţei umane. Spre deosebire însă de cei 
care au renunţat la luptă şi au cedat presiunilor, 
supraviețuitorii au reuşit să se ridice mereu deasupra prin 
refuzul lor sistematic de a avea o atitudine care să facă 
accesibile conştiinţei valorile universului concentraţionar. 

Astfel, Cicerone loniţoiu mărturiseşte în Memoriile 
sale legat de momentul rearestării sale: „Mergând pe 
drum, mi-am jurat în gând că toată viața voi lupta 
împotriva comunismului... „*iar Richard Wurmbrand, 
privindu-se într-o oglindă în închisoarea Ministerului de 
Interne, constata într-un mod asemănător: „Acum când am 
privit la ceea ce devenisem, am râs, un râs trist, un râs 
homeric. Atâţia oameni care mă admiraseră şi mă iubiseră, 
dacă l-ar fi putut vedea acum pe bătrânul înfricoşat care se 
holba la mine din oglindă, s-ar fi îngrozit. Era o lecţie 
pentru mine, o lecţie din care am învăţat că ceea ce este 
cu adevărat în noi nu poate fi văzut cu ochii. Aveam să mă 

urâţesc şi mai mulţia ajung doar un scheletşi, amintindu- 
mi de aceasta, credinţa şi dorința de a mă păstra pentru 
viața spirituală mi s-au întărit şi mai mult”. 

Ruxandra Cesereanu împarte categoria deţinuţilor 
politici, a victimelor represiunii în cruciați, în amorali şi 
decăzuţi. Între amorali îl include pe Constantin Noica, 
datorită pactizării sale cu puterea comunistă, arătând 
totuşi că această pactizare era de tipul unui armistițiu 
cultural, arătând comuniştilor o milă nu de tip creştin, ci 
una de tip filosofic în romanul său Rugaţi-vă pentru fratele 
Alexandru.8585 

Aici avem de-a face, pe de o parte, cu ceea ce 
psihologii sociali numesc schimbarea atitudinilor prin 
persuasiune. Am văzut în paragrafele anterioare că 
atitudinea este un criteriu important care determină 
comportamentul, dacă ea este accesibilă conştiinţei prin 
asocierea dintre o persoană şi evaluarea sa subiectivă. 
Persuasiunea reprezintă o comunicare menită să modifice 
comportamentul prin schimbarea datelor cognitive. El 
poate avea loc pe ruta centrală, prin conţinutul mesajului 
şi modul cum este transmis şi receptat, interiorizarea 
mesajului dând naştere atitudinii care determină 
comportamentul, sau pe ruta periferică, prin factori ca 
reputaţia sursei, charisma sursei, iar Noica şi-a schimbat 
atitudinea prin idealizarea sursei (a călăului), prin faptul 
că l-a supraevaluat pe cel care l-a anchetat şi care se 
dovedise un fin intelectual, un om cu o vastă cultură. Spre 
deosebire de alte forme de influenţe sociale, persuasiunea 
induce individului părerea că are totală libertate de 
alegere. 

Includerea lui Noica în rândul amoralilor se 
datorează refuzului acestuia de a-i judeca pe călăi, cărora 
le arată o milă filosofică şi mai mult, propune o uitare 

filosofică, generalizând vina care astfel se revarsă asupra 
tuturor, călăi şi victime, el însuşi considerându-se un 
nevinovat cu vină posibilă, atentând astfel, în opinia 
Ruxandrei Cesereanu, la însăşi conceptul de libertate. La 
Noica iertarea este pervertită şi înseamnă înţelegerea 
torţionarilor, generalizarea  vinovăţiei şi  macularea 
inocenților. 

Pe de altă parte, această stăruinţă a sa în disculparea 
regimului şi justificarea colaborării sale cu marxismul pare 
a se încadra în Teoria disonanţei cognitive. Potrivit 
psihologiei sociale,  disonanţa cognitivă modifică 
atitudinile. Această teorie explică?” modul în care o 
credinţă infirmată de informaţiile care apar pe parcurs 
devine, în mod paradoxal, mai puternică şi dă naştere la un 
comportament prin care subiectul caută elemente 
consonante noi. Abelson et al. (1968), arătau? că una din 
cele mai intense nevoi ale oamenilor este cea de 
consistenţă cognitivă. Aceasta este o stare de spirit în care 
credinţele, atitudinile şi comportamentul sunt compatibile 
şi se armonizează. Teoria disonanţei cognitive explică, 
potrivit lui Leon Festinger, cum poate să apară un 
comportament irațional atunci când el este susţinut de 
nevoia puternică de menţinere a consistenţei cognitive, iar 
persuasiunea e privită ca o ilustrare a teoriei lui Festinger 
care are rolul de a explica efectele inconsistenţei 
cognitive”. 

Mai simplu spus, când omul crede într-un fel dar 
datorită unor factori exteriori acţionează în mod opus 
credințelor şi convingerilor sale, se produce un 
dezechilibru mental, numit disonanţă cognitivă. Atunci, 
pentru a reface echilibrul pierdut (şi a produce ceea ce 
psihologia socială numeşte consistenţa cognitivă), omul 

poate acţiona în mod irațional, altfel riscă să-şi piardă cu 
totul busola interioară. În gândirea lui Festinger, disonanţa 
este explicabilă la nivelul intern al individului, putând avea 
o sursă logică dată de inconsistenţa dintre două gândiri 
sau două credinţe, o sursă culturală, unde intră în conflict 
o normă şi un comportament, şi o rezultantă dintre 
experienţa trecută şi cea prezentă, unde apare o 
incongruenţă între o aşteptare şi un fapt. 

Toate cogniţiile noastre se pot grupa în două: 
conceptul de sine (convingerile cu privire la propria 
persoană) şi scenariile sociale (relația cu lumea 
înconjurătoare). În majoritatea cazurilor, aceste cogniţii 
sunt compatibile între ele (se armonizează), dar în anumite 
situații ele intră în conflict şi provoacă o stare tensionată, 
aşa numita disonanţă cognitivă. Sociologii arată că 
instalarea sau eliminarea  disonanţei se face dacă 
comportamentul diferit de atitudine are consecinţe 
nedorite. În cazul lui Noica, dar şi a altor deţinuţi din 
categoria celor învinşi, aceasta se traduce prin apariţia 
unui conflict interior generat de teama de represiune dacă 
comportamentul lor ar fi urmat atitudinea anticomunistă. 
Disonanţa este condiționată şi de sentimentul de 
răspundere personală ce însoţeşte consecinţele nedorite 
ale comportamentului, răspundere ce incumbă liberul 
arbitru privind alegerea comportamentului dorit. La rândul 
său acest comportament provoacă acel profund disconfort 
interior pe care subiectul trebuie să-l recunoască drept 
personal. Adică faci cum vrei, dar suporţi consecinţele. Fie 
te supui regimului comunist şi te va chinui conştiinţa 
pentru că ai acţionat împotriva ei, fie te împotriveşti 
sistemului, dar îţi atragi tortura şi chinurile temniţei. În 
acest sens, postulatele lui Festinger se încadrează într-un 
context social în care subiectul apare ca propriul regulator, 
conflictul social fiind deplasat spre latura psihologică. 
Dacă însă subiectul atribuie disconfortul unor situaţii 
exterioare, procesul de disonanţă nu mai are loc. Aceasta 
se întâmplă în cazul dezvinovăţirii, când subiectul 


consideră vina ca venind din exteriorul său. 

Perspectiva lui Elliot Aronson privitor la disonanţa 
cognitivă pune accent pe imaginea de sine sau pe 
cunoştinţele referitoare la sine, la modul cum individul îşi 
concepe propriul eu. In aceste condiţii, el arată că 
disonanţa apare dacă între comportamentul unei persoane 
şi părerea pe care o are despre sine apare o 
inconsecvenţă, în acest sens, disonanţa este privită ca fiind 
diferită de inconsistenţă şi se referă la distrugerea unor 
valori personale. Vis-ă-vis de această situaţie, Aronson 
arată că indivizii se diferenţiază prin modul în care 
tolerează această stare, prin modul în care ei aleg să o 
reducă şi prin faptul că ceea ce apare ca disonant la unii, 
pentru alţii nu este disonant”. 

„Idem, p. 99 - 100 

Cercetările psihosociale arată că modalitatea cea mai 
la îndemână pentru reducerea  disonanţei cognitive 
presupune schimbarea atitudinii, care se traduce în 
schimbarea modului în care este perceput 
comportamentul, ceea ce duce la justificări de genul „Toți 
sunt nevinovaţi cu o vină posibilă” fapt care s-a întâmplat 
în cazul lui Noica şi manifestat în „Rugaţi-vă pentru fratele 
Alexandru”, sau presupune minimalizarea importanţei 
conflictului, ceea ce duce la apărarea propriei nevinovăţii 
(„Nu am avut de ales”) sau chiar a torţionarilor. Această 
atitudine este exprimată foarte sugestiv de Virgil Maxim: 
„(...) intraseră cu toții într-un fel de laşitate raţională; 
„Asta-i viața! Pot să schimb eu lumea?”, zicea fiecare. 
Blazarea şi frica de luptă îi dă adversarului biruinţa sigură 
şi permanentă asupra oricărei armate deznădăjduite” ™ . 

Adoptarea unui comportament de către victimă, 
comportament care intră în contradicţie cu atitudinea, se 
numeşte joc de rol. Jocul de rol poate să ducă la 
schimbarea atitudinii pentru a fi adusă în armonie cu fapta 

100 Virgil Maxim-Op. cit., p.375 

comisă. Aşa se explică din perspectiva psihologiei 
sociale căderile multora în regimul de detenţie. Un 


compromis, o cedare, o delaţiune, făcute în momente de 
slăbiciune, sub efectul persuasiunii, prin teamă (teama de 
foame, de frig, de bătaie, de moarte, de faptul că nu-i va 
mai revedea pe cei dragi etc) poate duce la acel conflict 
lăuntric (disonanţa) ce determină modificarea atitudinii 
faţă de represiunea comunistă şi agenţii ei, pentru a reface 
consistenţa cognitivă sau pentru a regăsi acel echilibru 
interior necesar pentru a merge înainte. 

Echilibrul cognitiv (pe care literatura sociologică îl 
mai numeşte consistenţă cognitivă) este important pentru 
individ. Legat de echilibrul cognitiv este legată teoria 
atribuirii. Această teorie este elaborată de Fritz Heider, 
unul din pionierii psihologiei sociale şi ea spune că 
atribuirea este un proces prin care individul îşi explică şi 
caută să înţeleagă situaţiile apărute, ceea ce produce 
cogniţii care îi dau posibilitatea să-şi modeleze şi adapteze 
comportamentul.” Altfel spus, individul atribuie un sens 
evenimentelor şi interacțiunilor sociale, proces care 
produce plus valoare la nivelul sensului. Specifică 
psihologiei sociale cognitive, teoria atribuirii presupune, 
potrivit lui S. Moscovici, emiterea unei judecăţi, a unei 
intuiţii asupra stării proprii sau stării altui individ”! iar 
pentru Heider, atribuirea este procesul prin care „omul 
cuprinde realitatea şi poate să o stăpânească” ™ 3 

Atribuirea este extrem de importantă în înţelegerea 
psihologiei individuale în mediul carceral, deoarece ea 
influenţează decisiv modul în care mediul social este 
perceput; de asemenea atribuirea este strict legată de 
evitarea dezechilibrului cognitiv. Acest dezechilibru se 
producea adesea la victimele represiunii deoarece, în 
foarte multe situaţii, ei nu reuşeau să atribuie un sens sau 
o logică propriilor arestări, a propriilor suferinţe. 
Absurditatea evenimentelor, nedreptatea strigătoare la cer 
şi imposibilitatea încadrării lor într-o ordine cu un 

minimum de sens logic, raţional, făcea ca atribuirea să fie 
aproape inexistentă la cei mai mulţi dintre deţinuţi. 
Producerea acestui dezechilibru între aşteptările 
individului privitoare la mediu şi implicaţiile lor referitoare 
la alte aspecte ale mediului produce dorința de modificare 
a mediului său, dacă acest lucru nu este posibil, de 
modificare a cogniţiei. In cazul nostru, cei mai mulţi 
deţinuţi se aşteptau să fie trataţi corect, să li se precizeze 
motivele arestării, să aibă parte de un tratament de o 
minimă decenţă. Contradicţia cu ceea ce ei întâlnesc în 
Gulag produce un scurtcircuit în percepţia lor cognitivă. 
Mulţi se aşteaptă că, dacă vor colabora, situaţia lor se va 
uşura sau se va constata nevinovăția lor, fapt care nu se 
întâmpla. De aceea cei mai mulţi deţinuţi au fost învinşi şi 
categoria resemnaţilor, a „morţilor vii”, este cea mai 
numeroasă în universul concentraţionar, ei fiind total 
nepregătiţi pentru gesturi de rezistenţă. Hannah Arendt 
descrie foarte sugestiv acest dezechilibru cognitiv care 
avea loc în interiorul victimelor: „De aici confuzia bunului 
simţ, care se întreabă ce crimă trebuie să fi săvârşit aceşti 
oameni pentru ca să sufere atât de inuman? (...) Niciun om 
nu a meritat vreodată aşa „104 ceva. 

Explicarea mediului social şi atribuirea unui sens 
interacțiunilor sociale ale mediului de detenţie erau cu atât 
mai îngreunate, chiar imposibile, cu cât acuzaţiile care se 
aduceau deţinuţilor erau cele mai grave şi absurde crime, 
complot împotriva ordinii sociale, trădare, uneltiri contra 
regimului, etc. Aceste situaţii au dat naştere unei categorii 
distincte în spaţiul de detenţie comunist, anume acela al 
inocentului. Problema morală a vinovăţiei sau nevinovâăţiei 
a suscitat largi dezbateri şi ea este prezentă ca un leit 
motiv în literatura memorialistică. Aceasta a făcut chiar ca 
inocenţa să-i cuprindă cumva pe toţi cei care au avut de 
suferit ca urmare a represiunii comuniste. Monica 
Lovinescu, tratând problema inocentului arată că: ,... 
inocentul nu este pregătit tocmai din pricina nevinovăţiei 
sale, pentru niciun gest de rezistenţă. El nu pricepe 

mecanismul profund al sistemului, are mereu impresia că 
în ceea ce Íl priveşte e vorba de o neînțelegere, că i se va 
da drumul când se va constata 

104 Hannah Arendt-Originile totalitarismului, 1951, 
apud Hulber Maria-Op. e/t, p.275 eroarea, nu vrea să-şi 
agraveze cazul etc”. O explicaţie a acestui aspect este 
credinţa într-o lume justă (just-world belief) explicată de 
Melvin Lemer, potrivit căreia oamenii sunt convinşi că 
„primesc ceea ce merită şi merită ceea ce primesc. 
„Florin Constantin Pavlovici prezintă, cu inegalabil umor, 
un dialog foarte sugestiv în privinţa nevinovăţiei „— Ce 
condamnare ai? întreba gardianul”. „— Zece ani, 
răspundea condamnatul. - „Da ce-ai făcut?” „— N-am făcut 
nimic. „— Minţi, banditule, dacă nu făceai nimic îţi dădeau 
trei."% 

Lipsa de pregătire morală pentru rezistenţa în spaţiul 
de detenţie se datora îndeosebi lipsei de cunoaştere a 
adevăratei feţe a comunismului de către deţinuţi şi 
refuzului pe care orice minte normală îl trăia, de a crede 
că acest regim era de sorginte demonică şi hotărât să 
extermine orice opoziţie. De acest lucru au fost însă 
conştienţi mulţi dintre cei care au trecut prin lagărele de 
exterminare comuniste, aşa cum arată Virgil Maxim: 
„Când m-au trimis la închisoarea Târgşor, mi-a descoperit 
Dumnezeu, Căruia mă rugam să-mi descopere intenţia 
stăpânitorilor lumeşti, de ce şi ce va trebui să fac. M-am 
înfiorat la gândul că va trebui să lupt cu duşmanul 
Credinței, materializat în autoritatea de stat, cu toate 
instituţiile subordonate răului. Am înţeles de la început că 
trebuie să mă salvez nu numai pe mine, ci voi avea 
răspundere faţă de o comunitate de suflete. Lucrarea lui 
satan trebuie mereu deconspirată. Satan vrea să te facă să 
te lepezi de credinţă şi să mori cu deznădejde. Toate 
Chinurile, toate schingiuirile, absolut toate metodele de 
demolare fizică şi morală a Omului în intenţia satanică 

sunt provocate pentru prăbuşirea lui din nădejdea de 
salvare a sufletului în Dumnezeu prin moartea trupului, 
acceptată conştient. Satan ştie mai bine decât noi că 
numai în şi prin Hristos ajungem la Dumnezeu. Pentru 
această lucrare trebuia să mă pregătesc. „* 

Ultima categorie a victimelor este cea a turnătorilor 
sau trădătorilor, sau decăzuţii, care făceau pact cu 
torţionarii şi-şi vindeau tovarăşii de suferinţă. Este treapta 
cea mai de jos a degradării umane, asociată cu lipsa 
oricărei credinţe, a celor pentru care o bucată de pâine 
sau un loc mai bun în celulă erau motive suficiente pentru 
a face să iasă la suprafaţă josnicia, ura, invidia şi crunta 
dezumanizare la care ajunseseră. 

Desigur, aceste categorii de victime ale spaţiului 
concentraţionar românesc nu se vor a fi atotcuprinzătoare, 
deoarece realităţile lăuntrice ale acestor personaje sunt 
mult mai nuanţate, în funcţie de universul interior al 
fiecăruia sau de self-schema de care dispunea fiecare 
deţinut. 

Astfel, între cei din categoria supravieţuitorilor 
întâlnim persoane agitate, neliniştite, nesupuse şi gata de 
revoltă dar şi din categoria celor în care precumpănea 
spiritul eroic, de a răbda cu demnitate suferinţele, a celor 
care căpătau chiar o aură de sfinţi, săvârşind binele cu 
preţul vieţii, cu o blândeţe seniorală. Aici apar subtipuri 
comune, cum ar fi curajoşii, îndâriiţii, luptătorii, altruiştii. 
Aceştia reuşesc să-şi regăsească sinele, să-şi refacă 
schemele interioare fie prin evadarea în lumea credinţei 
sau într-un univers lăuntric pe care torţionarii se luptau cu 
disperare să-l distrugă. 

Chiar şi cei din categoria decăzuţilor comportă trepte 
de identificare. Paul Goma arată că delatorii erau nişte 
practicanți ai unei arte negre care teroriza pe toată lumea, 
inclusiv pe ei înşiși. Şi între aceştia însă, unii erau din cei 
total vânduți regimului, dar alţii din cei care mai aveau 
frică de deţinuţi sau chiar care puteau fi recuperaţi şi îşi 

regăseau respectul de sine.” 

În realitate, fiecare dintre memorialişti reprezintă un 
anumit tip de deţinut, în funcţie de experienţele trăite, în 
general, ei încadrează deţinutul politic între erou şi 
neutru, cum ar fi eroismul extrem. Adrian Marino are o 
poziţie mai echilibrată” şi refuză extremele, preferând 
categoria cea mai numeroasă a rezistenţilor pasivi. Astfel, 
el „ridică” statutul deţinuţilor resemnaţi şi copleşiţi de 
teroare, considerându-i rezistenți pasivi pe motiv că nu 
poţi fi erou 24 ore din 24. El se referă la două tipuri: „unul 
sublim, spectacular, al marilor gesturi şi sacrificii şi un 
altul modest, cotidian, obscur, adesea anonim, al 
sacrificiului şi mortificării zi de zi „Ni loan lanolide este de 
aceeaşi părere când spune: „Nu se poate să nu amintim 
aici miile de anonimi din popor care au rezistat puterii 
ateiste, atât în temnițe cât şi în afară. Românii nu au luat 
atitudine răsunătoare ca alte neamuri, dar au rezistat tacit, 
strecurând în atmosfera materialistă duhul ortodox. Am 
întâlnit în temniță nenumărați oameni simpli, ţărani şi 
muncitori, al căror suflet înzestrat natural şi necorupt s-a 
dezvăluit la contactul cu intelectualitatea din temnițe. Am 
participat la discuţii aprinse între intelectuali şi la care un 
țăran a pus punct cu o observaţie simplă şi fără reproş. Am 
văzut oameni culţi care se lăsau îndrumați atât religios cât 
şi intelectual de oameni simpli, dar cu trăire înaltă şi cu 
minte luminată. Tineretul şi-a dovedit şi el elanul, curăția, 
curajul, puterea de sacrificiu, căci temnițele au fost pline 
cu tineri şi nimeni nu a suferit mai mult şi mai frumos ca 
ei. De asemenea trebuie amintite femeile - mame, soții, 
fiicecare au însufleţit mult rezistenţa şi 

111 Adrian Marino-Politică şi cultură, p.81 eroismul. 
Suferințele şi jertfele lor au fost generale, alături de 
bărbaţi şi adesea înaintea acestora. Asupra lor s-au făcut 
presiuni specifice şi suplimentare pentru a le compromite 
şi demoraliza. Dintre ele amintim pe Maica Mihaela, un 

suflet mare care a sfârşit prin martiriu. Maica Mihaela 
este numele de călugărie al Marietei Iordache, sora 
comandantului legionar Nicoarălordache şi una din cele 
mai active fete din Mişcare. In iunie 1938, după arestarea 
Căpitanului, Marieta, studentă la Institutul Naţional de 
Educaţie fizică, s-a oprit în timpul unei defilări omagiale a 
sportivelor în faţa tribunei oficiale şi a strigat cu putere 
regelui Carol al II-lea „Corneliu Codreanu este nevinovat!” 
A fost imediat arestată, bătută şi inchisă la Suzana. Acesta 
era numai începutul unei lungi prigoane, care va sfârşi în 
1963, când Maica Mihaela, doborâtă de boală, moare în 
aceeaşi închisoare unde cu 24 ani în urmă fusese ucis 
fratele ei, „bădița” Nicoară-N.ed). Căldura sufletului de 
femeie a topit gheaţa gândirii materialiste. Instinctul lor a 
crescut noile generații în frica de Dumnezeu. Niciodată nu 
se va scrie îndeajuns despre frumuseţea femeilor 
credincioasemame şi fecioare. Jertfa lor ne înnobilează. „* 
Ion Ioanid împarte populaţia închisorilor în deţinuţi, 
turnători şi gardieni, iar Nicolae Steinhardt este mai 
tranşant şi împarte deţinuţii în două tipuri delimitate 
strict, în funcţie de modul cum primesc suferinţa, spre 
mântuire sau spre jenă şi umilire, din prima categorie 
făcând parte eroii şi sfinţii, iar din a doua cei decăzuţi şi 
învinşi,’ pe primii-i numeşte „leii” iar pe ceilalţi „miorlăiţii 
înfrângerii şi trădării” sau „năpârci şi târâtoare. „* 
Demostene Andronescu este mai echilibrat şi afirmă: 
„Căci la Aiud ca şi la Piteşti, au existat şi învinşi, şi 
învingători, iar eroismul unora nu este cu nimic mai prejos 
decât al celorlalţi. Poate doar că al celor învinşi a fost mai 
tragic. Pentru că niciunul din cei care au căzut, nu a căzut 
fără luptă iar amploarea  silniciilor, intensitatea 
agresiunilor exercitate asupra lor, atestă amploarea 
rezistenţei pe care victimele au opus-o călăilor, măsura 

eroismului care trebuia înfrânt." 100 


Nicu Ioniță zugrăveşte astfel situaţia tragică a celor 
care pactizaseră cu duşmanul şi deveniseră ei înşişi 
torţionari: „... credințele noastre, visurile noastre, idealul 
nostru, pângărite şi condamnate de aceiaşi prieteni, cu 
care visasem cândva împreună. In acea perioadă, noi am 
trăit în lumea paradoxului. Paradoxal, tragedia mare nu 
era a noastră, a victimelor, ci a lor, a torţionarilor. În urma 
schingiuirilor sălbatice ne alegeam cu capetele sparte, cu 
ochi umflaţi, cu coaste rupte, cu oase frânte, dar drama lor 
interioară, disperarea lor, spaima lor în cădere liberă, 
simțindu-se înghiţite de neant, trebuie să fi fost mult mai 
mare. Ei trăiau, în mod conştient, drama lui Lucifer, cel 
care, decăzând din starea de grație, din Gloria lui inițială, 
a făcut şi face în prezent eforturi disperate de a antrena 
după sine pe cei mai mulţi şi dacă se poate chiar pe toți, 
pentru a dovedi Creatorului că el, Lucifer, are dreptate şi, 
mai ales, pentru a-şi demonstra  sieşi validitatea 
demersurilor proprii. Noi, victimele, eram un reper la care 
ei se raportau mereu, eram oglinda în care îşi vedeau 
chipurile deformate, eram măsura care le arăta minciuna, 
eram paradisul din care decăzuseră şi, mai presus de 
toate, eram obstacolul de netrecut pentru liniştea lor, 
pentru aşezarea lor. Eram o piedică în salvarea lor şi de 
aceea se năpusteau cu atâta furie asupra noastră şi ne 
torturau în mod bestial ca să cedăm şi noi odată, ca la 
rândul lor şi ei să fie liberi, să se liniştească, să se adune, 
să se regăsească. Și (un alt paradox): noi eram de vină, noi 
îi obligam să ne tortureze, căci, dacă n-am fi fost noi, cu 
încăpățânarea noastră de a ne reeduca, ei nu ar mai fi 
făcut ceea ce făceau; rezistența noastră îi incita la 
violenţă. „0! 

Un exemplu dureros din această categorie este 
zugrăvit în lucrarea Tortura pe înțelesul tuturor: „În 
blestemata inchisoare de la Piteşti, Dan Deaca făcuse 

parte din comitetele de reeducare ale lui Eugen Ţurcanu, 
cel condamnat ulterior pentru crime împotriva umanităţii 
şi executat la Jilava, la sfârşitul anului 1954. împreună cu 
alți degenerați, cere îşi ziceau pe atunci „deţinuţi cu 
convingeri comuniste”, işi bătuse şi îşi chinuise camarazii 
de suferinţă cu un sadism nemaiintâlnit în întreg lagărul 
socialist. Patologia terorii ar fi rămas săracă fără excesele 
de la Piteşti şi, nu mai puțin, cele de la Gherla. „12 

Radu Gyr, despre care Ioan lanolide scrie că este „Un 
om legendar şi reprezentativ al acestor vremuri, un mare 
poet care a încrustat în trupul său şi a cântat în poezia sa 
toată pătimirea unei generații, un munte de suferinţă, de 
demnitate şi de disperare - acesta este Radu Gyr’! 
exprimă poate cel mai frumos şi mai sensibil durerea 
pentru cei care au renunţat la luptă şi la visul lor, în poezia 
îndemn la luptă: 

„Nu dor nici luptele pierdute 

Nici rănile din piept nu dor 

Cum dor acele braţe slute 

Care să lupte nu mai vor. 

Cât încă inima ta cântă. 

Ce înseamnă braţu-nfrânt, Ce-ţi pasă-n praf de-o 
spadă frântă când te înalți cu-n steag mai sfânt. 

Că-nvins nu eşti atunci când sângeri, Nici când în 
lacrimi ochii ţi-s, Cele mai crâncene înfrângeri sunt 
renunţțările la vis. „14 

Cap. II GRUPUL ÎN SPAŢIUL CONCENTRATION AR. 

II.1. DEFINIREA ŞI FORMAREA GRUPURILOR. 

Grupurile umane, constituirea lor şi mecanismele 
sale interne formează teoria câmpului social, care prezintă 
comportamentele individului ca rezultat al interacțiunii 
dintre persoană şi mediu. 

Pentru a forma un grup, persoanele trebuie, înainte 

de toate, să aibă sentimentul apartenenţei la grup, acel 
sentiment de „noi” şi să interacţioneze între ele. Naşterea 
unui grup depinde de următorii factori: 

a) Ţinta comună. Aceasta se sprijină pe membership, 
pe compoziţia grupului şi pe obiective. Membership-ul este 
dat de legătura dintre o persoană şi restul grupului şi 
factorii care o determină. Compoziţia grupului ţine de 
apartenenţa socială, politică, vârstă, preferinţe. In 
cercetarea noastră, principala ţintă comună era 
supraviețuirea membrilor grupului de deţinuţi şi rezistenţa 
la presiunile de conformare ale sistemului concentraţionar, 
chiar dacă grupul deţinuţilor era compus din studenţi (ca 
în cazul Piteşti), intelectuali la Aiud sau alte categorii 
sociale. 

b) Relaţiile dintre membrii grupului. Grupul mic e la 
intersecţia dintre psihologic şi social, unde individualitatea 
fiecăruia e afectată de relaţiile sociale, iar opiniile, 
atitudinile şi comportamentele individuale influenţează 
grupul. Persoanele din grupul mic sunt interdependente şi 
au scopuri comune, în cazul nostru supraviețuirea la 
regimul de tortură fizică dar mai ales spirituală, adică 
rezistenţa la presiunile ideologiei ateisto-comuniste. In 
acest tip de grup sunt relaţii afective puternice iar 
membrii se identifică puternic cu grupul. 

Un fenomen interesant de prezentat, care apare în 
relaţiile din grup şi pe care psihosociologii îl încadrează la 
„Fenomene de masă”, pentru o mai bună înţelegere a 
fenomenelor sociale ce caracterizează universul 
concentraţionar, este Zvonul. Aceste manifestări sociale 
sunt numite de Florin Constantin Pavlovici. :- „Zvonurile, 
limfa care hrăneşte țesuturile puşcăriei” ™ iar Guimelli. 

120 Florin Constantin Pavlovici-/dem, p. 109 citat de 
Jean Bruno Renard, îl numeşte „un spațiu privilegiat al 
exprimării gândirii sociale. „15 

Cei mai mulţi oameni consideră că zvonurile sunt 

informaţii false, situate între două extreme, cea a 
informaţiilor răuvoitoare şi a celor mistificatoare, dar 
cercetările psihosociale arată că zvonurile sunt procese 
sociale numite de intersubiectivare, prin care se exprimă 
un minimum de nevoi ale grupului, nevoi de tip cultural 
sau afectiv, precum şi nivelul la care au ajuns memoria 
socială şi prejudecățile grupului, G. Allport arătând că în 
manifestarea şi propagarea zvonurilor nu se manifestă 
gândirea individuală, ci cea socială.!% De asemenea, 
psihosociologii au demonstrat că zvonurile sunt mijloace 
de exprimare cu ajutorul cărora gândirea socială exprimă 
dorinţe sau temeri care nu se pot formula în termeni 
intelectuali. Astfel, zvonurile capătă valoare simbolică, 
conform schemei hermeneutice, prin care se poate descifra 
socialul şi explica astfel nevoile grupului. Un astfel de 
zvon, care după venirea comuniştilor reda ca foarte 
probabilă „venirea americanilor”, este sugestiv în acest 
sens, el circulând intens şi în mediul penitenciar. 

Unele zvonuri puteau fi lansate chiar de Securitate, 
cum ar fi acela că deportații din Banat vor fi duşi în 
Siberia, pentru ca la sosirea în Bărăgan, aceştia să fie mai 
puţin nemulţumiţi, dar puteau să fie ieşite şi din rândul 
deportaților. Faptul că nouă din zece zvonuri sunt negative, 
arată necesitatea aflării cu precădere a veştilor proaste, 
pentru a putea lua măsuri de precauţie. Implicarea 
subiecţilor în zvonuri este elementul care face un zvon mai 
credibil, oricât de ciudat ar fi. 

c) Coeziunea este cea mai importantă variabilă de 
grup. Prin ea grupul există şi funcţionează ca o entitate de 
sine stătătoare. 

Factorii interni care favorizează coeziunea sunt 
similaritatea dintre membri şi mărimea grupului, grupul 
mic având o coeziune mai mare şi factori externi ca 
sistemul de recompense (care poate fi orientat spre individ 
sau spre grup), amenințările şi provocările.!% Asupra 

acestor aspecte vom mai reveni la  subcapitolul 
„Deportaţii”. 

Coeziunea sufletească a deţinuţilor era extrem de 
importantă în rezistenţa la torturi şi la nivelarea psihică, 
de aceea autorităţile penitenciare căutau cu precădere să 
o nimicească, fie prin introducerea trădătorilor şi a 
delatorilor între deţinuţi, fie prin lansarea de zvonuri. 

La Aiud, în grupul de deţinuţi denumit „misticii”, din 
care făceau parte Ion lanolide, părintele Vasile Serghie, 
Anghel Papacioc, Valeriu Gafencu, Marin Naidim, Traian 
Trifan, Virgil Maxim şi alţii, era o coeziune sufletească 
deosebită, după cum relatează Anghel Papacioc care avea 
să devină monahul Arsenie Papacioc: „Suferința ne-a unit. 
Cei care am reuşit să ne cunoaştem pe cruce am rămas 
uniţi. Imaginea puşcăriei mele este alături de grupuşorul 
acesta în care m-am simțit foarte bine. Intre noi era o 
mare unitate. Toţi erau gata de moarte... „!*%De asemenea, 
Ion lanolide arată, legat de coeziunea dintre deţinuţi pe 
care o numeşte „obşte de nevoitori”, că: „Stau o vreme în 
aceeaşi celulă, se mărturisesc unii altora. Işi ţin sufletele 
deschise unul către altul. Năzuiesc împreună. Se roagă 
împreună. Totul le este de obşte. Această comunitate era 
ideală, dar nu lipsită de ispite şi frământări. Forme subtile 
de mândrie ori de invidie tulburau sufletele. Incercarea de 
rezolvare a greşelilor prin spovedanie comună uneori a dat 
rezultate bune, alteori a încins spiritele (...) În ciuda 
ispitelor, dragostea şi bunele intenţii nu au dispărut 
niciodată dintre noi. Invăţțam practica spiritualităţii 
creştine, căci pedagogia şi îndrumarea duhovnicească sunt 
o artă... Se iscau tensiuni din nimic, dintr-un gând rău (...) 
Mica noastră comunitate era o şcoală a desăvârşirii. Am 
învățat că fiecare patimă se poate înlocui cu o virtute, prin 
care Dumnezeu este activ în om. Orizontul nostru lăuntric 
s-a lărgit. Am învățat să ne iubim, să ne îngăduim unii pe 
alții, să ne răbdăm reciproc, să ne vedem într-o largă 
înțelegere umană şi, nepoticnindu-ne de clipă, să alergăm 

cu sârg, către ținta finală a slavei lui Dumnezeu. „1 

Şi la Târgu-Ocna s-a manifestat această coeziune, 
foarte frumos descrisă de Ioan lanolide: Datorită elitei ce 
zăcea în închisoare, atmosfera din penitenciarul Târgu- 
Ocna era de înaltă ţinută. În primul rând se manifesta 
religiozitatea sinceră, manifestată într-o comuniune 
spontană şi sinceră ce gravita în jurul lui Valeriu Gafencu, 
un om inteligent şi plin de dragoste, în care sălăşluia 
Hristos. Se redescoperea creştinismul în formele lui 
originare. Se trăia Rugăciunea inimii ca în vremurile de 
intensă spiritualitate. Sufletele se curàțau în spovedanii şi 
în mărturisiri reciproce, sincere, prieteneşti. Dragostea 
dintre noi era puternică, încât n-o putea spulbera teroarea 
cumplită în care trăiam. Cu cât cercul urii ne încorseta, cu 
atât dragostea dintre noi ne unea mai mult. Nici nu era 
nevoie de vorbe, căci se simţea imediat duhul fiecăruia, 
bun sau rău. Era o mare întrecere în dăruire reciprocă. 
Nimeni nu mai aparţinea lui însuşi, ci comunității. Totul 
era obştesc şi fiecare işi dădea cu bucurie şi cămaşa, şi 
pâinea, şi medicamentul, şi viaţa unul pentru altul, unul 
pentru toți şi toți pentru unul. Eram un Suflet, o voință, un 
cuget, o speranţă. Fiecare era o comoară a tuturor. Aşa 
creşteam sufleteşte şi ne uneam tot mai mult cu Hristos, 
Care se făcea simţit, viu, prezent, activ. Dar şi antihrist 
era năprasnic, fioros şi chinuitor de real. Când vreunul 
dintre noi era în primejdie sufletească, ameninţat să cadă, 
toţi îi săreau în ajutor. Am învăţat acolo că nu numai 
rugăciunea unuia pentru altul era necesară, ci şi 
dragostea, mărturisirea, cuvântul, îndemnul, exemplul, 
curăția şi riscul de a purta povara celuilalt. Cu toții 
treceam prin grele încercări fizice şi sufleteşti şi de n-ar fi 
existat puternica legătură sufletească dintre noi, sprijinul 
neprecupețit şi dăruirea deplină, toţi ne-am fi prăbuşit, în 
condiţiile acelea irezistibile. „110 

II.2 INFLUENȚELE SOCIALE. CONTROLUL SOCIAL. 

CONFORMISMUL. COMPLIANŢA. OBEDIENŢA. 

Deşi fiecare pretinde că este o persoană 
independentă, mediul social în care trăim marchează 
gândurile, sentimentele şi comportamentul fiecăruia. 
Aglomerările urbane de astăzi îl împiedică pe om să 
trăiască în calitate de individ. Proiectele de viață cu 
caracter individual sunt astăzi utopice datorită contextului 
complex în care trăim şi care impun ca obligatorii 
interacțiunile şi influențele sociale. 

Primul care a pus accent pe interacțiunea dintre 
indivizi şi contextul social, folosind experimentul şi metoda 
ştiinţifică în studierea actorilor sociali, a fost Floyd Allport 
în 1924. Un alt pionier a fost Muzafer Sherif, care în 1936 
a publicat o cercetare de referință în domeniul influențelor 
sociale, prin care demonstrează că procese sociale, cum ar 
fi conformitatea şi influența socială, pot fi studiate 
ştiinţific. 

Kurt Lewin, în 1935, a fundamentat principii ale 
psihologiei sociale, cum ar fi dependenţa 
comportamentului uman de modul în care oamenii înţeleg 
şi interpretează lumea înconjurătoare, sau legătura dintre 
comportamentul uman şi mediu. De asemenea, el a studiat 
grupul ca un domeniu de referinţă al psihologiei sociale. 

Influențele sociale se definesc ca fiind totalitatea 
schimbărilor produse asupra intelectului, emoţiilor şi 
atitudinilor unei persoane datorită relaţiilor acesteia cu 
alţii (indivizi, grupuri, instituţii). În cadrul influențelor 
sociale studiem „modul în care oamenii sunt afectaţi de 
presiuni reale sau imaginare din partea altor persoane” 
(Cialdini) 1. 

Studiile de psihologie socială caută să înțeleagă 
modul în care oamenii se influențează unii pe alții. Acestea 
propun răspunsuri la întrebări cum ar fi: „Care sunt 
mecanismele prin care indivizii se influențează reciproc”? 
„De ce acceptă oamenii influența”? Sau „Care sunt factorii 
care duc la creşterea sau descreşterea influenței sociale”? 


111 Salomea Popoviciu- Op.cit. p. 37 


Astfel, s-au definit influenţele sociale care se exercită 
asupra individului, şi anume: conformitatea, complianţa şi 
obedienţa. 

În domeniul psihologiei sociale a conformării, ca şi în 
alte domenii de studiu a psihologiei sociale, cum ar fi 
minoritatea şi majoritatea, incertitudinea sau dependenţa, 
există două modele teoretice: Modelul funcţionalist şi 
Modelul genetic.112 

Pentru ca influenţa să aibă loc trebuie să existe o 
sursă care emite informaţii (sau influenţe), numită 
emiţător, şi un receptor al informaţiei (influenţei), numit 
ţintă!15. Modelul funcţionalist este cel clasic, în cadrul 
căruia mediul sau sistemele sociale sunt considerate ca 
nişte date predeterminate prin care individul sau grupul 
capătă un rol sau un statut încă înainte să aibă loc 
interacţiunea socială. In această situaţie, comportamentele 
individuale sau de grup sunt menite să asigure inserţia în 
mediu, realitatea fiind considerată uniformă, iar normele 
care trebuie aplicate se aplică fiecăruia în mod egal.!14 

În modelul funcţionalist avem o delimitare clară 
dintre rolurile sursei de influenţă şi ale țintei de influenţă, 
emițătorul fiind determinat de grup sau reprezentanţii săi 
care deţin puterea şi resursele, iar indivizii fără putere sau 
resurse reprezintă receptorul. Ca urmare, ţinta şi sursa nu 
pot să-şi inverseze rolurile, asimetrie care determină 
existenţa unei majorităţi identificată cu sistemul social în 
ansamblul lui, care deţine adevărul şi determină norma, şi 
o minoritate care exprimă opinia diferită.115 


112 Modelul genetic este un model teoretic ce nu contestă meritele 
modelului funcționalist și nici nu pretinde să ofere răspunsuri definitive, 
dar pornește de la niște afirmaţii sau aserţiuni care propun întrebări 
menite să aprofundeze tema și să evite lipsurile și capcanele modelului 
funcţionalist. Este elaborat de Serge Moscovici. 

Modelul genetic stipulează că mediul şi sistemul 
social nu sunt date, ci ele rezultă din interacţiunea celor 
care le compun şi le fac faţă. În acest model, rolurile, 
statutele sociale şi resursele psihologice nu sunt fixe şi 
prestabilite, ci se activează în măsura în care există 
interacţiune socială, iar adaptarea indivizilor la sistem şi 
mediu este un răspuns al adaptării sistemului şi mediului 
la indivizi şi grup, deci influenţele sociale sunt reciproce şi 
construite (sursa este şi receptor, iar receptorul este şi 
sursă) şi nu unilaterale ca în modelul funcţional ist. 
Modelul genetic consideră inovaţia adusă de minorităţi de 
aceeaşi valoare cu conformarea, ea nefiind o formă de 
devianţă ci un proces de bază al existenţei sociale, 
influenţa socială putând acţiona atât în favoarea majorităţii 
cât şi a minorităţii. Acest model impută celui funcţionalist 
că, prin modul de tratare a devianţei, confundă fenomene 
de anomie (criminalitatea) cu fenomene de excluziune 
socială (negrii sau imigranții), fiind puşi la un loc 
desocializaţii (asocialii) cu nesocialii.116 

Abordarea din această lucrare se va face pe baza 
modelului funcţionalist care, în ciuda limitelor sale, 
considerăm că se aplică mai bine mediului concentraţionar 
ca sistem social. 

În interacţiunea socială, psihologii sociali evidenţiază 
tendinţa oamenilor de a-şi schimba opiniile, atitudinile şi 
comportamentul pentru ca ele să se armonizeze cu cele ale 
grupului din care fac parte, deoarece este dificil pentru 
oameni de a se opune percepţiei majoritare. Acest tip de 
influenţă se numeşte conformism. Opoziția faţă de normele 
grupului produce incertitudine şi anxietate, antrenând 
devianţa. Nevoia de conformare apare deoarece oamenii 
doresc să aibă judecăţi corecte asupra realităţii şi pentru 
aceasta raţionează că mai multe persoane văd şi apreciază 
mai bine decât una singură, iar pe de altă parte, deoarece 
se tem de a fi catalogaţi drept devianţi sau marginali şi să 
piardă în acest fel simpatia celorlalţi membri ai grupului. 

Astfel, ordinea socială determină o posibilitate de alegere 
limitată de către membrii ei datorită limitelor impuse de 
normele majorităţii, care se consideră că au valoare 
pozitivă şi greutate psihologică mai mare, spre deosebire 
de opiniile mai extreme ale minorităţilor neinvestite cu 
autoritate pozitivă şi greutate psihologică. 

Apare astfel o relaţie unidirecţională în care grupul, 
ca sursă de influenţă, decide pe baza normei definite de el, 
iar minoritatea (subgrup sau individ), ca ţintă, este pasivă 
şi pasibilă de schimbare. Dacă se opune, subgrupul sau 
individul va fi considerat deviant şi izolat de grup, iar 
procesul de influenţă are ca scop reducerea devianţei şi 
stabilizarea relaţiilor dintre indivizi. 

Aplicate la realitatea penitenciarelor comuniste, 
aceste considerente ne dau următoarele date: Grupul 
emiţător, care stabileşte normele şi este investit cu 
autoritate, reprezintă agenții puterii care conduc 
temniţele, închisorile şi lagărele de muncă şi care deţin 
puterea (directori de închisori, gardieni, anchetatori, 
torţionari, ofiţeri politici). Ei sunt sursa de influenţă, 
privită ca majoritate şi care decide pe baza unui cod 
propriu de valori. Grupul ţintă (subgrupul sau uneori 
individul) receptor de influenţă este dat de deţinuţi, priviţi 
ca minoritari şi pentru care codul valoric (normele) 
majorităţii este obligatoriu. În condiţiile în care grupul sau 
individul minoritar se opune, este considerat deviant. 

'7/1 alcătuirea oricărui grup uman există îndrăzneți 
care se abat de la regulile grupului, trasează sensuri, 
stabilesc alte cutume. „1! 

Când se referă la conformism, psihologia socială 
defineşte în mod clar tendinţa oamenilor de a-şi schimba 
percepțiile, atitudinile şi comportamentele, pentru a 
corespunde cu normele grupului intern. Formarea 
normelor de grup a fost investigată prima dată de Muzafer 
Sherif care, emigrat în SUA, a pornit de la premisa că 
americanii respectă convențiile acceptate mutual şi a 

dedus că normele sociale se formează pentru a dirija 
comportamentul. El a pornit de la premisa că normele 
sociale sunt determinate de interacţiunea dintre persoane 
aflate în situații limită, climatul de incertitudine 
determinând subiecţii să caute să introducă stabilitate şi 
constantă în aprecierile lor. 

Sherif arată că atunci când un aspect foarte 
important nu este structurat în mod clar, individul este tot 
mai dominat de incertitudine şi este mai vulnerabil la 
influenţa socială.!1% Dacă însă individul este bine adaptat la 
mediu şi reacţionează bine la acesta, atunci el rezistă la 
presiunile sociale. Mediul concentraţionar este divers, el 
putând fi reprezentat de celulele în care puteau să fie mai 
mulţi sau mai puţini deţinuţi (spaţiu numit Celular), erau 
sinistrele medii de izolare (cum ar fi Zarea sau Neagra) în 
care erau izolaţi recalcitranţii!!*, coloniile sau lagărele de 
muncă, satele-lagăr pentru deportaţi, ori deprimantele şi 
nesfârşitele spaţii siberiene. Incertitudinea este o noţiune 
specifică modelului  funcţionalist. Cercetările sale, 
continuate de cele ale lui Asch, au demonstrat că oamenii 
se conformează normelor grupului, cedând la presiunile 
acestuia dar nu toţi şi nu întotdeauna din două nevoi. 

Prima este nevoia informaţională, conform căreia 
oamenii au nevoie să fie convinşi că judecata lor este 
corectă, motiv pentru care consideră că două sau trei 
persoane văd mai bine decât una. Când lipsesc informaţiile 
referitoare la realitate apare nesiguranța şi scade 
încrederea indivizilor în ei înşiși, imaginea lor despre lume 
fiind văzută cu ochii celor care sunt sursă de influenţă 
deoarece aceştia sunt şi surse stabile de informaţie. Acest 
lucru se întâmpla în regimul carceral când deţinuţii nu 
ştiau ce va urma şi se aşteptau la ce e mai rău sau nu ştiau 
ce s-a întâmplat cu camarazi de-ai lor, dacă au rezistat la 

torturile anchetei sau i-au divulgat şi pe ceilalţi membri ai 
grupului. De multe ori, deţinuţii nici nu ştiau ce se cere de 
la ei şi ce ar trebui să mărturisească. Galina Răduleanu îşi 
aminteşte: „7 n ceea ce-l priveşte pe tata, nu ştia nici el ce 
voiau să-l determine să spună. Practic, trebuiau să-l scoată 
cu orice preţ duşman al regimului. Îl chema la anchetă, 
trăgea perdelele şi îl întreba: „Spui sau nu spui?” „Ce să 
spun?” „Aha, nu vrei!” Şi incepeau bătăile. Când obosea, 
îşi chema ajutoarele... „12 

Această nesiguranţă informaţională, întreţinută de 
anchetatori şi torţionari, este descrisă de poetul Ştefan 
Augustin Doinaş cu o deosebită acuratețe: „Primul element 
derutant într-o anchetă de tip comunist este faptul că erai 
somat să spui totul, nu ceva, adică vreun lucru oarecare, 
sau ceva precis, adică un lucru anumit - ci totul. Aceasta 
era, de altfel, şi prima minciună (...) După multe sensuri pe 
care i le-am atribuit, am ajuns la concluzia că acest totul 
însemna, de fapt, nu tot ceea ce s-a petrecut, nici tot ceea 
ce ai făcut, ci tot ceea ce coincide cu ceea ce vrem noi (...) 
eu il întrebam mereu: „Ce vreţi să vă spun? „lar el imi 
răspundea invariabil: „Spune totul' Acest totul mă îneca, 
mă dezmărginea, anula insularitatea mea, mă făcea să mă 
pierd în inform şi în incert, eram somat să fiu ceea ce nu 
eram, mi se dilata persoana, mi se anula personalitatea. 
De fapt, inchizitorul nu vrea să afle cine eşti şi ce ai făcut, 
el vrea doar să-ţi arate că eşti oricine şi ai făcut totul. EI 
vrea să te recunoştimăcar potenţialca vinovat. Tactica 
minimalistă a deţinutului să spună cât mai puţinerea 
sistematic  dejucată de strategia  maximalistă a 
anchetatorului să i se confirme cât mai mult din ceea ce 
doreşte să afle (...) Căci nu micul meu adevăr, obiectiv, 
real, avea importanţă, ci ceea ce eu recunosc, adică falsul 
meu adevăr, conformitatea cu un act şi o culpă inventate 
amândouă de anchetator. Scopul inchiziţieireligioase, ca şi 
politicenu este obținerea unui adevăr mundan, inferior, al 

celui acuzat. Scopul ei e să obţină recunoaşterea 
vinovăţiei, să obțină astfel, de fapt, adevărul superior, al 
Statului. În momentul când acest adevărimensă minciună 
ticluită magistraleste confirmat de cel în cauză, acesta din 
urmă estecreştinește vorbindmântuit. Termenul laic, în 
comunism, era reeducate. „!!Chiar şi în perioada 
reeducării de la Aiud din 1961 - 1964, când încetaseră 
torturile şi  reeducarea luase forme mai rafinate, 
desfăşurate în aşa numitele „cluburi”, Demostene 
Andronescu mărturiseşte: „Cu toate mișcările şi agitația 
impuse de acţiunea de reeducare, şi în această perioadă la 
Aiud secretomania era în floare. Deţinuţii de pe Celular, 
dar mai cu seamă cei din Zarcă, erau ţinuţi în continuare 
sub cheie, aşa încât, în afară de timpul pe care îl 
petreceau sub cheie, în afară de timpul pe care il 
petreceau împreună la şedinţele comune de reeducare, nu 
prea aveau posibilitatea să se întâlnească şi să comunice 
între ei, iar circulaţia ştirilor între cele trei secţii ale 
închisorii  (Zarcă, Celular şi Fabrică) era aproape 
imposibilă”. ™ Astfel, ei priveau realitatea înconjurătoare 
din perspectiva torţionarilor, ceea ce se şi dorea. In aceste 
condiţii influenţa socială a agenţilor represiunii era mai 
mare şi tendinţa conformării era mai mare pentru 
reducerea acestei incertitudini chinuitoare. 

A doua nevoie este cea normativă, datorită căreia 
indivizii sunt constrânşi să se conformeze grupului, 
temându-se să nu fie consideraţi devianţi. Aici apare 
influenţa socială normativă, din dorinţa subiectului de aşi 
conserva statutul în raport cu ceilalţi, caz în care imaginea 
despre sine a persoanei este privită prin intermediul 
pedepselor pe care le poate primi de la grup sau a 
avantajelor pe care poate să le obţină. Aceste trebuinţe 
determină conformismul privat şi conformismul public. 
Primul se referă la situaţiile în care este modificat nu doar 

comportamentul, ci şi modul de gândire şi reprezintă o 
interiorizare, o adevărată convertire. O astfel de situaţie în 
care conformismul privat a atins un nivel paroxistic, de 
depersonalizare, este descris de Demostene Andronescu, 
care relatează un episod din reeducarea de la Piteşti 
astfel: „Pop Cornel, fost eminent student al Facultăţii de 
Medicină din Cluj, care atât prin pregătirea sa 
profesională şi umanistă, cât şi prin înalta sa ţinută 
morală, promitea să devină un lider de generaţie, a nimerit 
şi el, ca majoritatea colegilor săi, în iadul de la Piteşti. 
Țurcanu, care-i cunoştea bine biografia, s-a ocupat 
personal de el şi în şase săptămâni de tortură continuă a 
reuşit să facă din acest om integru şi echilibrat un neom, 
un robot care executa orbeşte tot ce îi cerea dresorul său. 
(...) Pentru a-l ţine sub tensiune şi a-i spori dezumanizarea, 
Țurcanu, ori de câte ori avea de făcut o operaţie mai 
dificilă, îl lua pe el mâna a doua."12%2 

Cel de al doilea tip, conformismul public, care mai 
este denumit complianţă, reprezintă doar o schimbare 
superficială a comportamentului, pentru evitarea 
pedepselor şi/sau obţinerea de recompense. Acest tip de 
conformism s-a manifestat pe scară largă în cadrul 
reeducării de la Aiud, unde nu s-a mai recurs la tortura 
fizică, ci se desfăşura în anumite cadre publice numite 
cluburi, unde se aplicau metode mai rafinate, dar la fel de 
perfide.  Conformarea duce astfel la consens social, 
consens care spune că nimic nu trebuie să se schimbe, sau 
să se producă doar acele schimbări care fac sistemul mai 
funcţional. De aceea modelul care propune aceste exigenţe 
ale sistemului social se numeşte funcţionalist. 

În spaţiul concentraţionar presiunea grupului ca 
sursă de influenţă, reprezentat de agenţii de represiune, 
determină o conformare a deţinutului care poate fi publică, 
aceasta fiind cea mai frecventă situaţie, pentru a scăpa de 
tortură sau pentru a obţine o bucată de pâine, ori a opri o 
anchetă interminabilă. Sunt situaţii însă când apare şi un 

conformism privat, în cazurile de reeducare, când 
deţinutul nu şi-a mai revenit şi a interiorizat normele 
regimului de detenţie, aşa cum au făcut-o camarazii lui 
Ţurcanu, care au demarat procesul reeducării, aşa cum 
reiese din cazul prezentat mai sus dar şi din studiul de caz 
de mai jos. 

Conformarea unor deţinuţi care deveneau astfel 
turnători, îi făcea să fie izolaţi de către ceilalţi deţinuţi. 
Unii deveneau turnători pentru că nu mai rezistau la 
tortură, ştiut fiind că un eveniment traumatic 
destabilizează ordinea interioară a individului şi produce 
pierderea certitudinii, dar alţii erau delatori din răzbunare 
şi cinism. Un caz aparte de turnători erau trădătorii, aceia 
care divulgau la anchetă nume de prieteni şi colaboratori, 
fapt care ducea la alte valuri de arestări şi condamnări. 

Fenomenul devianţei era întâlnit chiar şi în rândurile 
comuniştilor, atât din penitenciare, cum ar fi cazul 
gardienilor mai omenoşi care nu executau întocmai 
odioasele ordine şi unii ajungeau ei înşiși să fie încarceraţi, 
dar chiar şi în rândul vârfurilor puterii. D. Andronescu 
vorbeşte despre „debarcarea Anei Pauker şi a grupului său 
de „deviaţionişti. 140”. 

Factorii individuali şi  contextuali care produc 
conformismul sunt mărimea grupului (sau majoritatea şi 
minoritatea), conştientizarea normelor şi prezenţa unui 
complice. Pe de o parte, conformarea este mai puternică 
atunci când, potrivit lui Wilder, subiecţii sunt confruntaţi 
cu opoziţia a două sau trei grupuri de câte doi, decât 
atunci când sunt confruntaţi cu părerea contrară a unui 
singur grup de patru sau şase persoanel141, iar pe de altă 
parte, membrii majorităţii, luaţi prin surprindere de o 
opoziţie fermă, adesea vor adopta poziţia minorităţii. De 
aceea elementul surpriză a constituit un punct forte al 
xwldem, p. 25 

141 Salomea Popoviciu-Op. cât, păl reeducării de la 
Piteşti şi în general era folosit ca metodă în timpul 
anchetelor. In numeroase cercetări ale influenţei 

minoritare se constată că persoanele care compun 
majoritatea iau decizii mai superficiale, fără angajarea 
gândirii critice din grup, datorită gradului ridicat de 
conformism al membrilor grupului. Această realitate 
psihosocială este explicată şi confirmată de Gustave le Bon 
încă din 1895 în Psihologia Mulţimilor, autorul arătând că: 
„Mulţimile, contrar indivizilor care le compun, nu au 
capacitatea judecății critice. Individul din cadrul unei 
mulţimi nu mai este el însuşi, ci un automat pe care 
propria noastră voinţă nu-l mai poate dirija. În momentul 
în care face parte dintr-o mulţime, un individ, chiar dacă 
este o persoană foarte cultivată, îşi pierde capacitatea de a 
judeca critic şi se comportă în mod afectiv, având Chiar 
manifestări primitive şi barbare. In consecinţă, judecățile 
morale ale unei mase sunt independente de originea sau 
intelectul indivizilor care o compun. „125 

Un aspect important care este demn de relevat în 
legătură cu mărimea grupului este dat de înţelegerea 
noţiunii de majoritate şi minoritate în spațiul 
concentraţionar, care va fi abordată în cele ce urmează. 

Normele sociale influenţează mai puţin conformismul 
decât îl influenţează percepţia pe care oamenii o au asupra 
normelor. Cialdini (1990) arată că norma are putere de 
influenţă doar dacă este conştientizată sau activată. 
Normele sunt descriptive, prin care se arată cum este 
comportamentul şi executorii, sau norme care arată cum 
ar trebui să se comporte toţi oamenii!1. De asemenea, 
prezenţa unui aliat (complice) duce la scăderea 
conformismului cu circa 80%, deoarece o singură persoană 
îşi susţine mai greu convingerile decât dacă face parte 
dintr-o minoritate oricât de mică, orice disidenţă 
suplimentară subminând presiunea normelor. De aceea 
torţionarii căutau să-i izoleze pe deţinuţi unii de alţii, 
aceştia neştiind cum s-a desfăşurat ancheta la ceilalţi 
tovarăşi de suferinţă, încercându-se astfel destructurarea 

oricărei disidenţe bazate pe asocierea dintre victime. 

Aici dezbaterea implică două aspecte: Una, dată de 
relaţiile şi influenţele sociale din grupul deţinuţilor, din 
care se desprind categoriile menţionate mai sus, cele ale 
supravieţuitorilor, ale înfrânţilor şi turnătorilor şi cealaltă, 
dată de influenţele sociale dintre grupul deţinuţilor şi 
grupul reprezentanţilor puterii, ai agenţilor represiunii, 
unde vom insista asupra redefinirii conceptului de 
majoritate şi minoritate. 

În acest sens al redefinirii majorităţii şi minorităţii, 
Juan Antonio Perez şi Francisco Dasi vin cu o abordare 
diferită.!?5 în general, societăţile funcţionează pe puterea 
de reglare a normelor şi devianţelor de la ele şi orice 
societate poate fi analizată în termenii majorităţii, care se 
supune unei norme şi în termenii minorităţii, care nu 
ascultă de această normă. Abordarea autorilor citați nu se 
concentrează însă asupra majorităţii sau minorităţii, ci 
asupra dinamicii proceselor psihosociale care determină 
reprezentările sociale. Astfel, minoritatea nu mai este 
tratată numeric, ştiut fiind că minoritatea poate fi văzută 
pe criterii de vârstă, naţionalitate, religie, culoarea pielii, 
apartenenţă politică, etc. Astfel, românii din Transilvania, 
aflată sub ocupaţie maghiară, erau o majoritate etnică dar 
o minoritate politică. In acest context, Perez şi Dasi 
numesc minoritate acea colectivitate care ocupă o poziţie 
de inferioritate într-o relaţie socială de putere şi nu e 
considerată ca fiind reprezentanta legitimă a normelor, 
fiind astfel valorizată negativ din punct de vedere social. 

Minoritatea astfel definită „ww se referă la o anume 
caracteristică intrinsecă a grupului, ci la poziția sa de 
inferioritate în cadrul unei relaţii de putere între două 
grupuri la un moment anumit"'1?5. Minoritarul, fiind deviant 
de la normele stabilite de majoritate, asupra sa fiind 
predominantă o percepţie negativă, el are o conştiinţă mai 

puternică asupra elementelor care îl identifică drept o 
minoritate, datorită tendinței de uniformizare socială a 
indivizilor, existentă în orice societate, prin convertirea a 
tot ce e minoritar la majoritate. 

Aceste considerente psihosociale considerăm că se 
aplică foarte bine la spaţiul de detenţie, unde deţinuţii, 
deşi erau majoritari numeric, adică într-un număr mai 
mare decât gardienii şi torţionarii, erau în poziţie de 
inferioritate în cadrul relaţiilor de putere. Constituirea 
unei minorităţi depinde astfel de stilul de comportament al 
grupului, adică de acele acţiuni menite să conserve 
identitatea grupului sau pentru a influenţa alte grupuri. 

Grupurile care se manifestă activ în apărarea 
punctului de vedere au fost numite nomice, iar cele care 
doar dezaprobă pasiv punctele de vedere ale altor grupuri 
sunt numite anomice. Astfel, deţinuţii creştini erau mult 
mai activi în mărturisirea normelor care reprezentau 
identitatea lor (nomicii) sau cei care aveau convingeri 
politice anticomuniste mult mai manifeste (ex. legionarii) 
erau mult mai activi în devianţa lor faţă de majoritate, spre 
deosebire de anomici. Astfel, grupul nomic, pe lângă 
devianţă, are şi o contra normă, reprezintă un grup social 
independent, provoacă o priză de conştiinţă în ce priveşte 
normele şi creează un conflict social. De aceea au şi fost 
identificaţi în spaţiul carceral şi apoi în reprezentările 
sociale ale detenţiei ca „grupul misticilor” sau „sfinţii 
închisorilor” sau „grupul legionar”, etc. Din aceste 
considerente, represiunea împotriva celor din grupurile 
nomice era mult mai dură. lată ce relatează D. Andronescu 
în acest sens ,„... afirm dintru început că, pentru acest 
tratament discriminatoriu aplicat deţinuţilor politici din 
România (mă refer atât la tratamentele extrem de inumane 
din închisorile de execuţie şi din lagărele de muncă forţată, 
cât şi la aberantele acţiuni de aşa-zisă reeducare), 
vinovată se face Mişcarea Legionară. Pentru a-i anihila pe 
cei mai inverşunaţi adversari ai lor, care erau membri 
acestei mişcări, cotropitorii bolşevici şi năimiţii lor 


dinăuntrul ţării au născocit şi au pus în aplicare metode de 
exterminare fizică şi siluire fără egal în spațiul 
concentraţionar al sângerosului secol XX". 

Spre deosebire de aceştia, grupul anomic nu are o 
contra normă, de aceea dintre ei au fost selectaţi 
colaboratorii regimului represiv, respectiv  turnătorii, 
delatorii. Ei nu provoacă o priză de conştiinţă în ce 
priveşte normele şi nu creează un conflict social, ci mai 
degrabă pun probleme de ordin social definite de 
etnocentrismul majorităţii, adică al tendinței acesteia de a- 
i vedea pe ceilalţi prin prisma propriilor puncte de vedere, 
şi suscită atitudini de marginalizare şi ignorare. Dintre ei, 
pe cei mai mulţi îi regăsim în numărul învinşilor, al 
resemnaţilor, care se conformau robotic normelor din 
închisoare. Ei nu creau conflicte sociale ca fiind un grup 
minoritar distinct, ci doar pentru că erau priviţi de regim 
ca fiind duşmani de clasă sau duşmani ai poporului, doar 
pentru că erau intelectuali care nu au vrut să subscrie la 
valorile regimului comunist sau gospodari înstăriți de la 
sate, denumiți chiaburi, ori ofiţeri în armata regală, 
membri sau simpatizanți liberali sau ţărănişti, etc. Mai 
mult chiar, revolta unor deţinuţi care nu se conformau 
determina adesea protestul acestei categorii de victime ale 
represiunii, care-i considerau adesea pe cei nesupuşi şi 
care rezistau spălării creierului, ca fiind în bună măsură 
vinovaţi de suferinţele lor. 

Complianţa este o formă explicită de influenţă socială 
în urma căreia cineva acceptă o cerere când are 
posibilitatea de a o refuza. Succesul complianţei depinde 
de cât de bine se cunoaşte ţinta şi de rolul în relaţie al 
celui care efectuează influenţa. După ce individul a cedat o 
dată la interogatoriu şi îşi dă seama că a fost atras într-o 
cursă, deseori răspunde prin complianţă, datorită a ceea 
ce este numit în literatura de specialitate psihologia 
angajamentului, potrivit căreia omul îşi justifică decizia 
prin analiza avantajelor posibile şi se ataşează emoţional 
de această decizie greşită, fiindu-i mai greu să se 

răzgândească.!2% 


O formă particulară de complianţă este obedienţa, 
definită de Chelcea (1998) ca „procesul de acceptare a 
influenţei din partea persoanelor cu statut social superior 
sau cu autoritate legitimă. „!?5Unii cercetători consideră că 
termenul  „obedienţă” trebuie înlocuit cu cel de 
„complianţă”, deoarece obedienţa are în limba română un 
sens peiorativ de ascultare oarbă. 

Tema obedienţei a suscitat dezbateri aprinse şi 
controverse puternice privind înclinațiile spre rău şi 
distrugerea semenilor pe care o manifestă natura umană 
atunci când supunerea faţă de autoritatea considerată 
legitimă anulează comportamentul moral şi 
discernământul. Studiile psihologiei sociale, conduse de 
Jom Rusen, arată că orice structură psihică umană supusă 
unor presiuni crescânde atinge un prag limită şi pe măsură 
ce solicitarea externă creşte, această structură „se 
frânge”12. Dincolo de această limită se produc mutații 
incredibile în fiinţa umană, care ajunge să ucidă şi să 
tortureze fără să simtă nicio remuşcare. Aceste limite erau 
atinse şi depăşite prin teroare, tortură, înfometare, lipsirea 
deţinuţilor de alimente sau odihnă, caz în care mulţi cedau 
şi deveneau ei înşiși unelte oarbe ale represiunii. 

Cercetările lui Milgram despre obedienţă, care au 
stârnit vii proteste în lumea academică din SUA anilor '60 
ai secolului XX, confirmă aceste aspecte. El a realizat 
experimente în care subiecţii participanţi trebuiau să 
răspundă la nişte întrebări, iar un examinator aflat în 
spatele unui paravan le aplica şocuri electrice din ce în ce 
mai mari pentru fiecare răspuns greşit, în timp ce 
participanţii la experiment simulau durerea prin gemete şi 
strigăte, despre care examinatorul credea că sunt reale. 
Cu toate acestea, şocurile electrice aplicate ajungeau să fie 

mult peste limita letală dacă examinatorii erau supuşi de 
către organizatori la o presiune psihologică sporită, 
spunându-li-se că e obligatoriu să continue experimentul. 
S-a constatat că circa 66% dintre subiecţi continuau să 
aplice şocuri electrice mortale, chiar în condiţiile în care 
„victimele” nu mai scoteau niciun sunet pentru a simula că 
au murit. În mod şi mai paradoxal, după încetarea 
experimentului, cei care credeau că au administrat şocuri 
electrice mortale cobailor, nu erau afectaţi decât în 
proporţie de 14% de faptul că erau potenţial asasini, 
considerând că aşa a fost experimentul, iar 84% s-au 
declarat chiar bucuroşi că au participat la experiment, fapt 
care demonstrează foarte clar că torţionarii se fac, nu se 
nasc şi este greu de estimat ce devine omul sub presiunea 
situaţională şi dominat de solicitările insistente ale unor 
autorităţi. 

Având în vedere condiţiile inumane de detenţie din 
spaţiul concentraţionar românesc, nu este de mirare că 
mulţi nu au rezistat la puternicele presiuni psihologice şi 
situaţionale, au cedat şi s-au lăsat nivelaţi de tăvălugul 
comunist, devenind din victime torţionari. 

II. 3 STUDIU DE CAZ. EXPERIMENTUL PITEŞTI 

Propunem un studiu de caz privind influenţa socială 
şi anume Experimentul Piteşti, prin care să arătăm cum se 
regăsesc principiile psihologiei sociale în realităţile 
reeducării de la Piteşti. 

Fenomenul Piteşti este vârful unul iceberg. Corpul 
icebergului este rădăcina ideologică marxistă!%, rădăcină 
care a zămislit idealul formării „omului nou”, ideal ridicat 
la rang de politică de stat după triumful revoluţiei 
bolşevice din Rusia. „Omul nou” nu putea să se manifeste 
plenar decât după deplina victorie a proletariatului şi 
eliminarea celor învinşi, a „duşmanilor de clasă”, striviţi 
sub tăvălugul istoriei. 

Metodele de eliminare a adversarilor politici au fost 
reeducarea şi/sau exterminarea. Ambele aceste metode au 

ca numitor comun teroarea, ca temelie a sistemelor 
totalitare. 131. Teroarea are ca temelie ura. Reeducarea de 
tip Piteşti este o ură în stare pură. Ura era diseminată 
(răspândită,  împrăştiată) prin intermediul terorii în 
întreaga societate, nu doar în penitenciare, ea se propaga 
în medii tot mai largi. În general, reeducarea ţine de o 
pedepsire necorporală şi presupune aspecte nonviolente, 
însă idealul de a crea „omul nou” impune reeducarea 
violentă, deoarece tehnicilor de tortură li se acordă rol 
terapeutic şi totul este permis în aceste condiţii. 

Specialiştii arată că teroarea, şi mai ales teroarea 
repetată, este de natură să distrugă schemele de sine şi 
conştiinţa de sine a victimelor, precum şi imaginea de sine 
a acestora. „Teroarea psihică continuă, conectată cu 
diverse tulburări fiziologice, contribuie în mod decisiv la 
slăbirea rezistenţei şi la anihilarea mijloacelor de apărare, 
iar când capacitatea de suportabilitate este depăşită, se 
produce o fisură în continuitatea vieţii biologice şi psihice, 
o fragmentare a forului interior, o alterare a stării de 
conştiinţă cu modificarea percepţiei asupra realităţii şi 
Chiar asupra propriei persoane, dar şi asupra celor care 
torturează. In urma acestor modificări psihologice, victima 
terorii se trezeşte într-o lume f 

necunoscută, străină şi ostilă, în care domneşte o 
atmosferă de incertitudine şi insecuritate, iar pe plan 
subiectiv trăieşte o transformare a propriei identități, atât 
sub raport psihic, cât şi somatic, ceea ce explică transferul 
de personalitate produs în asemenea condiții. „152 

Reeducarea violentă de „tip Piteşti” are origine 
sovietică în opinia majorităţii specialiştilor, fiind 
rezultatul lucrării pedagogului sovietic Anton Semionovici 

Makarenko, „Poemul pedagogic”, prin care preconiza 
obţinerea de „oameni noi” prin intermediul muncii „în 
colectivitate şi pentru colectivitate”. Acest sistem de 
reeducare l-a testat pe copii şi adolescenţi abandonaţi şi 
tineri infractori, în colonii de muncă, cu o supraveghere 
strictă, fără timp liber, disciplină severă şi îndoctrinarea cu 
teoriile marxist-leniniste. Makarenko a observat rolul 
colectivului asupra individului şi a destructurării lui 
sufleteşti. El aseamănă sfărâmarea personalităţii în bucăţi, 
pulverizarea ei cu o explozie, explozie care are loc în 
colectivitate, deoarece individul nu are unde să se 
refugieze, fiind încolţit din toate părţile.134 

Deţinutul politic de la Piteşti nu mai este un subiect 
juridic în sens clasic, ci un cobai, iar trupul şi sufletul lui 
nu mai sunt componente ale unui sistem social etic, ci un 
rebut, un deşeu. Dacă tortura de tip clasic, deşi foarte 
dură, era porţionată în timp, tortura ce însoţeşte 
fenomenul Piteşti este nelimitată, scopul ei nefiind 
salvarea sufletului penitentului, ci terfelirea lui sufletească 
după o schingiuire trupească atroce. Reeducarea de acest 
tip, chinul celui torturat, devine un spectacol public cu 
uşile închise, ele nu mai sunt neregulate ci continue, fiind 
asistate de ceilalţi candidaţi la tortură, care urmau să 
devină şi ei călăi. Reeducarea constă în acest sens în a 
pune victima în cameră cu torţionarul şi a nu-i da niciun 
răgaz. Aceasta avea ca scop modificarea totală şi 
iremediabilă a personalităţii subiectului prin tortură fizică 
şi psihică continuă. Dacă anchetele şi torturile clasice erau 
individuale,  reeducările au ca ţintă grupurile, 
colectivităţile umane, la Piteşti victimele fiind alese cu 
precădere dintre studenţi. Pedagogia sovietică este una de 
masă, ea nu se mai ocupă de individ. Noutatea, potrivit 
pedagogiei lui Makarenko, este că eul nu mai este stăpân 
pe voinţa sa, aceasta a fost anihilată, iar cel supus 
reeducării este ghidat de ordinele şi acţiunile colectivului 
care hotărăşte pentru el şi în locul lui, conformarea 

atingând astfel forme nivelatoare, paroxistice. Mijloacele 
care produc „explozia” sufletului sunt bătaia, tortura fizică 
şi psihică, presiunea permanentă a colectivului, în urma 
căruia cel supus reeducării este complet destabilizat iar 
schemele personalităţii sale sunt recompuse şi se identifică 
cu colectivul reeducator, propria sa transformare oferindu- 
i chiar un sentiment de mulţumire. 

Makarenko însuşi aprecia că reeducarea nu este un 
proces evolutiv, ci ea trebuie să se producă asemeni unui 
salt în conştiinţa reeducatului, salt care dă naştere 
„exploziei”, aceasta fiind ducerea conflictului la limita 
extremă, până la o stare când nu mai este posibilă nicio 
evoluţie, niciun litigiu între personalitate şi societate, când 
se pune în mod răspicat problema de „a fi membru al 
societăţii sau de a ieşi din ea.”155 Acesta este un fenomen 
de „spălare a creierului”, prin care  imitaţia 
comportamentului violent sau efectul cameleon!56 este 
echivalentă cu „sinuciderea personalităţii”1%. Astfel era 
anihilată metodic şi fără posibilitate de recuperare, forţa 
de opoziţie a tineretului deţinut, prin faptul că îi lega între 
ei pe deţinuţiitorţionari prin vinovăţie şi care deveneau 
complici la crimă. Din momentul când cel torturat 
torturează, dispare calitatea lui de victimă şi nimeni nu 
mai depune mărturie pentru că toţi sunt legaţi între ei prin 
participarea la tortură. 

Experimentul Piteşti a început la 6 decembrie 1949 şi 
a durat până în august 1952, fiind exportat şi în alte 
închisori, cum ar fi Gherla pentru muncitori, Tărgşor 
pentru elevi, Canal Dunăre Marea Neagră-Peninsula, 
Târgu Ocna pentru bolnavii de TBC şi Aiud pentru 
intelectuali, unde însă a eşuat!3. Ea a fost orchestrată de 

autorităţile comuniste în frunte cu Nikolski, general, 
comandant suprem al Securităţii româneşti şi avea ca scop 
lichidarea morală a tinerilor deţinuţi politici, iar pe termen 
lung, distrugerea morală şi spirituală a poporului român. +39 
„Rezultatele reeducării şi educaţiei marxiste sunt exclusiv 
criminale, bestiale, decadente, dezumanizante, degradând 
însăşi natura umană." 140 

La Gherla a prins oarecum rădăcină dar a fost stopat 
datorită imposibilității de a păstra secretul, acolo fiind o 
fabrică. 

În prima fază, reeducarea a avut un caracter 
neviolent şi a fost susţinută de studentul Alexandru 
Bogdanovici, fiul prefectului de laşi, care fusese liderul 
Centrului studenţesc din laşi al Frăţiilor de Cruce 
Legionare. Acesta, având mustrări de conştiinţă că a 
implicat multe persoane prin mărturisirile lui, acceptă să 
citească în celula din închisoarea Suceava, literatură 
marxist-leninistă. Bogdanovici, în 1945 l-a convocat la 
întrunirile legionare pe un alt frate de cruce, Ţurcanu. 
Acesta însă intrase în partidul comunist şi refuză orice 
colaborare şi adaugă că nu-i demască la poliţie dar să nu 
pomenească de el niciodată. E trimis la şcoala de diplomaţi 
la Bucureşti. Totuşi, sub tortură, unul din tinerii arestaţi în 
1948 mărturiseşte că la întruniri legionare a participat şi 
Ţurcanu. Acesta este arestat, condamnat la 7 ani şi trimis 
la Suceava unde devine adjunctul lui Bogdanovici care 
avea de executat 25 ani. Începe însă să îl acuze pe acesta 
de nesinceritate, nefiind de acord cu reeducarea aceasta 
blândă şi formează, împreună cu un grup de nouă deţinuţi, 
ODCC-Organizaţia deţinuţilor cu convingeri comuniste. 
Sunt transferați la Jilava, unde se pare că Ţurcanu ia 
legătura cu Nikolski şi oficiali ai Ministerului de Interne. 

În martie 1949 are loc la Ministerul de Interne o 

şedinţă în care s-a analizat modul în care sunt 
supravegheați deţinuţii din penitenciare, condusă de Marin 
Jianu, adjunctul Ministrului. Acesta considera că deţinuţii 
sunt prea liberi şi desfăşoară încă acţiuni anticomuniste şi 
a decis înfiinţarea unor „şcoli” pentru mărirea vigilenţei. 

În vara anului 1949, lotul Bogdanovici a fost 
transferat la închisoarea din Piteşti, condusă de căpitanul 
Dumitrescu, unde Ţurcanu primeşte din partea Securităţii 
undă verde să înceapă o reeducare violentă. 

Procesul de reeducare avea patru etape: 

Prima etapă, denumită demascarea externă'“!, avea 
ca scop să oblige victima să deconspire ceea ce ascunsese 
la ancheta oficială. În această etapă, torţionarul avea rolul 
unui duhovnic negru. El trebuia să câştige încrederea 
victimei, printr-o falsă camaraderie (după unii autori 
aceasta era prima etapă a reeducării iar demascarea 
externă a doua) 1%? care se dezvolta în celebra Cameră 4 
spital“5. Aceste demascări externe se făceau apoi şi sub 
tortură, verbal, apoi erau scrise pe o placă de săpun, 
verificate de torţionari apoi scrise pe hârtie, semnate de 
declarant şi trimise la interne. 

A doua etapă, demascarea internă, în care deţinutul 
schingiuit trebuia să-i demaşte pe cei ce-l ajutaseră să 
reziste în interiorul închisorii, fie dintre alţi deţinuţi, fie 
gardieni sau din administraţia închisorii, anchetatori sau 
milițieni binevoitori. 

Prin aceste metode Securitatea obținea un plus de 
informaţii care n-ar fi fost niciodată aflate prin metodele 
clasice de tortură. Celelalte două faze urmăreau anihilarea 
morală a deţinutului şi distrugerea personalităţii sale. 

Faza a treia este demascarea morală publică (numită 

şi demascare interioară) 11 în această etapă deţinutul 


trebuia să calce în picioare, să terfelească şi să 
batjocorească tot ce are mai sfânt, în primul rând familia şi 
pe Dumnezeu, soţia, iubita, prietenii şi pe el însuşi. 
Trecutul era analizat amănunţit şi inventate ororile cele 
mai monstruoase cu putinţă. Autodemascarea era un fel de 
spovedanie neagră în care cel supus reeducării trebuia să 
dea frâu liber imaginaţiei şi să-şi inventeze vinovăţii din 
cele mai aberante şi perverse. Tatăl trebuia prezentat ca 
un corupt şi desfrânat, mama ca o prostituată, mai ales cei 
credincioşi şi fiii de preoţi trebuiau să-şi batjocorească 
părinţii şi să inventeze detaliat scene odioase la care ar fi 
asistat chiar ei. Chiar despre el însuşi deţinutul trebuia să 
inventeze cele mai rafinate perversiuni, însă oricât de 
spectaculoasă ar fi fost demascarea şi autodemascarea, 
tortura era obligatorie, victimele urmând să aibă reflexe 
pavloviene. Toţi deţinuţii reeducaţi trebuiau să dărâme şi 
să acopere cu noroi orice ancoră a personalităţii lor, orice 
lucru de care s-ar putea sprijini ca să-şi apere fiinţa 
lăuntrică, deoarece ideologii comunişti ştiau că primul 
ataşament al omului este faţă de el însuşi. Acest ataşament 
trebuia distrus demonstrând deţinutului că nu are 
memorie, că valorile pe care se sprijină sunt mincinoase şi 
nu se poate încrede în sine.1%5 

Al doilea ataşament care trebuia distrus era cel 
pentru familie, prieteni şi apoi pentru mediul local, 
singurul ataşament care trebuia să rămână fiind faţă de 
statul comunist. Aceasta avea ca scop renegarea forului 
interior al deţinutului, distrugerea propriului univers de 
trăiri, emoţii şi sentimente, pentru a deveni un fidel al noii 
ordini politice din ţară, dar şi un inamic al „elementelor 
duşmănoase” care păstrau vechile convingeri. Astfel, prin 
intermediul urii de care am amintit (ura de sine întâi, apoi 

cea îndreptată împotriva celor care nu evoluau în aceeaşi 
direcţie, spre ura de sine) deţinutul se transforma din 
duşman al regimului (real sau imaginar) într-un aderent 
fanatic al acestuia. 

Când Ţurcanu considera că dărâmarea e suficientă 
pentru ca deţinutul astfel reeducat să intre în ODCC, urma 
a patra fază. Reeducatul trebuia să conducă el însuşi 
procesul de reeducare al celui mai bun prieten al său, 
schingiuindu-l şi devenind el însuşi călău. Aceasta se făcea 
în văzul celorlalţi. Ţurcanu observase că pentru cei ce 
fuseseră chinuiţi, simpla asistare la torturarea altora era 
un chin insuportabil, deoarece era însoţit de gândul că 
puteau deveni în orice clipă din spectatori, victime. Era 
deci de înţeles de ce pentru Țurcanu, „asistarea la 
spectacol” trebuia să facă parte din metodele de 
reeducare. Închisoarea din Piteşti a fost aleasă pentru 
acest monstruos experiment deoarece se afla în afara 
oraşului, departe de zonele locuite şi niciun strigăt al celor 
schingiuiţi nu putea fi auzit. Aici avea loc, în opinia unor 
supraviețuitori, un proces de satanizare, era ca un 
laborator antihristic.146 

Delirul lua proporţii apocaliptice, urmărind 
desacralizarea oricărei valori morale, religioase, umane. 
Disperarea victimei devenită călău era maximă, el era o 
epavă umană, de care era conştient. Ei deveneau nişte 
mutanţi, cu statut hibrid, pervertiţi psihologic şi 
autoterfeliţi, ca nişte făpturi spurcate.!*” Această stare 
cumplită este evocată prin chiar titlurile din literatura 
memorialistică a  supravieţuitorilor, cum ar fi Costin 
Merişca-Tărâmul  Gheenei, Eugen  Măgirescu-Moara 
Dracilor, Gheorghe Bâcu-Mărturisiri din întuneric, Popa 
Nicolai-Coborârea în iad sau Dumitru Bordeianu- Mlaştina 
disperării. 

În timpul şi după cea de a patra etapă apărea la cei 
proaspăt reeducaţi o competiţie demonică în a schingiui şi 
spiona, pentru a-şi dovedi desolidarizarea cu ceilalţi. 
Tortura se aplică în toate cele patru etape, nu avea limite 
şi era obligatorie. Schingiuirile se făceau fie dintr-un 
sadism abisal, fie din ura împotriva celor care nu cedaseră 
şi îi sfidau astfel pe cei care au cedat. Cei care deveneau 
torţionari torturau silit, ca nişte mecanisme stricate, ca 
într-un delir colectiv. Se ajungea astfel la o tortură între 
victime sau la „tortura prin noi înşine. Au fost cazuri în 
care torționarul plângea în timp ce îşi chinuia victima, iar 
aceasta îi cerea să o lovească pentru a nu fi el însuşi 
chinuit. „"15Mărturiile supravieţuitorilor sunt 
cutremurătoare. lată două dintre ele: „Prima bătaie dura 
între trei şi patru ore. Au fost şi cazuri de nouă ore în şir, 
zile la rând. După aceea venea inevitabilul, prăbuşirea 
definitivă din disperare”! „Flămând, schingiuit, umilit 
săptămâni de-a rândul, fără somn, terorizat, lovit de cel 
care cu o oră înainte îţi era prieten şi frate de lanț, obligat 
şi el să lovească fără vreo speranţă de scăpare... acesta 
este calendarul unui student supus procesului de 
depersonalizare... „150 

Există mai multe etapizări ale procesului de 
reeducare în literatura de specialitate şi etapele variază de 
la un autor la altul, convenindu-se totuşi asupra cifrei 
patru. De asemenea, nu toţi deţinuţii urmau strict ordinea 
celor patru etape, existând diferiţi factori care influenţau 
experienţa fiecăruia, în funcţie de momentul când au intrat 
în detenţie, celula unde erau şi importanţa politică a 
deţinutului, dar nimeni nu scăpa de tortură.!5! 

Oprirea experimentului Piteşti a avut loc în august 
1952 când eminentul chirurg Simionescu s-a sinucis în 

public, fapt care s-a aflat în străinătate. Autorităţile 
comuniste au înscenat un proces, în care au fost acuzaţi 
Ţurcanu şi alţii din echipa sa care avuseseră legături cu 
Mişcarea Legionară, pentru a acredita imaginea că 
experimentul Piteşti a fost orchestrat de legionari pentru 
discreditarea conducerii închisorilor şi a regimului 
comunist. Eugen Ţurcanu şi o parte din echipa sa au fost 
executaţi în 1955, după un simulacru de proces în care 
mulţi au depus mărturie conform intereselor Securităţii, ca 
urmare a stării de dedublare psihologică în care se aflau. A 
urmat în închisori un proces de contrareeducare, dificil de 
realizat, datorită reflexelor de  dedublare  schizoidă 
dobândite de reeducaţii-călăi. Aceste mutații psihologice 
au fost atent dirijate de autorii spălării creierului şi 
reeducării pentru crearea omului nou. 

Revenind la rădăcinile ideologice ale experimentului 
Piteşti, trebuie să menţionăm existenţa unui „Manual 
comunist de instrucţiuni privind războiul psihopolitic” pus 
la dispoziţia Comitetului pentru Activităţi Antiamericane 
de un anume Kenneth Golf, fost comunist între anii 1936 - 
1939. Manualul conţine îndrumări ale poliţiei politice 
sovietice conduse de Lavrenti Beria şi formulate în anii 
'30, „pentru distrugerea societății capitaliste şi a 
civilizaţiei creştine”. Unul din capitolele manualului se 
ocupă de mecanismul S-R, stimuli-reacţie, care are 
legătură cu teoriile lui Pavlov privind obţinerea reflexelor 
condiţionate. Acestea stipulează că este suficient să 
introducem un stimul puternic în mentalul uman pentru ca 
individul să răspundă ori de câte ori stimulul este „activat” 
din exterior, astfel obținându-se un comportament 
observabil.!%?  Reflexul condiționat  pavlovian datorat 
relaţiei directe S-I este foarte puternic dacă mediul 
înconjurător include brutalitate, teroare, şoc, deoarece 
acestea marchează puternic psihicul uman şi sunt 
rezistente în timp. Stimulul puternic era bătaia şi teroarea. 
Al şaselea capitol din cele 16 ale manualului prezintă 

conceptul de supunere astfel: „Supunerea (obediența-n. a.) 
apare ca o urmare a folosirii forței. Forţa sălbatică 
exersată suficient de îndelungat asupra oricărui individ va 
duce la acordul lui faţă de orice principiu sau sistem”. ™ 
Se ajunge la situaţia când durerea şi teroarea acţionează 
ca un poliţist şi individul nu se va putea împotrivi dacă 
mecanismele stimulentreacţie sunt organizate în aşa fel 
încât el să se subordoneze unei comenzi. S-a constatat că 
organismul e incapabil să reziste la stimuli în condiţii de 
slăbiciune accentuată. Această slăbiciune era provocată de 
„cei trei „Í, foame, frică, frig’ care produc o maximă 
extenuare fizică şi psihică. Manualul de psihopolitică 
explică aceasta astfel: „Un individ care refuză să asculte şi 
este lovit... refuzul său este mai puţin vehement acum. 
Este lovit din nou şi rezistența lui este diminuată în plus. 
Este ciomăgit şi burduşit încă o dată şi încă o dată, până 
când, în cele din urmă, singurul lui gând este ascultarea 
directă şi implicită faţă de acea persoană de la care a 
emanat forţa... Este în interesul nostru faptul că un individ 
care este lovit fără încetare de o anumită sursă va ajunge, 
în cele din urmă, să creadă în mod hipnotic tot ce i se 
spune de către sursa loviturilor... „153 

Este totuşi dificil de demonstrat că iniţiatorii 
reeducării au acţionat conform manualului de 
psihopolitică, dar asemănările sunt izbitoare. Justin Ştefan 
Paven, un supravieţuitor de la Piteşti, face această 
legătură: „In temnita de la Piteşti, călăii. comunişti, 
profesori psihopoliticieni instruiți la Moscova, au pus în 
practică arma lor  ucigătoare: spălarea creierelor. 
Cobalistudenții români. „'%* 

In sec. XX apărea în SUA o nouă perspectivă asupra 
psihologiei, prin John Watson, părintele behaviorismului. 
Acesta reduce comportamentul uman la un ansamblu de 
răspunsuri datorate unor stimuli, afirmând că doar stimulii 
şi reacţia sunt obiectivi şi tot ce stă între ei trebuie 

eliminat. 

Behaviorismul înlocuia astfel psihologia bazată pe 
viaţa psihică interioară cu una care limita omul la 
mecanismul S-I cu scopul de a descoperi legile care să-i 
permită dirijarea comportamentului. Astfel, mintea era 
privită ca un sistem cu mai multe intrări şi ieşiri 
(comportamente) ce depind doar de intrări (stimuli), 
comportamentul fiind singurul care poate fi observat şi 
măsurat, cuantificat. În cele din urmă gândirea umană e 
redusă la un mecanism de arcuri nervoase care pun în 
mişcare laringele (ca organ al vorbirii) şi organele 
locomotorii, iar imaginile sunt de fapt tensiuni musculare 
ale ochiului. Acest om creat de behaviorism seamănă 
înspăimântător cu omul nou ieşit din şcoala ideologică a lui 
Beria. Este omul mutilat, sărăcit psihic, dezgolit de 
conştiinţă, sentimente şi voinţă. Astfel, behavioriştii, ca şi 
ideologii reeducării, susţin că omul este doar o maşinărie 
biologică fără suflet şi rațiune ce răspunde doar la Stimuli 
externi, în contradicţie flagrantă cu imaginea creştină 
asupra omului. Pe baza acestei filosofii, torţionarii au 
încercat să „recreeze” fiinţa umană în mod bestial, 
inuman, motiv pentru care reeducarea includea dezicerea 
reeducatului de familie, prieteni, Dumnezeu, valori morale, 
dezicere care l-ar fi ajutat să-şi recreeze identitatea 
dezumanizată, pentru ca apoi să devină el însuşi un 
„reeducator”. 

Aceste realităţi cumplite ale experimentului Piteşti îşi 
pot găsi o explicaţie psihosocială în ceea ce arăta S. 
Moscovici, când explică nivelul de conformare la care 
poate ajunge fiinţa umană şi anume că: „7 n toate aceste 
fenomene, tipul de relaţie la care se face apel este cel de 
influenţă. Se petrece aici ceva care scapă conştiinţei 
tuturor, astfel încât ne purtăm ca şi cum am fi „posedaţi” 
de aproapele nostru sau ca şi cum am putea să-l „posedăm 
„Şi să-l determinăm să facă ceea ce vrem noi, adică ceea 
ce el nu vrea. Această relaţie, a fost descoperită mai întâi 
sub forma  sugestiei individuale sau colective, apoi 

asimilată hipnozei, mai ales puterii hipnotizatorului asupra 
hipnotizatului (aici vedem sursa de influenţă şi receptorul 
influenţei-n. a) şi în fine, legată de comunicarea 
discursurilor, a atitudinilor, deci de propagandă. De-a 
lungul acestei metamorfoze, ea îşi păstrează neschimbat 
sensul de acţiune reciprocă primară, de îngrijorător 
control al omului asupra omului, în societatea noastră, 
unde abundă ideologiile, comunicările de masă şi 
schimburile de ordin simbolic, ea este mai penetrantă şi 
mai decisivă decât puterea despre care se vorbeşte atâta 
şi care nu este, în definitiv, decât suprafaţa verboasă a 
lucrurilor. A înţelege relaţiile de influenţă (care din 
perspectiva controlului social asupra indivizilor descriu 
ştergerea diferenţelor dintre ei, dezindividualizarea şi 
uniformizarea colectivăn.a.) înseamnă a-ți oferi privilegiul 
de a surprinde aspectele cele mai misterioase ale 
maşinăriei sociale, a căror psihologie suntem departe de a 
o fi elucidat „155 

Posibilitatea realizării experimentului Piteşti este 
confirmată de cercetările psihologiei sociale. Astfel, 
psihologul Ervin Stub ajunge la concluzia că răul comis de 
persoane obişnuite este norma şi nu excepţia. El scoate în 
evidenţă faptul că persoanele obişnuite, pentru a fi 
determinate să devină ucigaşi activi, trebuie să facă parte 
dintr-un sistem puternic de autoritate, cu justificări 
ideologice pentru crimele comise şi care fac uz de 
loialitate şi simţul datoriei.15% De asemenea, cercetătorii au 
descoperit că torţionarii se fac şi nu se nasc, ei se educă. 
Tortura implică o relaţie apropiată cu victima, astfel încât 
intensitatea torturii să fie aplicată în funcţie de individ, 
astfel încât să nu îl omoare dar să fie suficientă încât să 
obţină de la el informaţiile dorite. Pe de altă parte, s-a 
constatat că torţionarii s-au dovedit a fi indivizi comuni, 
fără antecedente clinice sau manifestări deviante 
anterioare. Nu în ultimul rând, transformarea din oameni 

normali în agenţi ai represiunii este dată de factori ca 
educarea lor în acest sens, tovărăşia de grup şi păstrarea 
secretului misiunii, sentimentul că sunt importanţi pentru 
ţară şi că prin torturarea deţinuţilor participă la eliminarea 
unor duşmani. Presiunea permanentă asupra lor pentru a 
obţine rezultate este de asemenea foarte importantă. 

Recunoaştem cu uşurinţă profilul lui Țurcanu în 
rezultatele acestor cercetări. 

Bibb Latane a dezvoltat o teorie a impactului social, 
prin care se arată că o influenţă socială, pentru a obţine un 
impact total trebuie să fie făcută de o sursă cât mai 
puternică, aflată cât mai aproape în timp şi spaţiu de 
ţintă.!%” Totodată, creşterea numărului surselor sporeşte 
influenţa asupra țintei. De aceea în experimentul Piteşti 
torţionarii stăteau în cameră permanent cu victimele, 
pentru ca influenţa să fie maximă. De asemenea, 
apropierea de victime era realizată prin cunoaşterea în 
amănunt a modului lor de gândire şi a valorilor care-i 
însufleţeau. Astfel, D. Andronescu relatează: „Avem în 
schimb dovezi sigure că serviciile secrete (atât NKVD cât 
şi serviciile de informaţii ale armatei) nu au încetat să se 
intereseze de Mişcarea Legionară nici Chiar în timpul 
războiului. Şi aceasta nu numai în cea de-a doua parte a 
lui, când era sigur că ruşii vor ajunge pe meleagurile 
noastre, ci şi în prima parte, când această posibilitate nu 
se întrevedea încă. Printre ofiţerii români căzuţi prizonieri 
la ruşi erau şi foarte mulţi foşti membri ai Mişcării 
Legionare (ofiţeri de rezervă, mai ales învăţători, profesori, 
avocaţi, doctori etc), aceştia relatează în scrierile lor 
memorialistice unii, sau în simple aducere aminte alţii că 
în lagărele în care erau internaţi veneau periodic comisii 
formate din ofițeri NKVD, şcoliți desigur, unii dintre ei 
Chiar foarte instruiți şi manieraţi, care îi anchetau în 
legătură cu trecutul lor legionar. Îi interesa absolut tot 
când şi în ce împrejurări au intrat în Mişcare, dacă au 
trecut sau nu prin Frăţiile de Cruce, cum se desfăşura o 

şedinţă de cuib şi ce probleme se dezbăteau într-o astfel 
de şedinţă, ce calităţi trebuia să întrunească un şef de 
cuib, ce personalităţi legionare au cunoscut şi care dintre 
aceştia i-au impresionat în mod deosebit, ce părere au 
despre viitorul acestei Mişcări... şi încă multe altele. 
Insistau în mod deosebit asupra Frăţiilor de Cruce şi 
asupra Sistemului de educaţie din cadrul acestora. Era 
evident că aceste discuţii aveau mai mult rol de 
documentare decât de anchetă. Acelaşi lucru îl relatează şi 
Eugen Cristescu, şeful fostului Serviciu Special de 
Informaţii al României, una din cele şase persoane 
arestate şi duse, după 23 august 1944, împreună cu 
Mareşalul Antonescu la Moscova, pentru anchetă. Acesta 
povesteşte (a se vedea printre altele, Gabriel Bălănescu, 
Din împărăţia mortii, Editura Dacia, Madrid, 1981) că un 
mare număr din şedinţele de anchetă la care a fost supus a 
fost consacrat Mişcării Legionare şi că atunci când era 
anchetat despre altceva (alte partide, diferite personalităţi 
politice, diplomaţi etc) la anchetă asistau doar două-trei 
sau cel mult patru persoane. Când însă era vorba de 
Mişcarea  Legionară, Ancheta avea loc într-un mare 
amfiteatru, în faţa unei asistenţe de până la o sută de 
persoane, care notau conştiincios tot ce spunea el, unii 
dintre aceştia punând chiar şi întrebări lămuritoare. La 
aceste şedinţe, participa întotdeauna şi un general, 
Vinogradov, care conducea ancheta. îl interesa, în mod 
deosebit, modul de organizare al Mişcării, sistemul de 
educaţie al membrilor ei, idealurile acestora, statutul lor 
social, precum şi ponderea cadrelor militare în rândurile 
ei. De asemenea, în mod deosebit, îi interesau Frăţiile de 
Cruce, despre care voiau să afle cât mai multe lucruri, cum 
ar fi: criteriile de recrutare a tinerilor in această 
organizaţie, activitatea lor şi mai ales educaţia care se 
/acea în aceste adevărate pepiniere de viitori legionari. „158 

Experimentul Piteşti este confirmat de (şi confirmă 
totodată) studiile lui Milgram asupra obedienţei, care 

constată că puterea autorităţii nu rezidă doar în 
capacitatea acesteia de a determina un grup să-i urmeze 
regulile, ci mai ales de măsura în care aceasta reuşește să 
redefinească realitatea percepută de anumiţi indivizi, 
conform unui program prestabilit. Regăsim aici eficienţa 
maximă a puterii executanţilor experimentului Piteşti, care 
au reuşit să „fabrice torţionari” din oameni onorabili. 
Milgram a demonstrat că orice individ se află sub influenţa 
puternică a unor forţe situaţionale care scapă înţelegerii 
sale şi anumite date îi controlează comportamentul, fără ca 
el să le sesizeze. Subestimarea puterii de influenţă a 
acestor forţe situaţionale îl fac pe om şi mai vulnerabil în 
faţa  obedienţei.  Privite din exteriorul contextului 
comportamental, aceste forţe situaţionale sunt dificil de 
estimat. 1° 

O aplicație contemporană la reeducarea de tip Piteşti 
şi care are un aspect sinistru, este că acest tip de 
reeducare continuă astăzi în țara noastră la scară mult mai 
mare şi se doreşte extinderea lui la scară globală prin 
mijlocirea reţelelor sociale. Astfel, demascarea externă şi 
internă sunt încurajate atât prin distrugerea intimităţii, a 
bunului simţ şi a ruşinii, realizată prin afişarea în public a 
aspectelor vieţii private, eliminarea caracterului sacru al 
intimităţii lăuntrice, postările acţiunilor şi gândurilor pe 
aceste rețele fiind supuse comentariilor publice şi 
cunoscute astfel de către „toţi cei interesaţi”, toate 
mecanismele interioare ale fiinţei care poate fi astfel uşor 
manipulată şi inoculată cu gânduri şi păreri care par a fi 
personale. Prezenţa permanentă pe aceste reţele este 
echivalentă cu vieţuirea împreună cu torţionarii în acelaşi 
spaţiu, cu diferenţa că de data aceasta spaţiul este virtual. 
Astfel, mulţi exponenţi ai noilor generaţii, neavând nişte 
scheme de sine puternice şi nişte ancore sufleteşti stabile, 
suferă o adevărată reeducare prin postările dirijate în 
acest scop în mediul online, pe care le fac accesibile 

conştiinţei, le interiorizează şi ajung să le modifice scara 
de valori, următorul pas fiind acela că ei înşiși devin 
promotori ai acestor acţiuni de reeducare online. 

Aceste aspecte, după cum deja au sesizat specialiştii, 
duc la alienarea individului, la înstrăinarea lui de sinele 
său şi de semeni, la dislocarea comunităţilor umane cum ar 
fi familia, satul, Biserica şi la învrăjbirea membrilor 
acestor comunităţi.150 

Ceea ce nu s-a reuşit prin tortură şi regim de 
detenţie se reuşeşte prin mijlocirea internetului, care 
provoacă o obedienţă incredibilă atunci când e vorba de 
demolarea valorilor creştine, de dărâmarea credinţei în 
Dumnezeu şi a dragostei de semeni. Violenţa şi ura cu care 
sunt asaltaţi, pe aceste reţele aşa-zis de „socializare”, cei 
care mai îndrăznesc să promoveze familia tradiţională sau 
credinţa în Dumnezeu, nu poate să nu ne reamintească de 
asaltul reeducatorilor din celule asupra colegilor şi foştilor 
camarazi de luptă, asalt care duce, încet dar sigur, la 
destrămarea societăţii româneşti. 

Are astfel loc o uluitoare demascare interioară 
benevolă, prin terfelirea valorilor creştine, a moştenirilor 
de veacuri ale poporului român, împroşcarea cu noroi a 
părinţilor şi bunicilor care au purtat crucea acestui neam, 
a tradiţiilor, a eroismului şi luptei înaintaşilor pentru 
demnitatea românilor. Demonizarea publică a celor care 
mai mărturisesc încă aceste valori (vezi sloganul „vrem 
spitale, nu catedrale”), dezbinarea sistematică la care sunt 
supuşi românii de către clasa politică şi de colcăiala 
intereselor străine din spatele ei, seamănă izbitor cu acest 
proces de demascare interioară, la care se raliază cu o 
inconştienţă dramatică tot mai mulţi din generaţia tânără 
şi nu numai, care devin astfel, fără să-şi dea seama, nişte 
reeducatori în locurile unde se află (vezi /Rezist), gata să 

se năpustească asupra semenilor lor consideraţi retrograzi 
sau mistici. 

II. 4 Deportații. 

Referitor la comunităţile de deportaţi sau de 
„dislocaţi”, cum prefera regimul comunist să-i numească, 
politica PRM era tot una de reeducare a „elementelor” 
deportate. Aceasta se făcea prin muncă, înfometare, 
supraveghere permanentă, propagandă, acţiuni la căminul 
cultural unde funcţiona şi o bibliotecă, lecturi obligatorii 
din „Scânteia”, „Steagul Roşu”, „România Liberă”, etc. 

Singura vină a celor „strămutaţi” (alt termen preferat 
de autorităţile comuniste) este că erau gospodari înstăriți 
ai satelor din Banat (celebrii chiaburi) sau că veneau din 
Bucovina aflată sub tăvălugul sovietic. Ei beneficiau de 
supravegherea permanentă a autorităţilor represive care 
le interziceau părăsirea satelor lagăr şi care le-au aplicat 
pe documentele de identitate ştampila DO-Domiciliu 
Obligatoriu. Vasile Calestru arată că: „Satelelagăr din 
Bărăgan deveniseră o modalitate de izolare socială, de 
distrugere economică a unei clase devenită indezirabilă de 
noua ideologie, de distrugere fizică şi psihică a opozanților 
politici. Prin lecţia de frică, reducând existenţa umană 
doar la funcțiile fiziologice, sistemul a încercat să distrugă 
personalitatea deportatului (in acelaşi fel pe care l-am 
arătat în cap. În a) "15! 

Presiunea psihică exercitată asupra deportaților a 
fost enormă, prin frica şi inimaginabilele traume fizice şi 
psihice, datorită cărora unii dintre ei s-au sinucis, alţii şi- 
au pierdut minţile, fie la plecare, fie în satul lagăr, ori la 
întoarcere. Nu mai punem la socoteală permanentizarea 
traumei la generaţia care a urmat (copiii deţinuţilor politici 
şi a deportaților) care poate face obiectul unui studiu 
separat. 

Grupurile sociale de referinţă în mediul deportării 
erau Deportații, Băştinașii (locuitorii satelor învecinate) şi 

Autorităţile represive. Aici apăreau adesea conflicte 
intergrupuri, stereotipuri sociale, prejudecăți şi 
discriminări întreținute de propaganda comunistă. 

Mediul de detenție al deportaților este unul aparte în 
sistemul concentraţionar românesc. El determină un tip 
aparte de relaţii, deoarece „Grupurile nu pot fi disociate 
de mediul în care trăiesc, pentru că ele interacționează. 
Contextul are importanţă în viaţa grupului."15 Este unul 
fără garduri şi sârmă, îngrădirea fiind realizată în primul 
rând de statutul de izolare al acestor oprimaţi ai regimului. 
Vasile Calestru, martor ocular la vârsta copilăriei al acestui 
experiment social odios, relatează cu ochii istoricului de 
mai târziu: „Deportarea din Bărăgan este un experiment 
unic, având coordonate specifice, aşa cum niciun om nu 
este identic cu un altul, cum niciun lagăr nu este la fel cu 
celălalt, indiferent de sistemul totalitar care l-a înfiinţat, 
fascist sau comunist (...) Bărăganul în sine, simbol al 
prosperității prin grânele sale, dar şi prin aportul uman, a 
devenit pentru deportaţi simbolul durerii nemărginite şi 
nemeritate. „153 

Revenind la mediul acestui Gulag asemănător cu 
Siberia, acelaşi autor remarcă: „Printre genele copilăriei, 
revăd imensa câmpie a Bărăganului, sinistră în orice 
anotimp. Vara aducea călduri insuportabile (în 1951 când 
au fost aduşi deportații, s-a înregistrat cea mai ridicată 
temperatură din România 44, 5 grade Celsâus!) cu vânturi 
puternice şi o mare de praf sufocant. larna acoperea 
pământuri nesfârşite cu nămeţi de zăpadă, aducând ger 
arzător şi viscole răscolitoare, neavând măcar un copac sã- 
i stea stavilă (...) Crivăţul bătea permanent, iar troienele 
de zăpadă acopereau uneori şi casele. În iarna cumplită a 
anilor 1953/1954, oamenii n-au putut ieşi din casă timp de 
o săptămână. Stăteau în pat acoperiţi cu plăpumisau dune; 
pâinea îingheţase; apa din găleată trebuia topită; mămăliga 
şi marmelada ne hrăneau în fiecare zi. Oamenii săpau 

tunele prin munţii de zăpadă sau ieşeau pe acoperiş. Cum 
am trecut prin iarna aceea încă nu ştiu. Toată lumea ştia 
acum ce însemna cuvântul Siberia (...) Chiar şi la plecare 
din sat, printre deportați s-a răspândit zvonul că vor fi duşi 
în Siberia. E posibil să fi fost răspândit chiar de Securitate, 
în ideea că deportații odată ajunşi în Bărăgan, se vor 
bucura că au rămas în ţară şi vor fi mai puţin revoltați şi, 
poate, mai cooperanţi. Ca şi cum durerea de a fi aruncat 
afară din propria casă şi revolta că ţi s-a luat viaţa dinainte 
şi trebuie să o iei de la capăt ar putea avea grade de 
comparație... „164. 

Anita Nandriş-Cudia descrie, parcă cu farmecul de 
povestitor al lui Creangă, mediul deportării din Siberia, 
printr-o asemănare cu o lume invocată de descântecele 
babelor, lume unde erau trimise relele din bolnavi, unde nu 
umbla picior de om: „Când îl spăla cu apa ceia descântată 
(pe omul bolnav-n. a) mai spuma multe din gură, dar eu 
numai atâta ţin minte cum da baba cu mâna îndărăpt spre 
bolnav şi tot spuma din gură că să iasă răul din bolnav, să 
miargă în locuri pustii, în locuri depărtate, în locuri unde 
cucoşii nu cântă şi oamenii nu îmblă. Atunci mă gândiam 
oare unde sunt locuri unde oamenii nu îmblă şi cucoşii nu 
cântă, dar acuma când ni-au adus pe noi, am văzut că ni- 
au adus pe locuri care încă nu au fost călcate de fiinţă 
ominiască. Cât te uitai cu ochii nu vidiai nimic decât 
pustiitate, tundra cu nişte ciritei şi mlăşnâţă. „155 

Familiile deportaților din anul 1951 au fost lăsate în 
câmp, „aici, sub cerul liber, în arşița nemiloasă a soarelui, 
fără adăpost, fără apă de băut şi fără hrană, cu copiii 
bolnavi de insolaţie, se va ivi o nouă aşezare omenească 
Lăţeşti (...) Erau condiţiile ideale pe care le-au găsit 
autorităţile comuniste pentru a asigura izolarea deplină a 
deportaților (...) În atmosfera de revoltă, apatie ori 
deznădejde, deportații şi-au dat seama că îi aşteaptă o 

luptă crâncenă pentru supravieţuire. Erau fără acoperiş, 
fără hrană, fără apă, fără siguranţa zilei de mâine. În 
prima noapte au dormit îmbrăcaţi, sub cerul liber, apoi au 
improvizat adăposturi din putinul adus de acasă, ori din ce 
s-a găsit, pentru a se feri de arşiţa soarelui, dar şi de ploile 
care au căzut în vara aceea. „!%%în afară de Lăţeşti, au luat 
fiinţă şi alte sate-lagăr-Dâlga, Valea Viilor, Răchitoasa, 
Viişoara, Dropia, Fundata, în judeţul Ialomiţa, nu departe 
de Feteşti. 

Spre deosebire de aceste spaţii largi ale câmpiei, 
mediul carceral al temniţelor oferea un peisaj cu totul 
diferit: „Era ciudată această nouă celulă. Cu un tavan 
foarte jos. Patul de-abia încăpea. Zgomotele ajungeau 
înăbuşite. Doar de câteva ori pe zi, huruitul puternic al 
unui aparat de aerisire, aşezat chiar lângă celulă, în fundul 
culoarului. „15 

Incertitudinea şi anxietatea erau puternic întreţinute 
de autorităţi, pentru creşterea conformării, iar deţinuţii 
trebuiau izolaţi de contactul cu băştinașii din aşezările 
vecine şi întreţinută o atmosferă de suspiciune faţă de 
deportaţi şi de stereotipuri sociale. Stereotipul este un 
concept definit de Walter Lippmann în 1922 ca element de 
cogniţie socială, construit mental, care ajută la 
interpretarea realităţii sociale!6. Astfel, deportații erau 
prezentaţi  băştinașilor ca elemente periculoase, 
duşmănoase, cu care nu era bine să aibă de-a face. Aici 
funcţiona teoria identităţii sociale, care diferenţiază 
îngroup-ul de out-group, sau „noi” de „ei”, apărând 
stereotipul, dar şi o eroare în favoarea ingroup-ului. Un 
exemplu în acest sens este ilustrat de V. Calestru care 
arată că „urmare a propagandei autorităţilor, în primele 
zile ale deportării, dislocaţii din Valea Viilor, de lângă 
Feteşti-Gară erau consideraţi persoane foarte periculoase 
şi nu puteau să ia apă din fântânile din satul Buliga, 

deoarece locuitorii le puseseră sub lacăte. Ulterior relațiile 
dintre băştinași şi noii veniţi se vor normaliza. Conducerea 
GAS Feteşti a ordonat să se pună sârmă ghimpată înainte 
de debarcarea deportaților, pentru ca să nu vină toată ziua 
ăştia după apă „!5De asemenea, prof. univ. dr. Radu 
Păiuşan arată: „Celor deportaţi nu li s-a permis să ia 
legătura cu localnicii din satele apropiate, iar autorităţile 
au informat sătenii din Bărăgan că nou sosiții sunt coreeni, 
veniţi la muncă voluntară pentru lucrul la câmp, dar, în 
scurt timp, cei care locuiau în apropierea satelor de 
dislocati şi-au dat seama că şi aceştia erau români. Ei au 
trebuit să-şi întemeieze sate noi, pentru care au primit 
planurile localităţilor, străzile fiind trasate în plin câmp, 
iar parcelele delimitate prin ţăruşi. „170 

Chiar şi după eliberare, foştii deţinuţi erau priviţi cu 
suspiciune, deoarece stereotipurile sunt foarte rezistente 
la schimbare datorită erorii fundamentale de atribuire, 
prin care atribuim comportamentele exclusiv oamenilor şi 
dispoziţiilor acestora, fără să ţinem cont de impactul 
contextului în care s-au aflat aceştia. 

Spre deosebire de mediul temniţelor comuniste, aici 
deportații aveau avantajul că erau împreună cu familiile şi 
între ei era un mai mare spirit de coeziune. Coeziunea era 
favorizată de factorii interni şi externi prezentaţi la 
începutul capitolului.  Similaritatea membrilor oferea 
coeziune grupului, deoarece toţi erau în aceeaşi situaţie 
disperată şi victime ale aceleiaşi represiuni, iar sistemul de 
recompensă era orientat spre grup. Munca şi sacrificiul 
fiecăruia se răsfrângea într-o ameliorare a condiţiilor 
subumane existente, iar amenințările şi provocările erau 
aceleaşi pentru toţi, însemnând dispariţia fizică sau 
supraviețuirea. 

In aceste condiții, era puternic stimulat 
comportamentul prosocial, aşa cum remarcă V. Calestru: 

anii deportării în Lăţeşti, cel mai uimitor lucru mi s-a părut 
solidaritatea deportaților care s-a manifestat chiar din 
momentul transportului şi de la începutul instalării în sat. 
Am văzut mulţi deportaţi bătrâni şi bolnavi, unii aveau 
copii pe care nu-i puteau hrăni, alţii nu puteau lucra, mai 
ales iarna, şi nu aveau nici mâncare, nici îmbrăcăminte. 
Nu puţini basarabeni şi bucovineni s-au implicat în 
ajutorarea acestor nefericiţi, mai ales după ce, în ultimii 
ani cu D.O. reuşiseră să-şi facă o gospodărie, hotărâți să 
învingă sistemul prin supravieţuire. „Comportamentul 
prosocial este definit în psihosociologie ca fiind ajutorarea, 
sprijinirea celorlalte persoane, fără aşteptarea vreunei 
recompense pentru aceasta. În opinia lui Septimiu 
Chelcea, comportamentul prosocial este „acel 
comportament intenţionat, realizat în afara obligațiilor 
profesionale şi orientat pentru susținerea, promovarea şi 
conservarea valorilor sociale”. El poate căpăta diferite 
aspecte, de la ajutorarea semenilor până la jertfa pentru 
independenţa patriei. 

Comportamentul prosocial este o formă particulară 
de aplicare a teoriei acţiunii sociale. Această lege spune că 
actorii sociali au întotdeauna un scop în acţiunile lor. 
Scopul comportamentului prosocial în acest caz este 
comportamentul însuşi, bucuria sau plăcerea de a realiza 
această acţiune.!”3 

Comportamentul prosocial este un comportament 
care se învaţă şi în care socializarea are un rol important 
în educarea omului, în direcţia apărării şi susţinerii 
valorilor sociale şi în menţinerea coeziunii grupului. 
Despre acest aspect în comunităţile de deportaţi din 
Bărăgan, citim: „În anii deportării în Lăţeşti, cel mai 
uimitor lucru mi s-a părut solidaritatea deportaților care s- 
a manifestat chiar din momentul transportului şi de la 

începutul instalării în sat. Am văzut mulţi deportaţi bătrâni 
şi bolnavi, unii aveau copii pe care nu-i puteau hrăni, alţii 
nu puteau lucra, mai ales iarna şi nu aveau nici mâncare, 
nici îmbrăcăminte. Nu puţini basarabeni şi bucovineni s-au 
implicat în ajutorarea acestor nefericiti, mai ales după ce, 
în ultimii ani cu D.O. (domiciliu obligatoriu) reuşiseră să-şi 
facă o gospodărie, hotărâți să învingă sistemul prin 
supravieţuire. „Dar aceste comportamente se regăseau 
adesea în spaţiul concentraţionar. Cel mai sugestiv 
exemplu este următoarea scenă din lucrarea Sfântul 
închisorilor: „Într-una din zile, la un control, un temnicer 
zelos a confiscat puiul de pernă pe care se rezema Valeriu. 
Un alt milițian, mai omenos, a ridicat perna dintre 
obiectele confiscate şi i-a aruncat-o discret înapoi. După 
terminarea percheziţiei, Valeriu a socotit că e bine să 
dăruiască această perniță lui Traian care era anchilozat şi 
avea escare. Traian nu a vrut s-o primească şi a dăruit-o 
lui Gheorghe. Acesta a dat-o la un altul, până ce perna s-a 
înapoiat la Valeriu, dăruită de cineva care nu ştia de unde 
pornise şi nici cum ajunsese acolo. In această situaţie el a 
primitca pe un semn că i-a tot dăruită de Dumnezeu. „15 

Şi între deportaţi apărea fenomenul evadării, ca 
formă de rezistenţă şi de conservare a sinelui, fie evadare 
fizică, prin părăsirea D.O. şi deplasarea în localităţile 
vecine pentru a lucra la particulari unde erau plătiţi mai 
bine, fie evadarea interioară în credinţa în Dumnezeu sau 
în speranţa întoarcerii pe meleagurile natale. 

Jurnalul Elenei Spijavca, deportată la însurăţeii Noi, 
arată că sărbătorile religioase şi mersul la biserică erau 
dorinţe constante, adeseori timpul fiind măsurat între 
sărbătorile religioase. De exemplu, la 25 decembrie 1951 
ne spune că au serbat Crăciunul „fără biserică, am cântat 
şi am citit. „15 

Lipsa mersului la biserică e consemnată ca un 
eveniment trist, de Rusalii de exemplu, autoarea arată că 
lucrează ca într-o zi obişnuită!””, aşa cum va face de ziua 
Sf. Cruci (14 septembrie) sau la Sf. Nicolae. La Sf. 
Arhangheli Mihail şi Gavril (8 noiembrie 1952) scria: „nici 
n-am Sărbătorit, nici n-am lucrat... e foarte trist" Cu 
toate acestea, citeşte noaptea târziu din Noul 
Testament.!”9 

În mod similar relatează Virgil Maxim în capitolul 
Crăciunul 1942: „În ziua Crăciunului am ieşit din 
carantină. Dimineaţa ne-am rugat, cântând împreună 
Troparul Naşterii: „Naşterea ta, Hristoase, Dumnezeul 
nostru...” şi Condacul: „Astăzi Fecioara pe Cel mai presus 
de ființă naşte... „180 

Uneori deportații reuşeau să ridice o bisericuţă în 
satul pe care îl întemeiaseră. Părintele Dimitrie Bejan, 
deţinut în mai multe temnițe comuniste şi adus după 
„eliberare” cu domiciliu obligatoriu într-un astfel de sat, 
povesteşte cu o sensibilitate şi un talent literar de 
excepţie, dar şi cu o compasiune de adevărat biruitor: 
„Satul blestemat. Satul care a fost întemeiat de bănăţenii 
dislocati de pe granița iugoslavă. Acest lucru s-a petrecut 
în vara anului 1951. Oamenii de acolo au fost ridicaţi 
noaptea, suiți în trenuri şi, cu pază puternică, aduşi pe 
Bărăgan. Stăpânul a numărat pentru fiecare familie câte 
1.000 m?, apoi a bătut un ţăruş în pământ, cu un număr de 
ordine, şi a poruncit tare: „Faceţi-vă case” şi oamenii, 
condamnați la depărtare, au frământat lutul şi-au ridicat 
case după porunca primită, o cameră şi-un antreu. Şi 
pentru că trebuiau să mănânce, au muncit la fermă. Au 
curs destule lacrimi şi s-au auzit destule blesteme. Viaţa a 
curs săracă şi cu nenumărate lipsuri. Dar omul care 

acceptă biciul se încovoale. Şi, cu spinările aduse către 
pământ, înspăimântați de ameninţări mai grele, bănăţenii 
au dus viaţă de cârtiţă. Cu gândul întors la frumoasele lor 
gospodării şi mănoasele lor ogoare, lăsate în Banat, 
stropeau cu lacrimi pământul negrului Bărăgan. Şi gândul 
amar s-a limpezit într-o zi, şi-au ancorat viaţa la picioarele 
lui Hristos. In două zile, când li s-a dat voie, au ridicat 
bisericuţa Sfintei Cruci. Şi apoi viaţa a luat o înfăţişare mai 
omenească. Duminicile şi sărbătorile, curat îmbrăcaţi se 
adunau pe la cunoştinţe, pe sate, pe rudenii, şi petreceau 
cuminţi.” 131 

Satele lagăr au fost folosite ca D.O. (domiciliu 
obligatoriu) pentru deținuți politici eliberați, dar 
consideraţi încă nesiguri şi  nereeducaţi, apoi în 
majoritatea lor au fost dărâmate de autoritățile comuniste 
după 1968 odată cu desfiinţarea Domiciliului Obligatoriu şi 
după legea de organizare administrativă a teritoriului, 
pentru a se şterge urmele represiunii. Scriitorul Nicolae 
Balotă relata: „Regimul acesta a căutat să şteargă urmele 
trecutului şi, pe măsură ce se acumulau noi răni, ştergea 
urmele crimelor. Aşadar, satul ultimilor mei doi ani de 
detenție nu mai exista. „!%Pe aici au mai trecut Maria 
Antonescu, văduva Mareşalului, scriitorul Paul Goma, 
scriitorul Adrian Marino şi avocatul Constantin Ticu 
Dumitrescu. Vasile Calestru povesteşte: „Sentimente de 
adâncă nostalgie şi durere pentru acea parte a vieţii 
risipită din ordin politic injust m-au cuprins atunci când 
am revenit, în mai multe rânduri, în Lăţeştiul meu. (...) 
Totul era dezolant. Eram dezorientat şi adânc decepționat 
de tot ceea ce vedeam, eram într-un alt univers şi pe o 
planetă, aceea în care omul nu conta şi nu exista. Nu mai 
rămăseseră din cimitirul de altă dată, pe care-l aveam 
proaspăt în amintire, decât câteva cruci de fier ruginite, 
de-a lungul canalului de irigații, în rest, nu se putea vedea 
decât imensa câmpie cu lanuri de grâu şi floarea soarelui. 

Urmele unui trecut sumbru dispăruseră, satul copilăriei 
mele nu mai exista, şi cum omul se întoarce la maturitate 
spre rădăcinile vieţii, eu nu mai aveam unde să revin! 
Ceva s-a rupt în mine, pentru a doua oară, după Noaptea 
Rusaliilor! „183 

Lumea deportărilor, cu toate particularităţile ei, 
poate constitui subiectul unei lucrări separate, cu 
grupurile existente (deportaţi, băştinași, autorităţi, şcoli, 
profesori etc) iar studiul acestor comunităţi poate fi extrem 
de util în zilele de azi, când a crescut fenomenul 
migraţionist, când au loc adevărate dislocări şi strămutări 
de populaţii, între care există multe diferenţe culturale, ce 
cu greu pot fi depăşite. 

În opinia multor autori de memorialistică a detenţiei, 
rădăcina cea mai adâncă a ororilor înregistrate în 
fenomenul  concentraţionar românesc este  ateismul 
promovat de Marx, Lenin şi Stalin, ateism care a luat 
forme paroxistice. Frica de Dumnezeu a fost înlocuită de 
Lenin cu frica de poliţia politică. El a afirmat că orice idee 
religioasă, despre Dumnezeu drag creştinilor, orice 
cochetare cu Dumnezeu este de o mizerie inexprimabilă, 
este cea mai periculoasă mizerie, boala cea mai grea. 

Ateismul dezbracă fiinţa umană de tot ceea ce are 
mai frumos şi mai nobil prin înzestrarea ei cu chipul şi 
asemănarea Creatorului. „7elul ateilor era să distrugă 
sămânţa divină, de aceea componenta cea mai acerbă în 
experimentul Piteşti a fost dezrădăcinarea credinţei în 
Dumnezeu din inima deţinuţilor, iar torționarii spuneau: 
„De oțel armat să fiţi, şi tot vă muiem” ™ 5 

Eliminarea lui Dumnezeu, smulgerea Lui brutală din 
societate şi din conştiinţa oamenilor, produc exemplare 
hidoase de genul Nikolski sau Ţurcanu, care la rândul lor 
distrug  umanul, credinţa, spiritul de  frăţietate şi 
camaraderie. Însăşi lucrarea de reeducare este, în opinia 
lui Răzvan Codrescu, opinie exprimată în Prefaţa la ediţia 
a doua a cărţii lui Demostene Andronescu-Reeducarea de 

la Aiud, „o răsturnare diabolică a idealului creştin de 
metanoia (gr „Schimbarea minții”). Creştinul credincios, 
prin osârdie liberă şi cu ajutorul harului dumnezeiesc, 
aspiră să se dezbrace de omul cel vechi, rob al păcatului şi 
al mortii (căci „plata păcatului este moartea”-Rom. 6.23), 
şi să se îmbrace în „omul cel nou”, întrupat în Cel fără de 
păcat şi de moarte, în Hristos, „Noul Adam”, în care 
suntem chemaţi să fim una, trecând viaţa prin înviere, 
pentru ca „precum a împărăţii păcatul prin moarte, aşa şi 
harul să împărăţească prin dreptate, spre viața veşnică, 
întru Hristos, Domnul nostru” (Rom. 

106 Andreea Bianca Popescu-Osândiţii din mlaştina 
disperării, în Ilie Popa (ed), Experimentul Piteşti- 
Reeducarea prin tortură, p.141 5.21). Pe dos, comunismul 
ateu şi materialist propune şi el un „om nou”, dar unul fără 
memorie şi transcendenţă, rupt de tradiție şi de 
Dumnezeu, depersonalizat şi masificat, înnoit nu prin 
exercițiul libertăţii, ci prin teroare fizică şi psihică, 
exercitată de statul dictatorial, uzurpator al absolutului 
divin în ordinea pământească. Dacă „omul nou” al 
creştinismului se împlineşte la intersecţia umanului cu 
divinul, „omul nou „al comunismului se împlineşte la 
intersecţia bestialului cu demonicul (...) În orice caz, dacă 
metanoia este „proiect” al dragostei divine, reeducarea ne 
apare ca „proiect” al urii satanice... 

Unul din blestemele care însoțeau neascultarea de 
Dumnezeu şi care a fost transmis de Dumnezeu prin Moise 
era acesta: „În strâmtorarea şi necazul în care te va aduce 
vrăjmaşul tău, vei mânca rodul trupului tău, carnea fiilor şi 
fiicelor tale, pe care ti-i va da Domnul Dumnezeul tău. 
Omul cel mai gingaş și cel mai milos dintre voi se va uita 
rău la fratele său, la nevasta care se odihneşte la sânul 
său, la copiii pe care i-a cruțat: nu va da nici unuia dintre 
ei carnea copiilor lui cu care se hrăneşte, fiindcă nu-i va 
mai rămânea nimic în mijlocul strâmtorării şi necazului în 
care te va aduce vrăjmaşul tău în toate cetăţile tale. 
Femeia cea mai gQingaşă şi cea mai miloasă dintre voi, care, 


1 


de gingaşă şi miloasă ce era, nu ştia cum să calce mai uşor 
cu piciorul pe pământ, va privi fără milă pe bărbatul care 
se odihneşte la sânul ei, pe fiul şi pe fiica ei: nu le va da 
nimic din pielita noului născut, pieliță ieşită dintre 
picioarele ei şi din copiii pe care-i va naşte, căci ducând 
lipsă de toate îi va mânca în ascuns, din pricina necazului 
şi strâmtorării în care te va aduce vrăjmaşul tău în cetățile 
tale. Dacă nu vei păzi şi nu vei implini toate cuvintele legii 
acesteia, scrise în cartea aceasta, dacă nu te vei teme de 
acest Nume  slăvit şi înfricoşat, adică de Domnul, 
Dumnezeul tău”. (Deuteronom, 28.53 - 58) 18 

Aceste lucruri s-au împlinit sute de ani mai târziu, pe 
vremea împăratului lui Israel, loram, un împărat stricat şi 
rău, când evreii au fost împresuraţi de sirieni. Cartea 
biblică 2 Regi, relatează la cap. 6.26 - 29 că în timpul 
asediului sirian au venit la împărat două femei şi una i-a 
zis „Femeia aceea mi-a zis: dă-mipefiul tău să-l mâncăm 
astăzi şi mâine vom mânca pe fiul meu. „Noi am fiert pe 
fiul meu şi l-am mâncat. Şi în ziua următoare l-am zis: „Dă- 
mi pe fiul tău să-l mâncăm. Dar ea a ascuns pe fiul ei''% 

În faţa acestor realităţi, tratamentul animalic la care 
erau supuşi deţinuţii nu mai este de neînțeles, deşi era 
îmbibat de o ură şi o sălbăticie care nu se întâlnesc nici la 
cele mai feroce animale de pradă. Dacă părăsirea lui 
Dumnezeu şi înlocuirea Lui cu materia şi creaţia au dus în 
poporul evreu la tragedii ca aceea menţionată mai sus, nu 
este de mirare că ideologiile ateiste au dat naştere 
sistemelor totalitare şi unor exponenţi aflaţi în zona 
subumană, la limita patologicului. Aceste ideologii fac ca 
indivizii să se transforme în „mase populare”. Aceste mase 
au strivit individul şi individualul creator de valori, 
anihilând fiinţa umană. Dar, deşi unele idei care au stat la 
baza reeducării îşi au originea în filosofia şi psihologia 
behavioristă, ele nu s-au putut aplica decât în cadrul unor 

sisteme totalitare. Acestea au promovat indivizi terorizaţi 
şi mutilaţi de ideologie, ceea ce dovedeşte că sistemul 
totalitar a creat omul-monstru, şi nu conducătorii răi au 
compromis un sistem care ar fi putut să fie bun. 

Prin urmare, aşa cum arată Alin Gavreliuc în lucrarea 
Psihologia socială şi dinamica personalităţii, „exigenţele 
morale sunt funcţionale pentru cei mai mulţi dintre 
oameni, atâta vreme cât putem percepe umanul în celălalt. 
Iar când semenul din faţa noastră este transformat într-o 
ficţiune ontologicătendinţă deseori cultivată de delirurile 
ideologice, care imaginează un portret stereotip denaturat 
al celuilalt, metamorfozat într-un adevărat bestiar hrănit 
cu ură -, atunci nu mai rămâne, cel mai adesea, decât 
ultimul pas la îndemână: strivirea sa. Care este însă cât se 
poate de reală. „208186 

Cap. III REPREZENTĂRILE SOCIALE. MEMORIA 
SOCIALĂ 

Reprezentarea socială este bogat tratată în literatura 
de specialitate şi are o importanţă mult mai mare decât i 
se poate acorda în cele câteva rânduri ale capitolului de 
faţă. Ea însăşi este numită „obiect de studiu, obiect dotat 
cu o realitate proprie neimprumutată de la alte ştiinţe, 
capabilă deci să se constituie într-un punct solid pe care să 
se sprijine dezvoltarea psihologiei sociale.” Ea poate 
constitui subiectul unei cercetări separate legată de 
spaţiul concentraţionar, de aceea, în prezenta lucrare vom 
încerca să prezentăm câteva din multiplele definiri ale 
reprezentărilor sociale şi modul cum suferinţele victimelor 
regimului concentraţionar au intrat sau nu în mentalul 
colectiv, modul cum lupta deţinuţilor politici pentru 
apărarea unor idealuri şi a demnităţii umane se mai poate 
regăsi sau nu în reprezentările sociale contemporane şi 
modul cum memoria socială legată de Gulagul românesc şi 
de lupta anticomunistă mai este o parte a identităţii 

noastre naţionale. 

În limbaj comun, reprezentările sociale sunt un set de 
credinţe şi valori intrate în mentalul colectiv de-a lungul 
timpului, însuşite afectiv de acea comunitate. Valorile 
însuşite prin reprezentările sociale sunt concretizate în 
evenimente, persoane, credinţe, mituri, care conferă o 
identitate proprie acelei comunităţi. Aceste reprezentări se 
ancorează în viaţa şi mentalul colectiv şi sunt constituite 
de noduri, adică valori puternice însuşite de toţi membrii 
comunităţii (ex. patriotism, credinţa în Dumnezeu, tradiţii 
comune, etc.) şi care conferă acesteia o coeziune 
deosebită. 

Reprezentările sociale sunt centrul de interes al 
psihologiei sociale nu de multă vreme, din 1961, când S. 
Moscovici a actualizat conceptul de reprezentare colectivă 
al lui Durkheim, elaborat în 1896. Potrivit acestuia din 
urmă, reprezentările sociale erau asociate cu mentalul 
colectiv, care cumula imagini mentale proprii realităţii 
sociale ce garantau consensul grupului şi identitatea 
comunitară.!%% Aceste reprezentări sunt concepute ca o 
sumă de stări sufleteşti şi credinţe, care dau viaţă unor 
tradiţii, rituri şi instituţii cu ajutorul cărora grupurile 
sociale îşi ordonează realitatea  psihosocială şi îşi 
descifrează această realitate printr-un cod propriu 
modelului cultural asumat. 

Alin Gavreliuc arată că acest model depăşește 
limitele behavioriste statice, construite pe binomul stimul- 
răspuns (S-R) prin integrarea subiectului (O) în acest 
binom, ca mediator între stimul şi răspuns, paradigma 
devenind S-O-R, iar Moscovici merge mai departe şi arată 
că subiectul, cu structurile mentale şi reprezentările sale 
nu doar reflectă, ci are şi rol creator, influențând atât 
stimulul cât şi răspunsul prin construcţii individuale şi 
colective, într-o nouă paradigmă (0-S-O-R) subiect-stimul- 
subiect-răspuns. Cu alte cuvinte, individul nu doar 
reacţionează la stimulii sociali, ci el însuşi este generator 

de Stimuli, adică participă activ şi influenţează acest 
mecanism psihosocial. 

Pentru Moscovici „reprezentarea socială este un 
sistem de valori, de noţiuni şi de practici relative la 
obiecte, aspecte sau dimensiuni ale mediului social (...), un 
instrument de orientare a percepției situaţiei” (Moscovici, 
1961) 1%, iar Adrian Neculau le numeşte „producții 
simbolice care reglează comportamentul social, inventează 
norme, creează ideologii, coduri de lectură şi strategii 
comportamentale. „1% 

Reprezentările sociale sunt o componentă intrinsecă 
a universului individual al fiecăruia şi există sub formă de 
idei, concepte, sentimente colective sau emoţii fixate 
social. Ele pendulează între cognitiv şi afectiv, între 
rigoare şi aproximaţie, sunt când de partea ştiinţificului, 
când de cea a imaginarului, se suprapun peste conştiinţa 
individuală, fiind diferite de aceasta, deoarece indivizii le 
produc în interacțiuni umane, în grupuri sociale.!*! Ele 
sunt astfel mobile în viaţa comunităţilor, schimbătoare, se 
combină sau se resping, se modifică în timp, unele apar şi 
altele dispar, având rolul de a ghida acţiunile prin 
orientarea relaţiilor sociale (Abric) 1%? 1*%sau fiind, potrivit 
lui Doise, „principii generatoare de luări de poziţie”, având 
un rol însemnat în menţinerea raporturilor sociale.275 
Reprezentările nu sunt cuantificabile cum sunt atitudinile 
şi nici măsurabile ca opiniile. 

Rememorarea universului Gulagului şi a rezistenţei la 
tăvălugul comunist al deţinuţilor politici, ne introduc astfel 
într-o lume a practicilor culturale şi a credințelor 
religioase care trebuiau apărate, şi apelează la reguli sau 

norme sau chiar mituri ale unei populaţii care îşi întemeia 
pe ele relaţiile interpersonale. Ori, tocmai din această 
lumeâşi trag sevele reprezentările sociale, din imaginatul 
cotidian, prin sesizarea aspectelor vieţii de zi cu zi care 
reprezintă de fapt o viziune asupra lumii. Această 
rememorare se face cu ajutorul istoriei orale care ne dă 
cheia interpretării mecanismelor de funcţionare a 
memoriei de grup. 

Psihosociologii arată (aşa cum precizam în capitolul 
anterior) că memoria şi identitatea sunt construcţii sociale 
şi stipulează că nu există contradicţie între memoria 
individuală şi cea colectivă, între identitatea personală şi 
cea colectivă, care de fapt se întrepătrund într-o adevărată 
reţea cu noduri foarte solicitate. De exemplu, identitatea 
etnică sau religioasă este doar o formă particulară de 
identitate socială, de apartenenţă la un grup care se 
autodefineşte prin raportare la alt grup, ingroup-ul fiind 
grupul de apartenenţă, iar  out-group-ul fiind 
reprezentantul lui  „celălalt”!%. În acest context, 
identitatea şi memoria sunt două concepte strâns legate, 
iar uitarea este o vinovăţie şi echivalează cu pierderea 
identităţii. 

Lupta cu uitarea proprie, cu uitarea şi indiferența 
celor din jur este superb descrisă de Lena Constante: „Să 
povesteşti zi de zi, oră de oră, viaţa de închisoare, e cu 
neputinţă. Poate chiar plicticos pentru cititor. Zece pagini 
pentru douăzeci de zile de tortură este şi aşa prea mult. 
Doisprezece ani mai târziu eram liberă. Vedeam tot felul 
de oameni. Oamenii aceia ştiau că tocmai ieşeam din 
închisoare. Nici măcar unul nu a avut răbdareasau 
curajulsă mă asculte mai îndelung. Aveau cu toții aceeaşi 
„apărare” pentru a mă întrerupe. Mila lor! Mila lor 
ipocrită. Pentru a-mi astupa gura pretindeau, pe rând, că 
aceste amintiri mi-ar fi dăunătoare. „Trebuie să uiţi „era 
una din frazele lor tip. Nimeni nu voia să se încarce nici 
măcar cu una din amintirile mele. Ea ar fi putut să 

dăuneze importantului mecanism al bunei lor digestii. A 
doua frază era de un egoism fățiș. „Voi, de o parte a 
gratiilor, noi, de cealaltă, eram atunci cu toţii la 
închisoare. „Nu aveai ce răspunde. La asemenea cuvinte, 
răspunsul amuţeşte. „1% 

Foarte sugestive pentru abordarea prezentată sunt 
mărturiile deportaților în Bărăgan, un grup distinct, a 
cărui istorie orală este autoritatea care ordonează şi 
defineşte realitatea. În mărturiile lor se poate observa cum 
se realizează trecerea de la memoria individuală la 
memoria colectivă. Bănăţenii deportaţi au subliniat rolul 
acelui eveniment limită, care apare în toate mărturiile- 
Rusalii 51 şi, aşa cum arată Smaranda Vultur în cercetarea 
sa despre aceste comunităţi, rememorarea vieţii şi a 
tragediei trăite în Bărăgan devenea recuperatoarea 
identităţii acestor grupuri umane pe care regimul comunist 
căuta să le anihileze, iar povestirea îi transforma în eroi 
care au reuşit să se ridice deasupra nedreptăţilor şi 
încercărilor vieţii. Cei care odinioară au fost fruntea 
satului, au putut să recreeze o lume din nimic în ţinutul 
neprimitor al Bărăganului, sprijinindu-se pe memorie ca pe 
un reazem pentru recuperarea identităţii regăsită măcar în 
copiii care „s-au realizat” dacă „nouă ne-au luat totul”. 

Uitarea şi nepăsarea celor din jur, autorităţi şi 
societate, sunt învinse prin amintiri, care remodelează 
prezentul în lumina trecutului,!% iar povestea vieţii 
dezvăluită prin activarea memoriei vindecă de fantasmele 
trecutului care bântuie amintirea şi tămăduieşte totodată 
suferinţa unei identități care nu vrea să se piardă. Aşa este 
şi hotărârea de neuitare luată de pr. Dimitrie Bej an la 
părăsirea satului în care a locuit cu D.O.: „Satul părăsit a 
rămas pe Dunăre, pustiu şi nelocuit. Căsuţele de lut, 
acoperite cu papură, vor fi cuprinse de vânturi şi măcinate 
de ploi. Pereţii vor cădea, rând pe rând, şi peste un an sau 

doi va trece tractorul, nivelând şi brăzdând pentru grâul 
ce va trebui să rodească din lacrimile şi obida noastră. Şi 
totuşi satul blestemat a fost prielnic pentru noi. Pentru 
dragostea cu care am trăit noi aici, nul blestemăm şi nu-l 
putem uita. Peste ani de zile, dacă vrerile ne vor purta 
într-acolo, vom căuta urmele orelor de creştinească trăire, 
în care ne-am imbăiat aici. lar satul blestemat - de 
ceilalțiva primi binecuvântările noastre recunoscătoare 
căci ne-a dat nouă adăpost şi linişte. Pe deasupra ne-a dat 
minunile de frumuseți ale Dunării cu apele şi cu luncile ei. 
Bărăganul cu grânele şi nemărginirile sale. Peste satul 
părăsit mergeau, spre sud, cârdurile de cocori. Aici rămân 
prezente orele noastre, gândurile noastre, dulcile noastre 
amintiri. Ne vom întoarce într-un an de odihnă plăcută, să 
bem din apa amintirilor pentru împrospătare. Pentru viaţa 
cea adevărată! La revedere, sat părăsit! „191% 

Memoria socială sprijinită pe mărturisire, este văzută 
de Andrei-Vlad Fişcă chiar ca un scop esenţial al omului: 
„Mărturisirea, ca probă a adevărului, se aşază între cele 
mai nobile acţiuni ale ființei umane, fiind dovedirea 
scopului omului. Lupta pentru punerea în vedere a 
adevărului este o caracteristică a omului în sine, situându- 
se deasupra diferențelor de clasă socială, politică, de 
statut cultural sau religios. „22° 

Reprezentarea socială este un proces de 
transformare a unei realităţi sociale într-un obiect mental 
şi se raportează la o structură imaginară ce se alcătuieşte 
în timp. Ea presupune realităţi împărtăşite, care se 
constituie în achiziţii naturale, circumscrise unei concepţii 
despre lume, pe care ne-o însuşim în timpul integrării 
noastre în comunitate. Aceste construcţii mentale stau la 
baza formării comportamentelor şi direcţionează 
comunicarea socială. 

În cadrul reprezentărilor sociale au loc două procese 
de bază, potrivit lui Moscovici: Obiectivarea şi Ancorarea. 

Obiectivarea este procesul prin care ceea ce este 
abstract şi simbolic este înzestrat cu valoare concretă. De 
exemplu, conceptul de  anticomunism sau luptă 
anticomunistă este reprezentat de luptătorii din munţi şi 
de cei care au rezistat reeducării în temniţele comuniste. 
Ei sunt imaginea care reprezintă şi desluşește semnificaţia 
simbolului. În acest sens, reprezentările sociale sunt ca o 
monedă cu două feţe, imaginea şi semnificaţia ei, fiecărui 
sens  corespunzându-i o imagine.!% Când elementele 
figurative devin elemente ale realităţii, adică devin 
concrete, are loc naturalizarea reprezentărilor?%, iar 
nucleul (sau nodul) figurativ (sau schema figurativă) 
devine un „patrimoniu comun”, prin transferul de la un 
grup restrâns la mulţime, altfel spus, devine „proprietatea 
mulțimilor”, având o putere de penetrare mult sporită2!. 

Reprezentarea socială este deci un intermediar între 
concept, care este intelectual, şi percepţie, care este 
senzorială. 

Nodul central, sau nucleul, este miezul intern al 
reprezentării sociale, la care se adaugă elementele 
periferice. Nodul se ancorează în memoria colectivă prin 
aceea că prezervă evenimentele esenţiale şi reflecţiile 
identitare, dând stabilitate reprezentării şi având o mare 
rezistenţă la schimbare. El este determinat de condiţiile 
istorice, sociale şi ideologice şi este amprentat de memoria 
colectivă şi de sistemul de norme al grupului. Nodul 
asigură consensul membrilor grupului, prin aceea că 
reprezentările sunt împărtăşite de tot colectivul. 

Nodurile asociază şi conectează un număr mai mare 
de atitudini, un caz particular de nod fiind cel care face 
apel la noţiuni cu mare încărcătură afectivă şi mai puţin 
logice. Aceste obiecte, în care afectivul este preponderant 

faţă de cognitiv, au fost denumite cu conceptul de nexus de 
către Roquette, care a explicat astfel anumite 
comportamente de masă. El le-a definit ca „noduri afective, 
prelogice, comune unui mare număr de indivizi”, noduri 
numite de Rafael Pedy Wolter „obiecte caracterizate 
printr-o valență afectivă puternică şi un nivel de 
cunoaştere scăzut. „22 

S-a constatat, prin ilustraţii empirice, că Nexusurile 
sunt puternic împărtăşite de o comunitate, având un 
pronunţat caracter colectiv, motiv pentru care realizează la 
un moment dat anularea diferenţelor dintre grupuri sau 
chiar inter-grupuri. Ele se exprimă prin expresii singulare, 
termeni cheie, ireductibili, care nu pot fi definiţi altfel, de 
exemplu patrie, care se activează în momentele de criză, 
eleţmân ci mai degrabă de un imaginar social decât de o 
elaborare a realului. Emoţia şi afectele aduse în discuţie de 
nexus nu sunt cele obişnuite, ci se referă la acceptarea sau 
respingerea irezistibilă faţă de obiectul nexus-ului, care ia 
adesea forma unei „etichete” cum ar fi „fascist”.2% 
Activarea acestor nexus-uri devine adesea o ameninţare, 
prin capacitatea lor de a cataliza mulțimile, sub impulsul 
unor emoţii violente. Puterea de influenţă pe care o au le 
conferă o dimensiune ideologică şi confirmă caracterul lor 
prelogic. 

Aceste clişee utilizate nediferenţiat de comunişti au 
dat naştere limbii de lemn şi s-au imprimat în mentalul 
colectiv, fapt vizibil după 1989 când demonstranţii din 
Piaţa Universităţii erau etichetaţi drept fascişti, huligani 
sau dintre cei care „vor să vândă ţara”. Spre deosebire de 
nexus, care maschează diferenţele inter şi intra-group, 
Moscovici arată că reprezentările sociale se realizează 
într-o populaţie omogenă în raport cu un obiect şi au rol 
diferenţiator pentru diversele grupuri sociale, în funcţie de 
poziţia pe care aceste grupuri o are faţă de obiectul din 

mediul înconjurător, având astfel rolul unui „vector 
identitar”20%. Acest scurt excurs în teoria nexus-ului 
considerăm că este de folos pentru a nu cădea în capcana 
unui fals consens social şi a unei false identități sociale. 

Ancorarea realizează astfel integrarea în universul 
nostru cognitiv a ceea ce nu ne este familiar, apoi se 
realizează interpretarea şi crearea de semnificaţii şi se 
integrează această semnificaţie în propria noastră istorie, 
adică la totalul categoriilor deţinute de individ sau grup se 
adaugă categorii noi, informaţii noi. Doise şi Palmonari 
definesc ancorarea ca „a pune un obiect nou într-un cadru 
de referinţă bine cunoscut pentru a-l putea interpreta „25 

Ancorarea reprezentării sociale la realitatea de 
moment constituie sistemul periferic al reprezentării. 
Acest sistem periferic este ca o interfaţă între nodul 
central şi realitatea de moment, situaţia concretă în care 
se elaborează reprezentarea; el exprimă prezentul, 
experienţa membrilor grupului. 

Aceste procese explică felul cum ideologia comunistă 
a devenit parte din transformarea reprezentării sociale din 
România. Conceptele de fericire socială, prosperitate, 
egalitate şi dreptate socială promovate de ideologia 
comunistă au fost factori propagandistici care, alături de 
metodele represive, au impus cu timpul o nouă 
reprezentare socială, chiar dacă atunci când aceste 
concepte sau elemente figurative au devenit realitate ele 
arătau cu totul diferit de modelul teoretic, adică fericirea 
socială era de fapt teroare şi supraveghere permanentă, 
prosperitatea era o sărăcie cruntă iar egalitatea şi 
dreptatea socială erau înlocuite de domnia nomenclaturii 
comuniste, a corupţiei şi minciunii. Actorii sociali care 
aveau o altă bază ideologică comună şi care nu s-au 
conformat, nepermiţând ancorarea noilor reprezentări 
sociale comuniste la realităţile de moment, au fost 
eliminaţi prin arestare şi exterminare în temniţele 

comuniste şi lagărele de muncă. Restul populaţiei a fost 
convinsă, fie de teamă, fie datorită unor succese ale 
regimului, să accepte ancorarea în mentalul lor a unui nou 
nod central cu motivaţia că „datorită circumstanțelor fac 
ceva neobişnuit dar am motive serioase pentru asta. „2% 

Astfel are loc transferul prezentat mai sus, de la un 
grup restrâns la mulţimi, a nucleului comun aparţinând 
unui mic grup de oameni veniţi să instaureze comunismul. 
Elementele figurative proclamate de ideologia comunistă 
devin concrete şi are loc naturalizarea unei noi 
reprezentări sociale care cu timpul devine un bun al 
maselor, cu o mare putere de penetrare şi foarte rezistentă 
la schimbări. Chiar dacă în discursul comunist apar 
scheme stranii, ce aduc ceva străin de valorile care 
constituie nucleul sau nodul existent, indivizii caută, sub 
presiune şi teroare, motive care să le raţionalizeze 
comportamentul. În aceste condiţii, fostul nod central, cu 
încrederea în valori, în Dumnezeu, în muncă şi onoare, 
serveşte chiar la constituirea unei noi reprezentări sociale. 

Aceste transformări au loc pentru că individul nu 
este conştient de forţele sociale care acţionează şi dau 
naştere reprezentărilor, el doar adoptă atitudini care i s-au 
impus ca normă prin aceste reprezentări, ca model de 
viaţă,  legitimând interesele grupului. Reprezentarea 
socială este o componentă a discursului ideologic iar 
individul şi-o însuşește şi o transmite ca şi cum ar fi un bun 
propriu. Ideologia este un „filtru cognitiv> “ prin care 
indivizii tratează informaţia despre ceilalţi, filtru care 
reprezintă o teorie despre om.2% 

Acelaşi lucru, la scară mult redusă, se petrece şi cu 
lupta anticomunistă a deţinuţilor politici şi a disidenţilor. 
Lucrările memorialistice propun un nou proiect colectiv, la 
care să adere eul cât mai multor subiecţi şi pe care să se 
construiască identitatea acestora. Diferenţa este dată de 

faptul că lucrările memorialistice se rezumă la ceea ce 
cercetătorii au numit difuzare şi propagare, iar ideologia 
comunistă operează cu propagandă. Difuzarea presupune 
comunicare cu scop informativ, ceea ce se adresează 
opiniilor, iar propagarea acţionează la nivelul atitudinilor. 
Am văzut că opiniile sunt foarte uşor de modificat iar 
atitudinea, când este valorizată şi accesibilă conştiinţei 
este mai greu de modificat dacă dă naştere la 
comportamente. Propagarea presupune transferul unei 
credinţe la nivelul receptorilor (a adepților), credinţă 
bazată pe o viziune asupra lumii, dar nu este exclusivă şi 
nu presupune eliminarea grupului advers, aşa cum face 
propaganda, ci doar educă un set de răspunsuri la 
căutările indivizilor. 

Propaganda, care beneficiază şi de un aparat, 
„alimentează viziuni conflictuale asupra lumii propuse de 
sursă şi de o grupare adversă, refuză o optică alternativă 
şi sfârşeşte în conturarea unui stereotip depreciativ. Pe 
această cale se produce o simplificare a realităţii, se 
reduce complexitatea şi diversitatea fenomenului la doar 
câțiva stimuli bine precizati, reacţia este practic 
instantanee, inconştientă şi conduce la respingerea 
grupului advers. Acest tip de raportare popularizată se 
insinuează în structura mentală a grupului receptor prin 
repetitie obsesivă şi conduce la stilizare, evacuarea 
ambiguității, eliminarea nuanţelor, ajungându-se până la 
formularea sloganului denigrator prin propagarea extremă 
a stereotipului judecății. „208 

Astfel, vedem cum raporturile sociale se modifică în 
funcţie de raporturile de comunicare. 

Un alt factor care poate modifica transformarea 
reprezentării este gradul de participare a individului la 
evenimentul menit să producă transformarea. Pentru ca 
modelul de rezistență la totalitarism şi de luptă 
anticomunistă propus de literatura memorialistică să fie 
asumat, trebuie ca subiecţii şi grupurile să fie implicaţi în 

evenimente menite să modifice circumstanţele externe şi 
condiţia existenței acestora, schimbarea practicilor 
obişnuite, preluarea altor practici, activarea unor noi 
scheme cognitive şi modificarea şi reorganizarea câmpului 
reprezentaţional. Cum dezvăluirile victimelor represiunii şi 
apariţia lucrărilor de memorialistică a detenţiei nu 
beneficiază de un interes de natură să producă astfel de 
modificări, este de aşteptat ca reprezentările sociale să nu 
se modifice în această direcţie, mai ales în condiţiile în 
care propagarea acestor memorii, chiar atunci când este 
făcută, nu este de natură să penetreze medii sociale ample. 
Astfel, întoarcerea la valorile promovate de luptătorii 
anticomunişti este tot mai puţin probabilă. Reprezentarea 
socială ce se degajă din literatura detenţiei, bazată pe 
credinţa în Dumnezeu, pe probitate morală, omenie, se 
pare că nu este destul de puternică pentru a îndepărta 
ideologia marxistă prezentă în mentalul şi practicile 
indivizilor, ale grupurilor şi instituţiilor şi de producere a 
unei asanări morale a societăţii româneşti. În acest context 
este justificată întrebarea pe care şi-o punea Ciprian 
Voicilă, în prefața cărţii- Martirii sunt printre noi: „dar vor 
rodi cuvintele martirilor şi eroilor neamului românesc în 
pământul inimii noastre? Nu se dovedeşte inima noastră 
de multe ori, de prea multe ori, pământ sterp? Nu va fi 
sufocată sămânţa cuvântului, primit de la ei, de grijile 
egoiste ale vieţii? „*% 

În societatea post decembristă, tot mai mulţi analişti 
constată o degradare a valorilor, o prăbuşire a coeziunii 
sociale, o creştere a corupţiei şi chiar tendinţe totalitare în 
lupta pentru acapararea puterii. Fracturarea societăţii, 
discursul urii care câştigă teren, dezbinarea la toate 
nivelele, parcă îndreptăţesc şi confirmă temerile lui S. 
Moscovici care clasifică evenimentele ultimelor decenii ca 
fiind „atât de surprinzătoare încât înclinăm să credem că 
ele se derulează în întregime în afara sferei raţionalului şi 

se datorează intervenţiei unei puteri magice. Aş plasa 
printre ele unul care ne este extrem de familiar: uşurinţa 
cu care sunt manipulate şi dirijate ideile, limbajul şi 
comportamentul unui individ sau ale unui grup; 
promptitudinea cu care oamenii aderă, parcă în stare de 
hipnoză, la concepții care, cu numai o zi înainte, le erau cu 
totul străine. Expresii precum „puterea mass-media”, 
„tirania cuvintelor”, care servesc la a-l traduce, au devenit 
curente. Ele semnalează forţe a căror putere pare să ne 
depăşească şi ne fac să presimțim ameninţarea mereu 
prezentă pentru noi toți, care riscăm să devenim împotriva 
voinței noastre, mai devreme sau mai târziu, jucăria 
acestor forțe”. 

Reprezentarea socială, la nivelul structurii sale, 
potrivit lui Fischer (1987), facilitează procesul de 
remodelare a realităţii şi recreează această realitate prin 
interiorizarea modelelor culturale şi ideologice. Care mai 
sunt însă aceste modele astăzi? Care mai sunt imaginile 
sau simbolurile care să conteze şi să dea reprezentării 
sociale un conţinut valoric cât mai bogat? Sunt foarte 
actuale întrebările pe care şi le punea Ioan Ianolide în anii 
'80: „Ce sunt omul şi omenirea în faţa civilizaţiei moderne? 
Ce s-a petrecut înăuntrul omului prin civilizația 
materialist-ateistă? Dar societatea, unde a ajuns? Către ce 
merge? Ce legi ne conduc? Ce valori avem? Ce criterii ne- 
au rămas spre a ne salva? „*1Poate la unele dintre aceste 
întrebări vor putea răspunde atât psihosociologii, dar şi de 
ce nu? - chiar publicul larg, printr-o mai atentă valorizare 
şi interiorizare a experienţelor trăite de cei care au dat 
piept cu ororile comunismului în Gulagul românesc, printr- 
o mai mare promovare a literaturii de detenţie. Este 
adevărat că acest lucru nu se poate produce instantaneu, 
deoarece reprezentările sociale nu se raportează la o 
percepţie imediată, doar la un segment de realitate, ci la o 
structură imaginară ce se construieşte în timp, ceea ce 
ajunge să devină modul în care individul şi grupurile îşi 

simbolizează şi îşi exprimă realitatea lor proprie. Foarte 
important în acest sens este memoria colectivă, memoria 
socială care, potrivit lui Moscovici, stochează şi activează, 
clasifică imagini şi stereotipuri pe care le infiltrează 
tuturor nou veniţilor în societate.21! 

Din acest punct de vedere nu trebuie să ne iluzionăm 
că vom putea rămâne în afara unor reprezentări sociale, 
deoarece acestea sunt prescriptive şi „ni se impun cu o 
forţă irezistibilă, atât în ceea ce priveşte structura 
prezentă, cât şi tradiţia care decretează ce ar trebui să 
gândim. „înţelegem astfel că reprezentările îi apropie pe 
indivizi şi le conferă o identitate comună prin legăturile 
stabilite, prin amintirile şi imaginile comune, deoarece 
conţin o coerenţă a argumentelor şi o integritate a 
normelor grupului care dau discursului raționalitate şi 
sens. Prin ancorarea lor în social, reprezentările menţin 
identitatea şi echilibrul colectiv. Desigur, ele nu se pot 
aşeza pe un loc gol, ci se sedimentează pe mentalități sau 
credinţe care au devenit deja repere, idei-forţă, şi 
reprezintă reflecţii cu privire la conţinuturi deja elaborate. 
Aceste conţinuturi primare, reperele înrădăcinate în 
mentalul social şi păstrate de memoria colectivă, au fost 
numite în literatura de specialitate themata. Conceptul, 
introdus de Holton, desemnează şi descrie interiorul unei 
anumite culturi, iar potrivit lui Moscovici, themata redă 
capacitatea reprezentărilor sociale de a face legătura între 
viziunea generală şi raporturile sociale.213 Aceasta arată că 
omul poate să selecteze un spaţiu personal care, îmbogăţit 
cu experienţele şi cunoştinţele comune, remodelează ideile 
şi reprezentările primite, dându-i posibilitatea să aibă un 
discurs social dinamic. Această themata este un 
antediscurs, un reper axiologic care are rolul de principiu 
primordial ce va da consistenţă şi putere de convingere 
discursului. 

lată de ce, consolidarea thematei este deosebit de 
importantă în generaţiile actuale, prin fortificarea unor 
concepte-imagine valorice, între care am putea număra şi 
mărturiile supravieţuitorilor din temniţele comuniste, pe 
cei care, în mijlocul terorii au reuşit, prin atitudinea şi 
modul lor de a rezista tăvălugului comunist, să dea 
conţinut unor concepte cum ar fi credinţă, demnitate, 
omenie, curaj, altruism, spirit de sacrificiu. Experiențele 
carcerale ale acestor oameni au legitimat discursul lor, iar 
lupta şi suferinţele lor pot şi trebuie să devină o „cheie” în 
care să citim discursurile actuale, o themata pentru 
actuala generaţie, themata prin care să se traseze graniţe 
clare între domenii cunoscute şi acceptate, care să devină 
adevăruri şi valori comune în jurul cărora să se structureze 
societatea şi coeziunea socială de mâine. 

Chiar dacă literatura memorialistică a spaţiului 
concentraţionar românesc nu este situată la cotele de 
popularitate cu care operează sondajele, preferăm să 
reiterăm consideraţiile mai degrabă optimiste ale lui S. 
Moscovici care, prezentând cazul lui Soljeniţin în 
Apendicele lucrării sale, Influență socială şi schimbare 
socială, afirma că acesta este unul din cazurile rare de 
creatori de arhetipuri, care „spun povestea unui timp 
pentru toate timpurile, iar amprenta lor rămâne definitivă. 
Soljeniţin este unul dintre aceşti creatori, căci Gulagul 
este un arhetip al istoriei noastre contemporane. „Din 
această prezentare se desprinde faptul că disidenta lui 
Soljeniţin, dincolo de caracterul ei oarecum spectaculos, 
are în spate un mod de viaţă care trebuie cunoscut, 
deoarece modul său de viaţă şi faptele sale de zi cu zi 
explică puterea sa de a se opune unui regim nivelator şi 
distrugător de conştiinţe. Extrapolând, putem înţelege 
lupta anticomunistă a deținuților politici români, 
cunoscând modul lor de viaţă dinainte de încarcerare, cel 
pe care se sprijină rezistenţa lor la tăvălugul marxist şi 
ateist, mod de viaţă care este asemeni acelui 

conceptimagine ce premerge propriul discurs, acea idee- 
sursă care dă valoare conceptului şi face, aşa cum am 
menţionat mai sus, ca discursul să fie convingător. La acest 
mod de viaţă simplu suntem chemaţi să ne întoarcem 
pentru a putea recrea memoria colectivă şi a reface 
legătura pierdută dintre intenţii şi discurs, dintre gândire 
şi acţiune, dintre informaţie şi semnificaţie. 

CONCLUZII 

Din cercetarea surselor bibliografice cu mărturiile 
deţinuţilor politici, precum şi a lucrărilor de psihologie 
socială rezultă că spaţiul carceral, cu grupurile sociale 
existente acolo, modifică substanţial psihologia 
individuală, iar relaţiile individ-grup, grup-individ şi grup- 
grup sunt şi ele marcate de particularităţi specifice. Se 
constată însă că toate influenţele sociale care au loc se 
înscriu pe linia unor cercetări de specialitate şi se pot 
încadra în teoriile psihosociale existente, desigur cu 
modificările, adăugirile sau nuanţările determinate de 
mediul carceral. 

Am realizat o scurtă analiză a profilului victimei 
regimului de detenţie, precum şi a profilului torţionarului. 
Desigur, acest excurs în universul interior al celor două 
categorii umane principale existente în temniţele 
comuniste este departe de a epuiza această temă extrem 
de vastă. 

La nivelul individual al victimei, am văzut că spaţiul 
de detenţie, tratamentul inuman, torturile cumplite la care 
erau supuşi deţinuţii, chinurile cauzate de condiţiile 
extremefoame, frig precum şi umilinţele nesfârşite şi 
teroarea continuă, exercită presiuni uriaşe asupra eului 
individual şi au tendinţa să rescrie schemele de sine 
existente la nivelul său. Se dă o luptă acerbă pentru ca eul 
să nu-şi piardă individualitatea şi să nu-i fie pulverizate 
valorile într-un neant ontologic. În lupta aceasta, un rol 
extrem de important în sprijinul deţinutului îl au 
reprezentările sale despre lume şi modul cum sunt 
alcătuite schemele de sine care determină această viziune, 

ştiut fiind că, potrivit lui Kurt Lewin, acestea determină 
comportamentul. 

Se constată că cel mai bine au rezistat la mediul de 
detenţie cei care au avut un univers interior clădit pe 
valorile credinţei în Dumnezeu, ale dragostei de oameni, 
de ţară şi pentru care curajul, demnitatea, cinstea, 
altruismul erau componente esenţiale ale structurilor lor 
cognitive. Aceştia erau cel mai greu de înfrânt, din 
rândurile lor foarte greu sau deloc se puteau recruta 
delatori sau viitori torţionari. Aici avem grupul aşa-zis al 
misticilor, cu Valeriu Gafencu, Virgil Maxim, Anghel 
Papacioc, Radu Gyr, loan lanolide, Nicu Steinhardt, Marin 
Naidim, Richard Wurmbrandt şi alţii. Totodată, cei care se 
sprijineau pe valori intelectuale şi o cultură bogată, aveau 
un puternic reazem psihologic care le dădea resurse să nu- 
şi piardă omenia, cum ar fi Lena Constante, Nicolae 
Mărgineanu, Constantin Florin Pavlovici şi alţii. 

Aceste valori, care alcătuiesc schemele de sine, le 
dădeau posibilitatea deţinuţilor să se refugieze într-un 
univers interior care adesea s-a dovedit a fi inexpugnabil. 
De menţionat sunt multele cazuri de anonimi care au 
rezistat şi care reprezintă poate cea mai largă categorie, 
aceasta fiind reprezentată cu cinste de memoriile sau 
mărturiile orale consemnate de diverşi cercetători şi care 
arată cum oameni simpli, fără multă pregătire, s-au 
dovedit a fi, datorită acestor valori, adversari de temut ai 
regimului opresiv. Dintre aceştia menţionăm pe Aniţa 
Nandriş-Cudia şi pe protagoniştii volumului de mărturii să 
nu ne răzbunaţi, realizat de monahul Moise, de la 
Mănăstirea Oaşa. 

În cazul torţionarului, se constată în majoritatea 
cazurilor absenţa acestor valori, iar acolo unde se regăsesc 
valori intelectuale, acestea sunt pervertite datorită 
absenței celor morale, aşa cum este cazul anchetatorului 
lui Constantin Noica. În general, torţionarii erau selectaţi 
din categoria oamenilor inculţi dar cu pretenţii, frustraţi şi 
invidioşi pe munca şi realizările celorlalţi, din rândul 

oportuniştilor, ale căror reprezentări despre lume erau 
minime şi se rezumau la spectrul biologic, aceştia putând 
cobori sub nivelul uman fără multe procese de conştiinţă. 

Mediul concentraţionar este şi el un factor decisiv de 
influenţă, atât psihologică, dar şi psihosocială, fie că este 
constituit din celulele sordide ale temniţei, fie din spaţiile 
imense şi deprimante ale Bărăganului sau Siberiei sau din 
mediul social existent aici. Acestea determină presiuni 
psihologice care îşi pun amprenta pe relaţiile sociale 
existente, aspect pe care l-am analizat în capitolul rezervat 
grupurilor sociale. Grupurile reliefate sunt încadrate 
simbolic şi oarecum generalizant, dacă nu simplist, în 
supraviețuitori, înfrânți ori resemnaţi şi trădători sau 
turnători, dar fiecare caz este unic în felul lui şi, desigur, 
are particularităţile sale care nu se pot regăsi în cuprinsul 
lucrării. 

De asemenea, am rezervat un spaţiu foarte redus 
turnătorilor, deoarece am considerat mai important să 
dezvălui potenţele care au determinat rezistenţa la 
represiune, decât să alocăm prea mult pentru aceia care 
erau o largă categorie în epocă, existentă chiar şi în 
societatea aflată în aşa-zisa „libertate”, pe care cineva o 
numea sugestiv „închisoarea de dincolo de gratii”. 

Nu am abordat în prezenta lucrare universul 
concentraţionar al lagărelor de muncă forţată, cum ar fi 
Canalul, sau coloniile de muncă de la Periprava, sau din 
Balta Brăilei, datorită vastităţii acestei tematici care poate 
va fi abordată într-o lucrare viitoare, statutul psihosocial al 
deţinuţilor din aceste lagăre fiind foarte complex, 
însumând pe cel din temnițe şi din satele deportaților cu 
domiciliu obligatoriu. 

În ultima parte a lucrării, am încercat să construim o 
imagine scurtă dar sugestivă privind modul cum 
funcţionează reprezentările sociale şi memoria socială. 
Psihosociologii consideră ca această memorie este un 
suport identitar pentru diferitele comunităţi umane, şi 
asistăm în perioada contemporană parcă la un asalt al 

acestei memorii. De aceea, am considerat că păstrarea 
acestei memorii este importantă şi ea trebuie perpetuată. 

Regimul comunist din România este o parte 
importantă a istoriei naţionale, iar deţinuţii politici, 
selectaţi din rândurile luptătorilor anticomunişti, al celor 
care n-au vrut să colaboreze, sau al celor care şi-au afirmat 
cu curaj şi demnitate desolidarizarea, considerăm că 
trebuie să reprezinte un element identitar pentru poporul 
român şi pentru lupta sa de afirmare ca naţiune demnă în 
Europa şi în lume. 

Conservarea acestei memorii colective nu se poate 
face decât prin promovarea luptei şi suferinţei unei 
generaţii care nu a vrut să se supună fiarei roşii, lucru cu 
putinţă de realizat prin lucrări de specialitate, conferinţe şi 
seminarii, prin întâlniri tematice, comemorative, în şcoli şi 
universităţi, prin înfiinţarea de muzee şi case memoriale 
care să servească generaţiilor viitoare de model şi sprijin 
într-o lume care se dovedeşte a fi din ce în ce mai dificilă şi 
în care identitatea individului şi a comunităţilor pare tot 
mai greu de regăsit. 

